പിറന്നാളിന് പ്രിയങ്ക ചോപ്ര മുറിച്ചത് മൂന്നര ലക്ഷത്തിന്റെ കേക്ക് - Malayalam Filmibeat\n| Updated: Tuesday, July 30, 2019, 12:42 [IST]\nനടി പ്രിയങ്ക ചോപ്രയുടെ 37ാം ജന്മദിനാഘോഷം അടുത്തിടെയായിരുന്നു ആഘോഷപൂര്‍വ്വം നടന്നത്. പിറന്നാള് ആഘോഷങ്ങളുടെ ചിത്രങ്ങളെല്ലാം സോഷ്യല് മീഡിയയില് വൈറലാകുകയും ചെയ്തിരുന്നു. ജന്മദിനത്തില് പ്രിയങ്കയുടെ ഭര്‍ത്താവ് നിക്ക് ജോഹ്നാസ് നടിയ്ക്കായി വലിയ സര്‍പ്രൈസുകളായിരുന്നു നല്‍കിയത്.\nഭാര്യയുടെ പിറന്നാളിന് ഗംഭീര പാര്‍ട്ടിയാണ് നിക്ക് ഒരുക്കിയത്. ഫ്‌ളോറിഡ മിയാമിയിലെ ആഡംബര റസ്‌റ്റോറന്റില് വെച്ചായിരുന്നു പിറന്നാള് ആഘോഷം നടന്നത്. പിറന്നാളിന് പ്രിയങ്ക ചോപ്ര മുറിച്ച കേക്കിന്റെ ചിത്രം വൈറലായി മാറിയിരുന്നു. ഇപ്പോഴിതാ കേക്കിന്റെ വില കേട്ട് ഞെട്ടിയിരിക്കുകയാണ് സോഷ്യല് മീഡിയ.\nമൂന്നര ലക്ഷം രൂപയാണ് ഈ കേക്കിനായി നിക്ക് ജോഹ്നാസ് ചെലവഴിച്ചതെന്നാണ് അറിയുന്നത്. റെഡ്,ഡോള്‍ഡന് നിറത്തിലുളള ഭീമന് കേക്കുകളായിരുന്നു പിറന്നാളിന് വേണ്ടി ഒരുക്കിയത്. ചോക്ലേറ്റ്,വാനില എന്നിവ ഉപയോഗിച്ച് ഉണ്ടാക്കിയ കേക്ക് നിര്‍മ്മിക്കാന് 24 കാരറ്റിന്റെ ഭക്ഷ്യയോഗ്യമായ സ്വര്‍ണവും ഉപയോഗിച്ചിരുന്നു.\n500 യുഎസ് ഡോളറാണ് (മൂന്നര ലക്ഷം ഇന്ത്യന് രൂപ)കേക്കിന്റെ വില. പ്രിയങ്ക ധരിച്ച റെഡ് ഗൗണിനോട് മാച്ച് ചെയ്യുന്ന രീതിയിലാണ് കേക്ക് ഒരുക്കിയിരുന്നത്. നിക്കിന്റെ ആവശ്യപ്രകാരം 24 മണിക്കൂര് എടുത്താണ് കേക്ക് ബേക്ക് ചെയ്ത് അലങ്കരിച്ചെടുത്തത്.\npriyanka chopra's 37th birthday cake price


‘ഒന്നും പ്രതീക്ഷിക്കാതെ ഇഷ്ടപ്പെടുന്ന പ്രസ്ഥാനത്തിന്റെ ആശയ പ്രചാരണം നടത്തുന്നു, പാര്‍ട്ടി അംഗമല്ല’; ഫേസ്ബുക്ക് പോസ്റ്റുമായി അര്‍ജുന് ആയങ്കി\n‘ഒന്നും പ്രതീക്ഷിക്കാതെ ഇഷ്ടപ്പെടുന്ന പ്രസ്ഥാനത്തിന്റെ ആശയ പ്രചാരണം നടത്തുന്നു, പാര്‍ട്ടി അംഗമല്ല’; ഫേസ്ബുക്ക് പോസ്റ്റുമായി അര്‍ജുന് ആയങ്കി\nരാമനാട്ടുകര സ്വര്‍ണക്കടത്തു കേസില് അന്വേഷണം ഊര്‍ജിതമായിരിക്കെ ഫേസ്ബുക്ക് പോസ്റ്റുമായി കേസില് അന്വേഷണ സംഘം തിരയുന്ന അര്‍ജുന് ആയങ്കി. സിപിഐഎം, ഡിവൈഎഫ്‌ഐ അംഗത്വം ഇല്ലാത്ത ആളാണ് താനെന്നും തനിക്കെതിരെയുള്ള ആരോപണങ്ങള്‍ക്ക് പാര്‍ട്ടി മറുപടി പറയാന് ബാധ്യസ്ഥരല്ലെന്നും അര്‍ജുന് ആയങ്കി പറയുന്നു. ‘മൂന്ന് കൊല്ലത്തിലധികമായി സിപിഎമ്മിന്റെയോ ഡിവൈഎഫ്‌ഐയുടെയോ മെമ്പര്‍ഷിപ്പിലോ പ്രവര്‍ത്തന മേഖലയിലോ ഇല്ലാത്തയാളാണ് ഞാന് യാതൊരുവിധ ആനുകൂല്യങ്ങളും പ്രതീക്ഷിക്കാതെ ഇഷ്ട്ടപ്പെടുന്ന പ്രസ്ഥാനത്തിന്റെ ആശയ പ്രചാരണം വ്യക്തിപരമായി നടത്തുന്നു എന്നതുകൊണ്ട് എനിക്കെതിരെയുള്ള ഏതെങ്കിലും ആരോപണങ്ങള്‍ക്ക് മറുപടി പറയാന് ആ പാര്‍ട്ടി ബാധ്യസ്ഥരല്ല. […]\n24 Jun 2021 8:28 PM GMT\nരാമനാട്ടുകര സ്വര്‍ണക്കടത്തു കേസില് അന്വേഷണം ഊര്‍ജിതമായിരിക്കെ ഫേസ്ബുക്ക് പോസ്റ്റുമായി കേസില് അന്വേഷണ സംഘം തിരയുന്ന അര്‍ജുന് ആയങ്കി. സിപിഐഎം, ഡിവൈഎഫ്‌ഐ അംഗത്വം ഇല്ലാത്ത ആളാണ് താനെന്നും തനിക്കെതിരെയുള്ള ആരോപണങ്ങള്‍ക്ക് പാര്‍ട്ടി മറുപടി പറയാന് ബാധ്യസ്ഥരല്ലെന്നും അര്‍ജുന് ആയങ്കി പറയുന്നു.\n‘മൂന്ന് കൊല്ലത്തിലധികമായി സിപിഎമ്മിന്റെയോ ഡിവൈഎഫ്‌ഐയുടെയോ മെമ്പര്‍ഷിപ്പിലോ പ്രവര്‍ത്തന മേഖലയിലോ ഇല്ലാത്തയാളാണ് ഞാന് യാതൊരുവിധ ആനുകൂല്യങ്ങളും പ്രതീക്ഷിക്കാതെ ഇഷ്ട്ടപ്പെടുന്ന പ്രസ്ഥാനത്തിന്റെ ആശയ പ്രചാരണം വ്യക്തിപരമായി നടത്തുന്നു എന്നതുകൊണ്ട് എനിക്കെതിരെയുള്ള ഏതെങ്കിലും ആരോപണങ്ങള്‍ക്ക് മറുപടി പറയാന് ആ പാര്‍ട്ടി ബാധ്യസ്ഥരല്ല. എന്റെ സോഷ്യല് മീഡിയ ഇടപെടലുകള് എന്റെ വ്യക്തിപരമായ ഇഷ്ട്ടമാണ്. മാധ്യമങ്ങള് പടച്ചുവിടുന്ന അര്‍ദ്ധസത്യങ്ങള് വളരെ രസകരമായി വീക്ഷിക്കുകയായിരുന്നു. അന്വേഷണ ഉദ്യോഗസ്ഥര്‍ക്ക് മുന്നില് ഹാജരായി നിരപരാധിത്വം തെളിയിക്കുന്നത് വരെ ക്ഷമിക്കുക. കൂടുതല് കാര്യങ്ങള് വഴിയേ പറയാം,’ അര്‍ജുന് ആയങ്കി ഫേസ്ബുക്കില് കുറിച്ചു.\nരാമനാട്ടുകര സ്വര്‍ണ്ണക്കടത്തുകേസില് കസ്റ്റംസ് തിരയുന്ന അര്‍ജുന് ആയങ്കിയേയും സുഹൃത്ത് ആകാശ് തില്ലങ്കേരിയേയും സിപിഐഎം തള്ളിയിരുന്നു. സമൂഹമാധ്യമങ്ങളില് സിപിഐഎം പ്രചാരണത്തിന് ക്വട്ടേഷന് സംഘങ്ങളെ ചുമതലപ്പെടുത്തിയിട്ടില്ലെന്ന് സിപിഐഎം കണ്ണൂര് ജില്ലാ സെക്രട്ടറി എംവി ജയരാജന് പറഞ്ഞു. ക്വട്ടേഷന് സംഘങ്ങള്‍ക്കെതിരെ ജൂലൈ അഞ്ചിന് കണ്ണൂര് ജില്ലയിലെ 3800 കേന്ദ്രങ്ങളില് പ്രചരണ പരിപാടി സംഘടിപ്പിക്കുമെന്നും ജയരാജന് കണ്ണൂരില് മാധ്യമങ്ങള്‍ക്കുമുന്നില് വ്യക്തമാക്കി.


ഐക്യസംഘം നാലും അഞ്ചും വാര്‍ഷികങ്ങള് | Kerala Nadvathul Mujahideen\nഐക്യസംഘം നാലാം വാര്‍ഷികം\nനാലാം വാര്‍ഷിക സമ്മേളനം 1929ല് മൌലാനാ മുഹമ്മദ് മാന്‍ഡ്യൂക് പിക്താള് സാഹിബിന്റെ അധ്യക്ഷതയില് തലശ്ശേരിയില്‍വെച്ചാണ് നടന്നത്. സമ്മേളനം പരാജയത്തില് കലാശിപ്പിക്കാന് എതിരാളികള് പല അടവും പയറ്റി നോക്കിയിരുന്നുവെങ്കിലും അതൊന്നും വിലപ്പോയില്ല.\nഐക്യസംഘം അഞ്ചാം വാര്‍ഷികം\nഅഞ്ചാം വാര്‍ഷികം 1927ല് കണ്ണൂരില് ചേര്‍ന്നു. ആരംഭകാലത്ത് ഐക്യസംഘത്തിലെ ഒരംഗവും പ്രവര്‍ത്തകനുമായിരുന്ന കണ്ണൂരിലെ ഒരു പണ്ഡിതന് സംഘത്തിനെതിരില് ഗൂഢമായ പ്രചാരവേല നടത്തിയിരുന്നു. അദ്ദേഹം തന്റെ സില്‍ബന്ധികളെ വിളിച്ചുവരുത്തി ഇങ്ങനെ പറയാന് തുടങ്ങി\n“ഐക്യസംഘക്കാരില് നേര്‍ക്കുനേരെ തെറ്റൊന്നും കണ്ടുപിടിക്കുക സാധ്യമല്ല. എങ്കിലും ഇബ്നു തൈമിയ്യയുടെ അഖീദയും അഭിപ്രായവുമാണുള്ളത്. ഇത് സാധാരണക്കാര്‍ക്ക് മനസ്സിലാക്കാന് പ്രയാസമാണ്. ഇബ്നു തൈമിയ്യ വഴി തെറ്റിയവനും വഴി തെറ്റിക്കുന്നവനുമാണെന്നാണ് ഇബ്നു ഹജര് പറഞ്ഞിട്ടുള്ളത്”.\nപാമര ജനങ്ങളില് ഈ പ്രചാരവേലയില് കുടുങ്ങിയിരുന്നു. കുഫ്രചരണങ്ങള് നടക്കുന്നുണ്ടെന്ന് മനസ്സിലാക്കിയ ഭാരവാഹികള് കണ്ണൂര്, തലശ്ശേരി, മാഹി, വളപട്ടണം മുതലായ പല സ്ഥലങ്ങളിലും സമ്മേളനത്തിന്റെ പ്രചരണ യോഗങ്ങള് നടത്താന് തുടങ്ങി. മിക്ക സ്ഥലത്തും സീതിസാഹിബ് പ്രസംഗിച്ചിരുന്നു. തന്നിമിത്തം കുപ്രചാരവേലകള് മങ്ങിമറിഞ്ഞു. സമ്മേളനം വിജയകരമായി കഴിഞ്ഞുകൂടി.


കോമണ്‍വെല്‍ത്ത് ഗെയിംസ് വില്ലേജില് പിതാവിന് അനുമതി നിഷേധിച്ചതില് പ്രതിഷേധമറിയിച്ച് സൈന നെഹ്‌വാള്\nകോമണ്‍വെല്‍ത്ത് ഗെയിംസ് വില്ലേജില് പിതാവിന് പ്രവേശനം നിഷേധിച്ച ഗെയിംസ് നടത്തിപ്പുകാരുടെ സമീപനത്തില് രൂക്ഷമായ പ്രതികരണവുമായി സൈന നെഹ്‌വാള് രംഗത്ത്. ഓസ്‌ട്രേലിയലിലെ ഗോള്‍ഡ് കോസ്റ്റിലാണ് ഇത്തവണത്തെ കോമണ്‍വെല്‍ത്ത് നടക്കുന്നത്.\nഗോള്‍ഡ് കോസ്റ്റ് കോമണ്‍വെല്‍ത്ത് ഗെയിംസില് ‘എക്‌സ്ട്രാ ഒഫിഷ്യല്’ വിഭാഗത്തിലാണ് സൈനയുടെ പിതാവ് ഹര്‍വീര് സിങ് നെഹ്‌വാളിന്റെ പേര് കായിക മന്ത്രാലയം ഉള്‍പ്പെടുത്തിയിരുന്നത്. എന്നാല് പിന്നീട് ഗെയിംസ് വില്ലേജില് വച്ച് സൈനയുടെ പിതാവിന് പ്രവേശനം നിഷേധിക്കുകയായിരുന്നു. നാളെ തുടങ്ങുന്ന ഗെയിംസ് ഏപ്രില് 15നാണ് അവസാനിക്കുക.\nപ്രവേശനം അനുവദിക്കില്ലെന്ന കാര്യം നേരത്തേ അറിയിക്കാതിരുന്നതിനെ കുറിച്ച് സൈന ചോദ്യം ചെയ്തു. ഇങ്ങനെ ഒരു പ്രതിസന്ധിയുണ്ടെങ്കില് നേരത്തേ അറിയിക്കണമായിരുന്നു. പിതാവിന് എന്റെ മത്സരങ്ങള് കാണാന് കഴിയില്ല. മത്സരം കാണാനും പ്രോത്സാഹിപ്പിക്കാനും പിതാവ് എപ്പോഴും കൂടെയുണ്ടാകാറുണ്ട്. ഇത്തവണ അതിന് സാധിക്കാത്തതില് സങ്കടമുണ്ടെന്നും സൈന ട്വീറ്ററില് കുറിച്ചു.\nRead more on: saina nehwal\nബിജെപിയിൽ ചേർന്ന സെയ്ന നെഹ്‌വാളിനെ പരിഹസിച്ച് ജ്വാല ഗുട്ട\n17കാരിയോട് പരാജയപ്പെട്ടു; തായ്‌ലൻഡ് ഓപ്പണിൽ നിന്ന് സെയ്ന പുറത്ത്\nസൈന്യത്തിന് സല്യൂട്ടുമായി സെവാഗും ഗംഭീറും\nദേശീയ സീനിയര് ബാഡ്മിന്റണ്; സൈന നെഹ്വാള് ചാമ്പ്യന്\nകാലിന് പരിക്കേറ്റ് കരോലിന മരിന് പിന്മാറി; ഇന്തോനേഷ്യ മാസ്‌റ്റേഴ്‌സ് ബാഡ്മിന്റണ് കിരീടം സൈന നെഹ്‌വാളിന്


ഖുശ്‌ബു (Khushboo): മൂവീസ്, പ്രായം , ജീവചരിത്രം, ഫോട്ടോസ് , അഭിനയിച്ച സിനിമകള്, ചിത്രങ്ങൾ - Filmibeat Malayalam\nBorn : 26 Sep 1970\nഇന്ത്യൻ ചലച്ചിത്രവേദിയിലെ ഒരു നടിയും, നിർമ്മാതാവും, ടെലിവിഷൻ അവതാരികയുമാണ് ഖുശ്‌ബു ഖാൻ. 1980-കളിൽ ഒരു ബാലതാരമായിട്ടാണ് ഖുശ്ബു തന്റെ അഭിനയ ജീവിതം തുടങ്ങിയത്. തോടിസി ബേവഫായി എന്ന ചിത്രത്തിലാണ് ആദ്യം അഭിനയിച്ചത്. 1981-ൽ ലാവാരിസ് എന്ന ചിത്രത്തിൽ ഒരു പ്രധാന... ReadMore\nകന്നട സംവിധായകനായ രവിചന്ദ്രനാണ് തെന്നിന്ത്യൻ ചിത്രങ്ങളിൽ ഖുശ്‌ബുവിന് ആദ്യമായി അവസരങ്ങൾ നൽകിയത്. തിരുച്ചിറപ്പള്ളിയിൽ ഖുശ്‌ബുവിന്റെ...\nഅന്നത്തപ്പോലെ തന്നെ ഇന്നും! പ്രണയനിമിഷം പങ്കുവെച്ച് ഖുശ്ബു! സുന്ദറിനൊപ്പമുള്ള ചിത്രം വൈറല്!


പ്രീമിയര് ലീഗില് സിറ്റിക്ക് ഞെട്ടിക്കുന്ന തോല്‍വി; അഞ്ചടിച്ച് ബാഴ്‌സ, സമനിലയില് കുരുങ്ങി യുവന്റസ് | English Premier League; Norwich beat defending champion Manchester City - Malayalam MyKhel\n» പ്രീമിയര് ലീഗില് സിറ്റിക്ക് ഞെട്ടിക്കുന്ന തോല്‍വി; അഞ്ചടിച്ച് ബാഴ്‌സ, സമനിലയില് കുരുങ്ങി യുവന്റസ്\nUpdated: Sunday, September 15, 2019, 10:11 [IST]\nലണ്ടന്: ഇംഗ്ലീഷ് പ്രീമിയര് ലീഗില് നിലവിലെ ചാമ്പ്യന്മാരായ മാഞ്ചസ്റ്റര് സിറ്റിക്ക് ഞെട്ടിക്കുന്ന തോല്‍വി. ദുര്‍ബലരായ നോര്‍വിച്ച് സിറ്റിയാണ് സ്വന്തം തട്ടകത്തില് സിറ്റിയെ അട്ടിമറിച്ചത്. സ്‌കോര് 3-2. മത്സരത്തിന്റെ തുടക്കം മുതല് ആക്രമിച്ചു കളിച്ചിട്ടും സിറ്റിക്ക് ജയിക്കാന് കഴിഞ്ഞില്ല. രണ്ട് ഗോളിന് മുന്നിട്ടുനിന്ന ആതിഥേയര്‍ക്കെതിരെ സിറ്റി ഒരു ഗോള് തിരിച്ചടിച്ചെങ്കിലും മൂന്നാം ഗോളും വീണതോടെ കടുത്ത സമ്മര്‍ദ്ദത്തിലേക്ക് വീഴുകയായിരുന്നു.\nനോര്‍വിച്ചിനുവേണ്ടി കെന്നി മക്ലീന്(18), ടോഡ് കോണ്ട്‌വെല്(28), ടീമു പുക്കി(50) എന്നിവര് ഗോള് നേടി. സെര്‍ജിയോ അഗ്യൂറോ(45), റോഡ്രിഗോ(88) എന്നിവരാണ് സിറ്റിക്കുവേണ്ടി വല കുലുക്കിയത്. തോല്‍വിയോടെ ലീഗില് ഒന്നാം സ്ഥാനത്തുള്ള ലിവര്‍പൂളിനേക്കാള് അഞ്ച് പോയന്റ് പിറകിലായി സിറ്റി. ലീഗിലെ മറ്റ് മത്സരഫലങ്ങള്, ഷെഫീല്‍ഡ് യുണൈറ്റഡ്(0-1)സതാംപ്ടണ്. ബ്രിങ്ടണ്(1-1)ബേണ്‍ലി.\nലാ ലീഗയില് ബാഴ്‌സലോണ വലന്‍സിയയെ തകര്‍ത്തു. മെസ്സിയില്ലാതെ കളിക്കിറങ്ങിയ ബാഴ്‌സ 5-2നാണ് എതിരാളികളെ പരാജയപ്പെടുത്തിയത്. അന്‍സു ഫതി(2), ഫ്രാങ്കി ഡി ജോങ്(7), പിക്വെ(51), സുവാരസ്(61, 82) എന്നിവരാണ് ബാഴ്‌സയുടെ സ്‌കോറര്‍മാര്, കെവിന് ഗുമൈറോ(27), മാക്‌സി മിലിയാനോ ഗോമസ്(90+2) എന്നിവര് വലന്‍സിയയ്ക്കായും സ്‌കോര് ചെയ്തു. ലാ ലീഗയിലെ മറ്റൊരു മത്സരങ്ങളില് റയല് സോസിഡാഡ്(2-0) അത്‌ലറ്റിക്കോ മാഡ്രിഡിനെ തോല്‍പ്പിച്ചു. വിയ്യാറയല് ലെഗാനെസിനെയും കീഴ്‌പ്പെടുത്തി.(3-0).\nഇറ്റാലിയന് സീരി എയില് യുവന്റസ് അപ്രതീക്ഷിത സമനില വഴങ്ങി. ഫിയോറന്റീനയാണ് ചാമ്പ്യന്മാരെ ഗോള്‍രഹിത സമനിലയില് തളച്ചത്. നാപ്പോളി 2-0ത്തിന് സാംപ്‌ഡോറിയയെ തോല്‍പ്പിച്ചു. ഇന്റര്‍മിലാന് (1-0) ഉദിനെസിനെയും തോല്‍പ്പിച്ചു. ബുണ്ടസ് ലീഗലിയില് ബയേണ് മ്യൂണിക്ക് ലെപ്‌സിഗിനോട് 1-1 എന്ന നിലയില് സമനിലയില് കുരുങ്ങി. ഡോട്ട്മുണ്ട് 4-0ത്തിന് ബയര് ലെവര്‍കൂസനെയും കീഴ്‌പ്പെടുത്തി.\nRead more about: epl ഇപിഎല്\nStory first published: Sunday, September 15, 2019, 10:01 [IST]


പത്തുവര്‍ഷം കൊണ്ട് പുറം കാഴ്ച്ചയില് പോലും വിരാട് കോഹ്‌ലി അടി മുടി മാറിയപ്പോള് സ്‌റ്റെയിനിന് പ്രത്യേകിച്ച് മാറ്റമൊന്നുമില്ല.\n22 Apr, 2019 at 06:08 AM\nഡേല് സ്റ്റെയ്‌നിന്റെ ഐ.പി.എല്ലിലേക്കുള്ള അതിഗംഭീര തിരിച്ചുവരവായിരുന്നു ആര്.സി.ബിയുടെ ചെന്നൈക്കെതിരായ ജയത്തിലെ പ്രധാന ചേരുവകളിലൊന്ന്. ഓസീസ് പേസ്ബൗളര് കള്‍ട്ടര് നൈലിന്റെ പകരക്കാരനായി എത്തിയ സ്റ്റെയ്ന് ആദ്യ ഓവറില് തന്നെ ചെന്നൈയുടെ രണ്ട് വിക്കറ്റുകളാണ് വീഴ്ത്തിയത്. റെയ്‌നയുടെ വിക്കറ്റ് വീഴ്ത്തിയ സുന്ദര യോര്‍ക്കറിന് ശേഷമുള്ള സ്‌റ്റെയ്‌ന്റെ കോഹ്‌ലിയുമൊത്തുള്ള ആഘോഷം സോഷ്യല്‍മീഡിയ ഏറ്റെടുക്കുകയും ചെയ്തു.\nഏതൊരു പേസ്ബൗളറുടേയും സ്വപ്‌നങ്ങളിലെ ആദ്യ ഓവറായിരുന്നു സ്‌റ്റെയ്ന് ചെന്നൈ സൂപ്പര്‍കിംങ്‌സിനെതിരെ എറിഞ്ഞത്. മൂളിപ്പറന്ന സ്റ്റെയ്‌ന്റെ പന്തുകള്‍ക്ക് മുന്നില് ആടിയുലഞ്ഞു നിന്ന വാട്‌സണ് അഞ്ചാം പന്തില് വീണു. ഒന്നാം സ്ലിപ്പില് വാട്‌സണിന്റെ ബാറ്റില് തട്ടി ചീറിപാഞ്ഞുവന്ന പന്തിനെ സ്റ്റോയിണിസ് കൈക്കുമ്പിളിലാക്കി. തൊട്ടടുത്ത പന്തില് നിലയുറപ്പിക്കും മുമ്പേ റെയ്‌നയുടെ വിക്കറ്റ് സുന്ദര യോര്‍ക്കറിലൂടെ സ്‌റ്റെയിന് തെറിപ്പിച്ചു. റെയ്‌നയുടെ ബ്റ്റിനും പാഡിനുമിടയില് ഇത്രയേറെ വിടവുണ്ടെന്ന് കാഴ്ച്ചക്കാരെ അതിശയിപ്പിക്കും വിധമുള്ളതായിരുന്നു സ്റ്റെയിനിന്റെ പന്ത്. ആര്.സി.ബിയുടെ സീസണിലെ ഏറ്റവും മികച്ച തുടക്കം നല്‍കിക്കൊണ്ടാണ് സ്റ്റെയ്ന് ആദ്യ ഓവര് അവസാനിപ്പിച്ചത്.\nആശിഷ് നെഹ്‌റയുടെ 'അരേ വാഹ്' പ്രതികരണം മാത്രംമതി എത്രത്തോളം സുന്ദരമായിരുന്നു സ്‌റ്റെയിന്റെ പന്തുകളെന്ന് മനസിലാക്കാന്.\nAshish Nehra watching Dale Steyn's bowling ð¤£ #RCBvCSK #CSKvRCB #CSKvsRCB #RCBvsCSK #IPL2019\n— Utkarsh Srivastava (@utkrsh4) April 21, 2019\nറെയ്‌നയുടെ വിക്കറ്റ് നേടിയ ശേഷമാണ് സ്റ്റെയ്‌നും കൊഹ്‌ലിയും കെട്ടിപ്പിടിച്ച് ആഘോഷിച്ചത്. ഈ വിജയാഘോഷം ആരാധകരെ പത്ത് വര്‍ഷത്തോളം പുറകിലേക്ക് കൊണ്ടുപോവുകയാണ് ചെയ്തത്. 2010ലെ കോഹ്‌ലിയുടേയും സ്‌റ്റെയ്‌നിന്റേയും ചിത്രവുമായി ചേര്‍ത്തുവെച്ചാണ് ഈ ആഘോഷം സോഷ്യല്‍മീഡിയയില് പ്രചരിച്ചത്. ഇക്കാര്യം മത്സരശേഷം സംസാരിക്കവേ കോഹ്‌ലിയും സ്‌റ്റെയിനും സൂചിപ്പിക്കുകയും ചെയ്തു.\nFull video ð¹ - https://t.co/JsA5MqgzCw pic.twitter.com/jP87nA3K7I\nസ്റ്റെയിന് രണ്ട് ചിത്രങ്ങളിലും വലിയ മാറ്റമില്ലെങ്കിലും രണ്ടാമത്തെയാള്‍ക്ക് രണ്ട് ചിത്രങ്ങളിലും വലിയ ബന്ധമില്ലാത്തതുപോലെയാണെന്നായിരുന്നു കോഹ്‌ലി പറഞ്ഞത്. ക്രിക്കറ്റില് സ്വപ്‌ന തുല്യമായ പ്രകടനങ്ങള് തുടരുന്ന കോഹ്‌ലിക്കൊപ്പം കരിയറിന്റെ തുടക്കത്തില് കളിക്കാനായതിലെ സന്തോഷമാണ് സ്‌റ്റെയിന് പങ്കുവെച്ചത്.\n#10YearChallenge ð@DaleSteyn62 | @imVkohli pic.twitter.com/445C1uRh1M\n2008-10 സീസണില് ആര്.സി.ബി താരമായിരുന്ന സ്‌റ്റെയിന് ഇക്കാലത്ത് 27 വിക്കറ്റുകളും വീഴ്ത്തിയിട്ടുണ്ട്. സീസണില് ആദ്യ ആറ് മത്സരങ്ങള് തുടര്‍ച്ചയായി തോറ്റ ആര്.സി.ബി പിന്നീടുള്ള നാല് കളികളില് മൂന്നിലും ജയിച്ചിരുന്നു. മുന്നോട്ടുള്ള പ്രയാണത്തില് സ്‌റ്റെയിനിന്റെ ബൗളിംങില് വലിയ പ്രതീക്ഷയാണ് ആര്.സി.ബിക്കുള്ളത്.\nVirat KohliIPL 2019#10YearChallengeDale Steyn


actor suriya praises the people of malappuram | മലപ്പുറത്തെ രക്ഷാ പ്രവർത്തകർക്ക് അഭിവാദ്യം അർപിച്ച് സൂര്യ; അപകടത്തിൽ പരിക്കേറ്റവർക്കായി പ്രാർത്ഥനയും; താരത്തിന്റെ കുറിപ്പ് ഏറ്റെടുത്ത് ആരാധകരും - MarunadanMalayalee.com\nAugust 11, 202003:43 PM IST Permalink\nകരിപ്പൂരിൽ രക്ഷാപ്രവർത്തനത്തിനെത്തിയ മലപ്പുറത്തെ ജനങ്ങൾക്ക് അഭിവാദ്യമർപ്പിച്ച് നടൻ സൂര്യ. അപകടത്തിൽ പരുക്കേറ്റവർ വേഗത്തിൽ സുഖംപ്രാപിക്കാൻ പ്രാർത്ഥിക്കുന്നതായും സൂര്യ തന്റെ ഫേസ്‌ബുക്കിൽ കുറിച്ചു.\nജീവൻ നഷ്ടമായവരുടെ കുടുംബത്തിന്റെ വേദനയിൽ പങ്കുചേരുന്നുവെന്നും, അപകടത്തിൽ മരിച്ച പൈലറ്റുമാർക്ക് ആദരമർപ്പിക്കുന്നതായും സൂര്യ കുറിച്ചു. വെള്ളിയാഴ്ച രാത്രിയായിരുന്നു ദുബായിൽ നിന്ന് കരിപ്പൂരിലേക്കുള്ള എയർ ഇന്ത്യ എക്സ്പ്രസ് വിമാനം അപകടത്തിൽപ്പെട്ടത്.\n190 യാത്രക്കാരാണ് വിമാനത്തിലുണ്ടായിരുന്നത്. കോവിഡ് ഭീഷണി പോലും വകവെക്കാതെ നൂറുകണക്കിന് നാട്ടുകാരായിരുന്നു രക്ഷാപ്രവർത്തനത്തിനെത്തിയത്. പ്രദേശവാസികളുടെ വാഹനങ്ങളിലായിരുന്നു ആദ്യഘട്ടത്തിൽ പരുക്കേറ്റവരെ ആശുപത്രിയിലെത്തിച്ചത്. രക്തം നൽകാനും രാത്രി നിരവധി പേരാണ് ആശുപത്രികളിലെത്തിയത്. മുഖ്യമന്ത്രി പിണറായി വിജയനുൾപ്പടെ ഇവരെ അഭിനന്ദിച്ച് രംഗത്തെത്തിയിരുന്നു.


പഞ്ച് വന്നു, പിടിച്ചുനിൽക്കാൻ Magnite എസ്‌യുവിക്ക് പുത്തൻ വേരിയന്റുമായി Nissan; ഒപ്പം കൂടുതൽ ഫീച്ചറുകളും - Malayalam DriveSpark\nപഞ്ച് വന്നു, പിടിച്ചുനിൽക്കാൻ Magnite എസ്‌യുവിക്ക് പുത്തൻ വേരിയന്റുമായി Nissan; ഒപ്പം കൂടുതൽ ഫീച്ചറുകളും\nPublished: Friday, October 22, 2021, 10:23 [IST]\nഹാച്ച്ബാക്കിന്റെ വിലയ്ക്ക് ഇന്ത്യക്കാർക്ക് എസ്‌യുവി ലഭ്യമാക്കിയവരാണ് ജാപ്പനീസ് വാഹന നിർമാതാക്കളായ നിസാൻ. താങ്ങാനാവുന്ന വിലയും മറ്റ് ഘടകങ്ങളും ഒത്തിണക്കത്തോടെ എത്തിയത് മാഗ്നൈറ്റ് എന്ന സബ്-4 മീറ്റർ കോംപാക്‌ട് എസ്‌യുവിയുടെ വമ്പൻ വിജയത്തിലേക്കാണ് നയിച്ചതും.\nഏറെ സ്വീകാര്യത ലഭിച്ചതോടെ മാഗ്നൈറ്റിന്റെ മോഡൽ നിരയിലേക്ക് ചെറിയൊരു പരിഷ്ക്കാരവുമായി എത്തുകയാണ് നിസാൻ. എസ്‌യുവിക്ക് XV എക്‌സിക്യൂട്ടീവ് എന്നൊരു പുതിയ വേരിയന്റിനെ സമ്മാനിക്കാനാണ് നിസാൻ ഒരുങ്ങുന്നത്. ഇത് ഉടൻ തന്നെ ഇന്ത്യൻ വിപണിയിൽ പുറത്തിറക്കുമെന്നാണ് കമ്പനിയിൽ നിന്നും ലഭിക്കുന്ന വിവരം.\nഈ പുതിയ വകഭേദം മാഗ്നൈറ്റിന്റെ നിലവിലെ XL വേരിയന്റിനും XV വേരിയന്റിനും ഇടയിലായിരിക്കും സ്ഥാനംപിടിക്കുക. കൂടാതെ XL പതിപ്പിനേക്കാൾ 52,000 രൂപ അധികമായിരിക്കും വരാനിരിക്കുന്ന പുതിയ XV എക്‌സിക്യൂട്ടീവ് വകഭേദത്തിന് മുടക്കേണ്ടി വരിക. എന്നാൽ ഈ അധിക തുകയ്ക്ക് ധാരാളം പുതിയ സവിശേഷതകളായിരിക്കും വാങ്ങുന്നവർക്ക് ലഭിക്കുക.\nജനപ്രിയമായ മാഗ്നൈറ്റിലേക്ക് ഒരു പുതിയ വേരിയന്റ് ചേർക്കുന്നത് ഉപഭോക്താക്കൾക്ക് പരിഗണിക്കാൻ കൂടുതൽ ഓപ്ഷനുകൾ നൽകുമെന്നതിനാൽ നിസാൻ ഇത് മികച്ചൊരു അവസരമായാണ് കരുതപ്പെടുന്നത്. പ്രത്യേകിച്ച് അടുത്തിടെ ടാറ്റ പഞ്ച് മൈക്രോ എസ്‌യുവി വിപണിയിൽ എത്തിയ സാഹചര്യത്തിൽ. ഇന്ത്യൻ പാസഞ്ചർ വാഹന വിപണിയിലെ ഏറ്റവും മത്സരാധിഷ്ഠിതമായ ഇടമാണ് സബ് കോംപാക്റ്റ് എസ്‌യുവി സെഗ്മെന്റ് എന്നത് വളരെ പ്രസിദ്ധമാണ്.\nപുതിയ നിസാൻ മാഗ്നൈറ്റ് XV എക്‌സിക്യൂട്ടീവ് വേരിയന്റിന്റെ പുറംമോടിയിലെ മാറ്റങ്ങളിൽ 16 ഇഞ്ച് ഡയമണ്ട് കട്ട് ഡ്യുവൽ-ടോൺ അലോയ് വീലുകളും സിൽവർ നിറത്തിലുള്ള സൈഡ് ക്ലാഡിംഗും ഡോറിൽ ലഭിക്കും. ഡിസൈനിൽ മറ്റ് പരിഷ്ക്കാരങ്ങളൊന്നും തന്നെ പ്രതീക്ഷിക്കേണ്ടതില്ല. ഇനി അകത്തളത്തിലേക്ക് നോക്കിയാൽ കപ്പ് ഹോൾഡറുകൾ, 60:40 സ്പ്ലിറ്റ് സീറ്റ് തുടങ്ങിയ സംവിധാനങ്ങളെല്ലാം ഉണ്ടാകും.\nഅതോടൊപ്പം ഡ്രൈവർ സീറ്റ് ഉയരം ക്രമീകരണം, ഫ്രണ്ട് സീറ്റുകൾ ബാക്ക് പോക്കറ്റുകൾ, ഐസോഫിക്സ് മൗണ്ടുകൾ, പിൻസീറ്റ് ആംറെസ്റ്റ് തുടങ്ങിയ അധിക സവിശേഷതകളും വാഗ്‌ദാനം ചെയ്യും. കൂടുതൽ പ്രധാനമായി, XV എക്സിക്യൂട്ടീവ് പതിപ്പിന് പുതിയ9ഇഞ്ച് ടച്ച്‌സ്‌ക്രീൻ ഇൻഫോടെയ്ൻമെന്റ് ഡിസ്പ്ലേ നിസാൻ നൽകുമെന്നതാണ് ശ്രദ്ധേയം.\nഅതിൽ ആൻഡ്രോയിഡ് ഓട്ടോ, ഇൻ-ബിൽറ്റ് നാവിഗേഷൻ, വയർഡ്/വയർലെസ് മിറർ ലിങ്ക്, വീഡിയോ പ്ലേ എന്നിവയെല്ലാം കാണും. പാർക്കിംഗ് സമയത്ത് മെച്ചപ്പെട്ട സൗകര്യത്തിനായി നിസാൻ ഈ വേരിയന്റിൽ ഒരു റിയർ പാർക്കിംഗ് ക്യാമറയും സജ്ജീകരിച്ചിരിക്കുമെന്നാണ് മറ്റൊരു പ്രധാന കാര്യം.\nXV എക്സിക്യൂട്ടീവിലെ ബാക്കിയുള്ള സവിശേഷതകൾ മാഗ്നൈറ്റ് XL വേരിയന്റിൽ നിന്നും മുന്നോട്ട് കൊണ്ടുപോവുകയും ചെയ്യും. മൾട്ടി-ഫംഗ്ഷൻ സ്റ്റിയറിംഗ് വീൽ, പവർ അഡ്ജസ്റ്റ് ചെയ്യാവുന്ന ഒആർവിഎം, ഓട്ടോമാറ്റിക് ക്ലൈമറ്റ് കൺട്രോൾ, പവർ വിൻഡോസ്, കീലെസ് എൻട്രി, പവർ ബൂട്ട്, റിയർ വിൻഡോ വൈപ്പർ, ഡിഫോഗർ, പിൻ പാർക്കിംഗ് സെൻസറുകൾ, പവർ ഡോർ ലോക്കുകൾ തുടങ്ങിയവ ഓഫറിലെ മറ്റ് പ്രധാന സവിശേഷതകൾ കൂടിയായിരിക്കും.\nനിസാൻ മാഗ്നൈറ്റ് XV എക്സിക്യൂട്ടീവിലെ സുരക്ഷാ സവിശേഷതകളിൽ ഇരട്ട എയർബാഗുകൾ, എബിഎസ് വിത്ത് ഇബിഡി, റിയർ പാർക്കിംഗ് സെൻസറുകൾ, പവർ ഡോർ ലോക്കുകൾ എന്നിവ സുരക്ഷാ സവിശേഷതകളിൽ ഉൾപ്പെടുന്നു.\nരണ്ട് പെട്രോൾ എഞ്ചിൻ ഓപ്ഷനുകളിലാണ് മാഗ്നൈറ്റ് വിപണിയിൽ എത്തുന്നത്. അതിൽ നാച്ചുറലി ആസ്പിറേറ്റഡ് 1.0 ലിറ്റർ, 1.0 ലിറ്റർ ടർബോചാർജ്‌ഡ് എന്നിവയാണ് ഉപഭോക്താക്കൾക്ക് തെരഞ്ഞെടുക്കാൻ സാധിക്കുന്നത്. NA യൂണിറ്റ് 71 bhp കരുത്തിൽ പരമാവധി 96 Nm torque ഉത്പാദിപ്പിക്കാൻ പ്രാപ്‌തമായിരിക്കും. വാഹനത്തിലെ ടർബോ എഞ്ചിൻ 99 bhp പവറിൽ 160 Nm torque വികസിപ്പിക്കാനും ശേഷിയുള്ളതാണ്.\nഅതേസമയം മാഗ്നൈറ്റിന്റെ ഓട്ടോമാറ്റിക്കിൽ 152 Nm torque ആണ് കോംപാക്‌ട് എസ്‌യുവി പുറത്തെടുക്കുക. നാച്ചുറലി ആസ്പിറേറ്റഡ് യൂണിറ്റ്5സ്പീഡ് മാനുവൽ ഗിയർബോക്‌സിൽ മാത്രമേ ലഭ്യമാകൂ. അതേസമയം ടർബോചാർജ്ഡ് യൂണിറ്റിൽ5സ്പീഡ് മാനുവൽ അല്ലെങ്കിൽ സിവിടി ഓട്ടോമാറ്റിക് ഗിയർബോക്‌സിൽ സ്വന്തമാക്കാം.\nറെനോ കൈഗറിന്റെ അതേ പ്ലാറ്റ്‌ഫോമിനെ അടിസ്ഥാനമാക്കിയുള്ള സബ് കോംപാക്‌ട് ക്രോസ്ഓവറിന് നിലവിൽ 5.71 ലക്ഷം മുതൽ 10.15 ലക്ഷം രൂപ വരെയാണ് ഇന്ത്യയിലെ എക്സ്ഷോറൂം വില. നിലവിൽ XE, XL, XV, XV പ്രീമിയം, XV പ്രീമിയം (O) എന്നിങ്ങനെ അഞ്ച് വകഭേദങ്ങളിലായാണ് ഇത് വാഗ്ദാനം ചെയ്യുന്നത്.\nരാജ്യത്തെ കോംപാക്‌ട് എസ്‌യുവി സെഗ്മെന്റിൽ മാരുതി വിറ്റാര ബ്രെസ, മഹീന്ദ്ര XUV300, ടാറ്റ നെക്‌സോൺ, കിയ സോനെറ്റ്, ഹ്യുണ്ടായി വെന്യു, റെനോ കൈഗർ, ടൊയോട്ട അർബൻ ക്രൂയിസർ തുടങ്ങിയ വമ്പൻമാരുമായാണ് നിസാൻ മാഗ്നൈറ്റ് മാറ്റുരയ്ക്കുന്നത്.\nNissan to introduce new xv executive variant for magnite compact suv\nStory first published: Friday, October 22, 2021, 10:23 [IST]


രണ്ട് വര്‍ഷത്തോളമായി ലൈംഗിക ചൂഷണം; പത്രാധിപരെ കൊലപ്പെടുത്തി ജേണലിസ്റ്റ് ട്രെയിനി - Malayalam Today\nരണ്ട് വര്‍ഷത്തോളമായി ലൈംഗിക ചൂഷണം; പത്രാധിപരെ കൊലപ്പെടുത്തി ജേണലിസ്റ്റ് ട്രെയിനി\nമുംബൈ: ലൈംഗിക പീഡനം സഹിക്ക വയ്യാതെ പത്രാധിപരെ കൊലപ്പെടുത്തി ജേണലിസ്റ്റ് ട്രെയിനി. ‘ഇന്ത്യ അണ്‍ബൗണ്ട് ‘ എന്ന മാസികയുടെയും ഇന്റര്‍നെറ്റ് പോര്‍ട്ടലിന്റെയും എഡിറ്ററായ നിത്യാനന്ദ് പാണ്ഡേയെ (44)യാണ് ട്രെയിനി കൊലപ്പെടുത്തിയത്. വെള്ളിയാഴ്ച മുതല് ഇയാളെ കാണാതായിരുന്നു, ഇതേ തുടര്‍ന്ന് പൊലീസ് നടത്തിയ തിരച്ചിലിലാണ് ഭിവണ്‍ഡിയിലെ പാലത്തിന് ചുവട്ടില് മൃതദേഹം കണ്ടെത്തിയത്.\nചെറുകിട പ്രസിദ്ധീകരണത്തിന്റെ പത്രാധിപരായിരുന്നെങ്കിലും ആഡംബരജീവിതം നയിച്ചിരുന്നയാളാണ് പാണ്ഡേ. മീരാറോഡില് ഭാര്യയ്ക്കും രണ്ടുമക്കള്‍ക്കുമൊപ്പം താമസിച്ചിരുന്ന പാണ്ഡേ മുംബൈയിലെ രാഷ്ട്രീയനേതാക്കളുമായും ഉദ്യോഗസ്ഥ പ്രമുഖരുമായും അടുത്തബന്ധം പുലര്‍ത്തിയിരുന്നു. രണ്ടുവര്‍ഷമായി പാണ്ഡേ തന്നെ ലൈംഗികമായി ചൂഷണം ചെയ്ത് വരികയാണെന്നും പലവട്ടം അപേക്ഷിച്ചിട്ടും ഉപദ്രവം തുടര്‍ന്നെന്നും കേസില് അറസ്റ്റിലായ യുവതി പൊലീസിനോട് പറഞ്ഞു. സഹികെട്ടപ്പോള് മാസികയുടെ പ്രസാധകന്റെ സഹായത്തോടെ കൊല നടത്തുകയായിരുന്നു.\nമയക്കുമരുന്ന് കലര്‍ത്തിയ പ്രോട്ടീന് പൗഡര് വെള്ളത്തില് കലക്കിനല്‍കി. ബോധം നഷ്ടമായ പാണ്ഡേയെ കഴുത്തു ഞെരിച്ച് കൊലപ്പെടുത്തുകയായിരുന്നു, പിന്നീട് മൃതദേഹം പുഴയില് ഉപേക്ഷിച്ചുവെന്നും യുവതി പൊലീസിന് മൊഴി നല്‍കി.\nഹിന്ദിയില് സത്യപ്രതിജ്ഞ ചെയ്തതിന് കൊടിക്കുന്നില് സുരേഷിനെ ശകാരിച്ച്...\nഹിന്ദിയില് സത്യപ്രതിജ്ഞ ചെയ്തതിന് കൊടിക്കുന്നില്...\nന്യൂഡല്‍ഹി: ഹിന്ദിയില് സത്യപ്രതിജ്ഞ ചെയ്തതിന് കേരളത്തില് നിന്നുള്ള എം.പിയായ കൊടിക്കുന്നില്...\nവയനാട് എംപിയായി രാഹുല് ഗാന്ധി...\nന്യൂഡല്‍ഹി: രാഹുല് ഗാന്ധി വയനാട് എംപിയായി ലോക്സഭയില് സത്യപ്രതിജ്ഞ ചെയ്തു....\nമുസഫര്‍പൂരില് മസ്തിഷ്‌ക ജ്വരം ബാധിച്ച് മരിച്ച കുട്ടികളുടെ...\nമുസഫര്‍പൂരില് മസ്തിഷ്‌ക ജ്വരം ബാധിച്ച്...\nമുസഫര്‍പൂരില് മസ്തിഷ്‌ക ജ്വരം ബാധിച്ച് മരിച്ച കുട്ടികളുടെ എണ്ണം 100...\nഅതിര്‍ത്തിയില് പാക് പ്രകോപനം; വെടിവയ്പില് ബിഎസ്എഫ് ജവാന്...\nഅതിര്‍ത്തിയില് പാക് പ്രകോപനം; വെടിവയ്പില്...\nകശ്മീര്: അതിര്‍ത്തിയില് വീണ്ടും പാക്ക് പ്രകോപനം. ജമ്മു കശ്മീരിലെ പൂഞ്ചിലാണ്...\nജാലവിദ്യഅവതരിപ്പിക്കുന്നതിനിടെ പശ്ചിമബംഗാളില് മജീഷ്യനെ കാണാതായി\nകൊല്‍ക്കത്ത: ജാലവിദ്യഅവതരിപ്പിക്കുന്നതിനിടെ പശ്ചിമബംഗാളില് ജാലവിദ്യക്കാരനെ കാണാതായി. കൈകാലുകള് ബന്ധിച്ച് വെള്ളത്തില്...\nബിഹാറിലെ മുസഫര്‍പുരില് മസ്തിഷ്‌കജ്വരം ബാധിച്ചു മരിച്ച കുട്ടികളുടെ...\nബിഹാറിലെ മുസഫര്‍പുരില് മസ്തിഷ്‌കജ്വരം ബാധിച്ചു...\nപാട്‌ന:ബിഹാറിലെ മുസഫര്‍പുരില് മസ്തിഷ്‌കജ്വരം ബാധിച്ച 20 കുട്ടികള്‍കൂടി ഞായറാഴ്ച രാവിലെ...


അലോപേഷ്യ നിസ്സാരമല്ല: എന്താണ് അലോപേഷ്യ, കാരണങ്ങളും ലക്ഷണങ്ങളും | What Is Alopecia: Symptoms, Causes And Treatment In Malayalam - Malayalam BoldSky\n3 hrs ago മുഖത്താണ് വാക്‌സിംഗ് എങ്കില് അപകടം കൂടെയുണ്ട്\nഅലോപേഷ്യ നിസ്സാരമല്ല: എന്താണ് അലോപേഷ്യ, കാരണങ്ങളും ലക്ഷണങ്ങളും\n| Updated: Monday, March 28, 2022, 16:37 [IST]\nഇന്ന് ഓണ്‍ലൈന് മാധ്യമങ്ങളില് വൈറലായിക്കൊണ്ടിരിക്കുന്ന ഒരു വാക്കാണ് അലോപേഷ്യ. അതിന് കാരണമായതാകട്ടെ ഓസ്‌കാര് ആണ്. ഇന്ന് ഓസ്‌കാര് വേദിയില് അവതാരകനായ ക്രിസ് റോക്കിനെ പ്രശസ്ത താരം വില്‍സ്മിത്ത് തല്ലുകയുണ്ടായി. തന്റെ ഭാര്യയായ ജെയ്ഡ പിങ്കറ്റ് സ്മിത്തിന്റെ മുടിയെ അവതാരകന് പരിഹസിച്ചതാണ് മികച്ച നടനുള്ള ഓസ്‌കാര് പുരസ്‌കാരം നേടിയ വില് സ്മിത്തിനെ പ്രകോപിപ്പിച്ചത്. ഭാര്യയുടെ അലോപേഷ്യ എന്ന രോഗാവസ്ഥയെയാണ് ക്രിസ് കളിയാക്കിയത്. ഇതിനെത്തുടര്‍ന്നാണ് ഓസ്‌കാര് വേദി സംഘര്‍ഷ വേദിയായി മാറിയത്.\nഎന്താണ് അലോപേഷ്യ, എന്തൊക്കെയാണ് ഇതിന്റെ കാരണങ്ങള്, എന്താണ് ലക്ഷണങ്ങള്, എങ്ങനെ പരിഹാരം കാണാം എന്ന നിരവധി സംശയങ്ങള് നമ്മളില് പലര്‍ക്കും ഉണ്ടാവുന്നുണ്ട്. മുടി വൃത്താകൃതിയിലാണ് കൊഴിഞ്ഞ് പോവുന്നത്. അതുകൊണ്ട് തന്നെ ഇത്തരം കാര്യങ്ങള് അല്‍പം ശ്രദ്ധിക്കേണ്ടതാണ്. അസാധാരണമായ അവസ്ഥയില് മുടി കൊഴിയുന്നത് അല്‍പം ശ്രദ്ധിക്കണം. നമ്മളില് നല്ലൊരു ശതമാനം ആളുകളിലും പലപ്പോഴും ഇത്തരം അവസ്ഥയുണ്ടാവുന്നതിനുള്ള സാധ്യതയുണ്ട്. ഇതിനെക്കുറിച്ച് കൂടുതല് അറിയുന്നതിന് വേണ്ടി ഈ ലേഖനം വായിക്കൂ.\nമുടി കൊഴിച്ചില് എല്ലാവരിലും ഉണ്ടാവുന്നുണ്ട്. എന്നാല് ഇത് അമിതമാവുമ്പോള് അത് അല്‍പം ശ്രദ്ധിക്കണം. കാരണം വട്ടത്തില് മുടി നഷ്ടമാവുന്ന ഒരു രോഗാവസ്ഥയാണ് അലോപേഷ്യ ഏരിയേറ്റ എന്നത്. ഈ രോഗം ബാധിച്ചവരില് മുടി വട്ടത്തില് നഷ്ടപ്പെടുന്നതോടൊപ്പെ തന്നെ പാച്ചുകളായാണ് കൊഴിഞ്ഞ് പോവുന്നത്. എന്നാല് ചിലരില് ഈ രോഗാവസ്ഥക്ക് പിന്നീട് ചെറിയ തോതില് മാറ്റമുണ്ടാവുന്നുണ്ട്. ചിലരില് പൂര്‍ണമായും മുടി നഷ്ടപ്പെടുന്ന അവസ്ഥയും ഉണ്ടാവുന്നുണ്ട്. പൂര്‍ണമായും മുടി നഷ്ടപ്പെടുന്ന അവസ്ഥയെയാണ് അലോപേഷ്യ ടോട്ടാലസ് എന്ന് പറയുന്നത്. എന്നാല് പിന്നീട് ഈ അവസ്ഥ ശരീരത്തിലേക്ക് വ്യാപിക്കുമ്പോഴാണ് അതിനെ അലോപേഷ്യ യൂണിവേഴ്‌സാലിസ് എന്ന് പറയുന്നത്. എന്നാല് ഇതൊരു ആരോഗ്യപ്രശ്‌നമാവുന്നില്ല എന്നുള്ളതാണ്.\nഎന്തൊക്കെയാണ് ഇതിന്റെ കാരണങ്ങള് എന്ന് നമുക്ക് നോക്കാവുന്നതാണ്. ഇത് ശരീരത്തിന്റെ രോഗപ്രതിരോധ ശേഷി ശരീരത്തെ തന്നെ നശിപ്പിക്കുന്ന അവസ്ഥയെയാണ് സൂചിപ്പിക്കുന്നത്. ഇതിനെ ഓട്ടോ ഇമ്മ്യൂണ് രോഗം എന്നാണ് പറയുന്നത്. മുടിയെ ശരീരത്തിന്റെ രോഗപ്രതിരോധ ശേഷി തെറ്റായ അവസ്ഥയിലേക്ക് നയിക്കുന്നതാണ് ഇത്തരം അവസ്ഥകള്‍ക്ക് കാരണമാകുന്നത്. എന്നാല് എന്തുകൊണ്ടാണ് ഇത് സംഭവിക്കുന്നത് എന്നതിനെക്കുറിച്ച് ഇത് വരെ മനസ്സിലാക്കാന് സാധിച്ചിട്ടില്ല.\nവിവിധ തരത്തിലുള്ള അലോപേഷ്യ\nഏകദേശം ഇരുപതിലധികം അലോപേഷ്യകളായിട്ടുള്ള അവസ്ഥയുണ്ട്. ഇതില് തന്നെ തലയിലെ മുടി കൊഴിയുന്നതിനെക്കുറിച്ച് നമുക്ക് നോക്കാവുന്നതാണ്. പാറ്റ്ച്ചി എന്നതാണ് പൊതുവായ അവസ്ഥ. ഇതില് ഒരു നാണയത്തിന്റെ വലിപ്പത്തില് തലയോട്ടിയിലെ മുടി കൊഴിയുകയാണ് ചെയ്യുന്നത്. പലരിലും സാധാരണയായി കാണപ്പെടുന്ന അവസ്ഥയാണ് ഇത്. അടുത്തതാണ് ടൊട്ടാലിസ് എന്ന അലോപേഷ്യ അവസ്ഥ. ഇവരില് തലയിലെ മുഴുവന് മുടിയും കൊഴിഞ്ഞ് പോവുന്നുണ്ട്. ഇത് കൂടാതെ ഇവരില് ഒറ്റമുടിയില്ലാത്ത അവസ്ഥയുണ്ടാവുന്നു. അലോപേഷ്യയില് അടുത്തതാണ് യൂണിവേഴ്‌സലിസ് എന്ന് പറയുന്നത്. ഇത് തലയില് മാത്രമല്ല ശരീരത്തിന്റെ ബാക്കി ഭാഗങ്ങളിലും രോമം കൊഴിയുന്ന അവസ്ഥയുണ്ടാവുന്നുണ്ട്. ഇവരില് ശരീരത്തിലേയും തലയിലേയും മുഴുവന് മുടിയും നഷ്ടപ്പെടുന്ന അവസ്ഥയുണ്ടാവുന്നുണ്ട്.\nഅലോപ്പേഷ്യ ഏരിയറ്റയെക്കുറിച്ചുള്ള ചില പ്രധാന കാര്യങ്ങള് നാം ഓരോരുത്തരും അറിഞ്ഞിരിക്കണം. കാരണം രോഗാവസ്ഥ ആരിലും എപ്പോള് വേണമെങ്കിലും വരാവുന്നതാണ്. അതുകൊണ്ട് തന്നെ ഇത്തരം കാര്യങ്ങള് ശ്രദ്ധിക്കണം. എന്നാല് രോഗത്തെക്കുറിച്ചുള്ള ചില വസ്തുതകള് ഉണ്ട്. അവയെക്കുറിച്ച് കൂടുതല് അറിയാവുന്നതാണ്. അഞ്ചില് ഒരാള്‍ക്ക് രോഗം വരുന്നതിനുള്ള സാധ്യതയുണ്ട്. ഇത് ചുരുങ്ങിയ ദിവസങ്ങള്‍ക്കുള്ളില് തന്നെ അതിന്റെ സമ്പൂര്‍ണാവസ്ഥയിലേക്ക് എത്തുന്നു. മുടി കൊഴിച്ചില് കുറവുള്ളവര്‍ക്ക് ചുരുങ്ങിയ സമയത്തിനുള്ളില് തന്നെ മുടി തിരിച്ച് വരുന്നതിന് കാരണമാകുന്നുണ്ട്. അലോപ്പേഷ്യക്ക് ചികിത്സയില്ല എന്നതാണ് സത്യം.\nഅലോപേഷ്യക്ക് കൃത്യമായ ചികിത്സയില്ല എന്നതാണ് സത്യം. എന്നാല് ചില വീട്ടുവൈദ്യങ്ങള് ചെറിയ ഒരു തോതിലെങ്കിലും മുടി കൊഴിച്ചിലിനെ പ്രതിരോധിക്കുന്നതിന് സഹായിക്കുന്നുണ്ട്. പലരും രോഗാവസ്ഥയെ പ്രതിരോധിക്കുന്നതിന് വേണ്ടി ഉള്ളി നീര് ഉപയോഗിക്കാറുണ്ട്. ഇത് കൂടാതെ ഗ്രീന് ടീ, ബദാം ഓയില്, റോസ്‌മേരി ഓയില്, തേന് അല്ലെങ്കില് തേങ്ങാപ്പാല് എന്നിവ തലയോട്ടിയില് പുരട്ടുന്നത് നല്ലതാണെന്ന് പലരും പറയുന്നുണ്ട്. ഇവ പക്ഷേ ദോഷം നല്‍കുന്നില്ലെങ്കിലും ഇത് നിങ്ങളുടെ മുടി കൊഴിയാതിരിക്കുന്നതിന് സഹായിക്കുന്നില്ല എന്നുള്ളതാണ് സത്യം. രോഗത്തിന് പൂര്‍ണമായും പ്രതിരോധം തീര്‍ക്കുന്നതിന് സാധിക്കുന്നില്ല എന്നുള്ളതാണ് സത്യം.\nമുടി കൊഴിയുന്നത് ഒരു അപകടകരമായ സൂചനയാണ്\nപുരികം കൊഴിയില്ല ഇനി വളരും ഒരാഴ്ചകൊണ്ട്\n30-കളില് തലയില് മുന്‍വശത്തെ മുടി കൊഴിയുന്നോ, കാരണം നിസ്സാരമല്ല\nകഷണ്ടിയില് മുടി വളരും സവാള സൂത്രം\nതടയാം മുടികൊഴിച്ചില്, നേടാം പനങ്കുല പോലെ മുടി\nRead more about: hair loss alopecia മുടികൊഴിച്ചില് കേശസംരക്ഷണം\nWhat Is Alopecia: Symptoms, Causes And Treatment In Malayalam\nHere in this article we are discussing about symptoms, causes and treatment of alopecia in malayalam. Takealook.


ഹീറോ ഗ്ലാമര് ബിഎസ് VI കേരളത്തിലെത്തി | Business Malayali\nHome Automotive ഹീറോ ഗ്ലാമര് ബിഎസ് VI കേരളത്തിലെത്തി\nഹീറോ മോട്ടോ കോര്‍പ്പിന്റെ പുതിയ ഗ്ലാമര് ബിഎസ് VI കേരളത്തിലെത്തി. ഹീറോ വേള്‍ഡ് 2020യില് എകസ്ട്രീം 160 R, പാഷന് പ്രോ എന്നിവയോടൊപ്പം ലോഞ്ച് പുറത്തിറക്കിയ ഈ ബൈക്ക് കേരളത്തിലെ എല്ലാ ഹീറോ മോട്ടോ കോര്‍പ്പ് ഡീലര്‍ഷിപ്പുകളിലും ലഭ്യമാണ്.\nസ്‌റ്റൈലിഷ് ഡിസൈനില് എത്തുന്ന പുതിയ ഹീറോ ഗ്ലാമര്, ഇന്നത്തെ യുവാക്കള് ആഗ്രഹിക്കുന്ന ഫീച്ചറുകളെല്ലാമുള്ള ബൈക്കാണ്. സ്‌റ്റൈലും പെര്‍ഫോര്‍മന്‍സും അനുപമമായി സംയോജിച്ചിട്ടുള്ള പുതിയ ഗ്ലാമര് ബിഎസ് VI ന്, എക്‌സ് സെന്‍സ് (XSens) പ്രോഗ്രാംഡ് ഫ്യുവല് ഇന്‍ജക്ഷനോടു കൂടിയ പുതിയ 125 CC എഞ്ചിനാണ് ഉള്ളത്. 19% കരുത്ത് കുടുതലുള്ള ഈ പുതിയ എഞ്ചിന് 10.73 BHP @ 7500 RPM പവര് ഔട്ട്പുട്ടും 10.6 Nm @ 6000 RPM ടോര്‍ക്കുമാണ് ഉത്പാദിപ്പിക്കുന്നത്. ഹീറോയുടെ മറ്റ് ബൈക്കുകളിലുള്ള ഐഡില് സ്റ്റോപ്പ്സ്റ്റാര്‍ട്ട് സിസ്റ്റം ഗ്ലാമറിലുമുണ്ട്. ഇത് വാഹനത്തിന് കൂടുതല് ഇന്ധനക്ഷമത ഉറപ്പാക്കുന്നു. ഒപ്പം ഓട്ടോ സെയില് ടെക്‌നോളജിയും ഇതില് ഉപയോഗപ്പെടുത്തിയിട്ടുണ്ട്.\nhero glamour bs6 kerala price\nNext articleഐ.പി.എല്ലില് ചൈനീസ് കമ്പനികളുടെ സ്‌പോണ്‍സര്‍ഷിപ്പ് സ്വീകരിക്കും\nറിലയന്‍സിനും അംബാനിക്കും പിഴ


കെറിയില് സ്റ്റാര് വാര്‍സ് ചിത്രീകരണം തുടങ്ങിIrish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nകെറിയില് സ്റ്റാര് വാര്‍സ് ചിത്രീകരണം തുടങ്ങി\n: സ്വന്തം ലേഖകന് in My City, കില്ലാര്‍നീ on July 31, 2014\nകെറി: ഹോളിവുഡ് സിനിമ സ്റ്റാര് വാര്‍സ് സംഘം കെറിയില് എത്തി. കെറിയിലെ സ്‌കെല്ലിംഗ് മൈക്കലിലാണ് ചിത്രീകരണം നടക്കുന്നത്. യുനെസ്‌കോയുടെ ലോക ഹെറിറ്റേജ് പട്ടികയില് ഉള്‍പ്പെട്ട സ്ഥലമാണ് സ്‌കെല്ലിംഗ് മൈക്കല്. അതീവ രഹസ്യമായാണ് സിനിമയുടെ ചിത്രീകരണം നടക്കുന്നത്. പൊതുജനങ്ങള്‍ക്കും ടൂറിസ്റ്റുകള്‍ക്കും കര്‍ശന നിയന്ത്രണമാണ് ഏര്‍പ്പെടുത്തിയിരിക്കുന്നത്. പ്രദേശത്തെ സെക്യൂരിറ്റി കൂട്ടിയപ്പോഴാണ് സിനിമ ചിത്രീകരണ സംഘം വരുന്നതായി പ്രദേശവാസികള് പോലും അറിഞ്ഞത്.\nസ്‌കെല്ലിംഗ് മൈക്കല് മൂന്ന് ദിവസത്തേക്കാണ് സ്റ്റാര് വാര്‍സ് സംഘം ബുക്ക് ചെയ്തിരിക്കുന്നത്. ഫുഡ്‌ലെസ് പ്രൊഡക്ക്ഷന്‍സ് ലിമിറ്റഡാണ് സിനിമയ്ക്ക് വേണ്ടി സ്‌കെല്ലിംഗ് മൈക്കല് ബുക്ക് ചെയ്തിരിക്കുന്നത്. മൂന്ന് ദിവസത്തേക്കാണ് സിനിമ സംഘം സ്‌കെല്ലിംഗ് മൈക്കല് ബുക്ക് ചെയ്തിരിക്കുന്നത്.\nചിത്രീകരണം നടക്കുന്ന ദിവസങ്ങളില് സ്‌കെല്ലിംഗ് മൈക്കളിലെക് സഞ്ചാരികള്‍ക്ക് പ്രവേശനം ഉണ്ടായിരിക്കില്ല. സ്‌കെല്ലിംഗ് മൈക്കലിലേക്കുള്ള ചങ്ങാടങ്ങള് ഉള്‍പ്പെടെ സിനിമ സംഘം ബുക്ക് ചെയ്തു.\nസിനിമ ചിത്രീകരണം കെറിയുടെ ടൂറിസം വികസനത്തിന് സഹായകരമാകുമെന്നാണ് അധികൃതര് പ്രതീക്ഷിക്കുന്നത്. ലോകമെങ്ങും ആരാധകരുള്ള സിനിമയാണ് സ്റ്റാര് വാര്‍സ്. അതുകൊണ്ട് തന്നെ ഈ സിനിമ ചിത്രീകരിച്ച സ്ഥലങ്ങളിലേക്ക് കൂടുതല് ടൂറിസ്റ്റുകള് എത്തുമെന്നാണ് പ്രതീക്ഷിക്കപ്പെടുന്നത്. താരങ്ങളെ കാണാന് സാധിക്കുമോ എന്നറിയാന് നിരവധി ആളുകള് സ്‌കെലിങ്ങ് മൈക്കലില് എത്തിയിരുന്നു.എന്നാല് പ്രധാന താരങ്ങളെ കാണാന് കഴിഞ്ഞില്ല. ഇന്നും നാളെയുമായി പ്രമുഖ ഹോളിവുഡ് താരങ്ങള് എത്തുമെന്നാണ് സൂചന. എന്നാല് പ്രൊഡക്ക്ഷന് കമ്പനി ഇത് സംബന്ധിച്ച വിവരങ്ങള് അതീവ രഹസ്യമാക്കി വച്ചിരിക്കുകയാണ്


ശബരിമല വിഷയം ബിജെപിക്ക് നേട്ടമുണ്ടാക്കില്ല; കളിക്കുന്നത് വിഭജനത്തിന്റെ രാഷ്ട്രീയമെന്ന് പി പി മുകുന്ദന്\nMon Jan 21 2019 05:12:16 GMT+0530 (IST)\nകൊച്ചി: ശബരിമല സ്ത്രീപ്രവേശന വിഷയത്തില് ബിജെപിയുടെ നിലപാടില്ലായ്മയെയും ഇരട്ടത്താപ്പിനെയും വിമര്‍ശിച്ച് മുതിര്‍ന്ന നേതാവ് പി പി മുകുന്ദന്. ശബരിമലയില് ഇപ്പോള് നടക്കുന്ന പ്രക്ഷോഭങ്ങളുടെ രാഷ്ട്രീയ നേട്ടം ബിജെപിക്ക് ലഭിക്കുമെന്ന് പറയാനാവില്ലെന്ന് മുതിര്‍ന്ന അദ്ദേഹം പറഞ്ഞു. വിശ്വാസത്തിന്റെ രാഷ്ട്രീയമല്ല വിഭജനത്തിന്റെ രാഷ്ട്രീയമാണ് സംസ്ഥാനത്തിപ്പോള് കാണുന്നതെന്നും അദ്ദേഹം വിമര്‍ശിച്ചു. വിശ്വാസികളുടെ വികാരമുള്‍ക്കൊളളുന്നതിലുണ്ടായ ആശയക്കുഴപ്പം ബിജെപിയടക്കമുളള രാഷ്ട്രീയ പാര്‍ട്ടികള്‍ക്ക് തിരിച്ചടിയാകുമെന്നും മുകുന്ദന് ചൂണ്ടിക്കാട്ടുന്നു.\n'ഞങ്ങളെക്കാളും വിശ്വാസികള് രംഗത്തുണ്ട് എന്ന് രാഷ്ട്രീയ കക്ഷികള് അറിയേണ്ടിയിരുന്നു. വിശ്വാസത്തിന്റെ രാഷ്ട്രീയമാണ് വേണ്ടത്. വിഭജനത്തിന്റെ രാഷ്ട്രീയമല്ല.' ശബരിമലയിലെ സ്ത്രീപ്രവേശന വിഷയത്തില് വിശ്വാസികളുടെ വികാരം മനസിലാക്കുന്നതില് ഹിന്ദു സംഘടനകളടക്കം പരാജയപ്പെട്ടുവെന്ന് പി പി മുകുന്ദന് സൂചിപ്പിച്ചു. മുഖ്യമന്ത്രിയുടെ പിടിവാശിയാണ് ശബരിമല വിഷയത്തെ സങ്കീര്‍ണമാക്കിയതെന്നു കുറ്റപ്പെടുത്തിയ മുകുന്ദന്, ദേവസ്വം ബോര്‍ഡിനെ രാഷ്ട്രീയ വിമുക്തമാക്കണമെന്നും ആവശ്യപ്പെട്ടു.\nസുപ്രിംകോടതി ഉത്തരവ് വന്ന ശേഷമുളള കണ്‍ഫ്യൂഷന് ബിജെപിയില് ജനങ്ങളുടെ വിശ്വാസം നഷ്ടപ്പെടുത്തി. ശബരിമല വിഷയത്തില് മുഖ്യമന്ത്രി ദുര്‍വാശിയവസാനിപ്പിച്ചില്ലെങ്കില് പ്രശ്‌നങ്ങള് കൂടുതല് വഷളാകുമെന്നും മുകുന്ദന് പറഞ്ഞു. പ്രശ്‌നത്തില് ഇടപെടല് ആവശ്യപ്പെട്ട് മുകുന്ദന് പ്രധാനമന്ത്രി കത്തയച്ചിട്ടുണ്ട്.\nSabarimala Women in Sabarimala


സംസ്ഥാനത്ത് ഇന്ന് 12,469 പേർക്ക് കൊവിഡ് ; ടെസ്റ്റ് പോസിറ്റിവിറ്റി നിരക്ക് 10.85 ; 88 മരണം – Jaihind TV\nസംസ്ഥാനത്ത് ഇന്ന് 12,469 പേർക്ക് കൊവിഡ് ; ടെസ്റ്റ് പോസിറ്റിവിറ്റി നിരക്ക് 10.85 ; 88 മരണം\nതിരുവനന്തപുരം : സംസ്ഥാനത്ത് ഇന്ന് 12,469 പേര്‍ക്ക് കൊവിഡ്-19 സ്ഥിരീകരിച്ചു. തിരുവനന്തപുരം 1727, കൊല്ലം 1412, എറണാകുളം 1322, മലപ്പുറം 1293, തൃശൂര് 1157, കോഴിക്കോട് 968, പാലക്കാട് 957, ആലപ്പുഴ 954, പത്തനംതിട്ട 588, കണ്ണൂര് 535, കോട്ടയം 464, ഇടുക്കി 417, കാസര്‍ഗോഡ് 416, വയനാട് 259 എന്നിങ്ങനേയാണ് ജില്ലകളില് ഇന്ന് രോഗ ബാധ സ്ഥിരീകരിച്ചത്.\nഇന്ന് രോഗം സ്ഥിരീകരിച്ചവരില് 92 പേര് സംസ്ഥാനത്തിന് പുറത്ത് നിന്നും വന്നവരാണ്. 11,700 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 617 പേരുടെ സമ്പര്‍ക്ക ഉറവിടം വ്യക്തമല്ല. തിരുവനന്തപുരം 1595, കൊല്ലം 1405, എറണാകുളം 1257, മലപ്പുറം 1261, തൃശൂര് 1135, കോഴിക്കോട് 951, പാലക്കാട് 614, ആലപ്പുഴ 947, പത്തനംതിട്ട 576, കണ്ണൂര് 474, കോട്ടയം 437, ഇടുക്കി 396, കാസര്‍ഗോഡ് 410, വയനാട് 242 എന്നിങ്ങനെയാണ് സമ്പര്‍ക്കത്തിലൂടെ രോഗം ബാധിച്ചത്. 60 ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്. കണ്ണൂര് 18, തിരുവനന്തപുരം 10, കൊല്ലം, തൃശൂര്6വീതം, എറണാകുളം, കാസര്‍ഗോഡ്4വീതം, പത്തനംതിട്ട, പാലക്കാട്, വയനാട്3വീതം, ഇടുക്കി 2, ആലപ്പുഴ 1 എന്നിങ്ങനെ ആരോഗ്യ പ്രവര്‍ത്തകര്‍ക്കാണ് രോഗം ബാധിച്ചത്.\nസംസ്ഥാനത്തെ വിവിധ ജില്ലകളിലായി 4,83,823 പേരാണ് ഇപ്പോള് നിരീക്ഷണത്തിലുള്ളത്. ഇവരില് 4,55,596 പേര് വീട്/ഇന്‍സ്റ്റിറ്റിയൂഷണല് ക്വാറന്റൈനിലും 28,227 പേര് ആശുപത്രികളിലും നിരീക്ഷണത്തിലാണ്. 2492 പേരെയാണ് പുതുതായി ആശുപത്രിയില് പ്രവേശിപ്പിച്ചത്. ടി.പി.ആര്. 30ന് മുകളിലുള്ള 18 തദ്ദേശ സ്വയംഭരണ പ്രദേശങ്ങളാണ് സംസ്ഥാനത്തുള്ളത്. തദ്ദേശസ്വയംഭരണ പ്രദേശങ്ങളിലെ ടി.പി.ആര്. അടിസ്ഥാനമാക്കി പരിശോധനയും വര്‍ധിപ്പിക്കുന്നതാണ്.


| ഉപതെരഞ്ഞെടുപ്പിനോടനുബന്ധിച്ച് നടന്ന അക്രമണം; വീടുവിട്ടിറങ്ങാന് ഹൈമവതിക്ക് ഇന്നും ഭയം | Mangalam\nSunday, June 30, 2019 Last Updated 21 Min 19 Sec ago English Edition\nSunday 10 Jun 2018 08.59 AM\nഉപതെരഞ്ഞെടുപ്പിനോടനുബന്ധിച്ച് നടന്ന അക്രമണം; വീടുവിട്ടിറങ്ങാന് ഹൈമവതിക്ക് ഇന്നും ഭയം\nഅരൂര്: എഴുപുന്നയിലെ ഉപെതരഞ്ഞെടുപ്പിനോടനുബന്ധിച്ച് ആക്രമിക്കപ്പെട്ട യുവതിക്ക് മാസങ്ങള്‍ക്ക് ശേഷവും വീടുവിട്ട് പുറത്തിറങ്ങാന് ഭയം. എഴുപുന്ന പഞ്ചായത്ത് പതിനാറാം വാര്‍ഡ് കൊച്ചു െതെക്കണ്ടത്തില് ഹനീഫിന്റെ ഭാര്യ െഹെമവതി(45)യാണ് തന്നെ ആക്രമിച്ചവരെയും കൂട്ടാളികളെയുമൊക്കെ ഭയന്ന് മാസങ്ങളായി വീടിനുള്ളില്‍തന്നെ ജീവിതം തള്ളിനീക്കുന്നത്. വീട്ടില്‍നിന്നും 300 മീറ്റര് അകലെയുള്ള തന്റെ സ്‌റ്റേഷനറി കട തുറക്കാന് പോലും െഹെമവതിക്ക് ഭയമാണ്. നാട്ടില് എന്തിനും ചുറുചുറുക്കോടെ ഇടപെട്ടിരുന്ന െഹെമവതിയുടെ ഭീതി നിറഞ്ഞ പെരുമാറ്റം ഭര്‍ത്താവ് ഹനീഫയേയും വേദനയിലാക്കിയിരിക്കുകയാണ്.\nഎഴുപുന്നയില് നടന്ന പഞ്ചായത്ത് ഉപതെരഞ്ഞെടുപ്പില് യു.ഡി.എഫ്. സ്ഥാനാര്‍ഥിയായി മത്സരിച്ചതാണ് െഹെമവതി. എതിര് സ്ഥാനാര്‍ഥി എല്.ഡി.എഫിലെ ആര്. ജീവനോട് 34 വോട്ടിന്റെ വ്യത്യാസത്തിലാണ് പരാജയപ്പെട്ടത്. ഫലമറിഞ്ഞയുടന് ആഹ്ലാദ പ്രകടനവുമായി ഒരുകൂട്ടം ആളുകള് പലതവണ വീടിനു പരിസരത്തെത്തി. അതില് ചിലര് ദളിത് വിഭാഗത്തില്‍പെട്ട തനിക്കെതിരേ ആക്രോശിക്കുകയും ജാതിപേരു വിളിച്ച് അധിക്ഷേപിക്കുകയും ചെയ്തുവെന്നും െവെകിട്ട് വീണ്ടുമെത്തി വീട്ടില് ടി.വി കണ്ടുകൊണ്ടിരിക്കേ ആക്രമിക്കുകയായിരുന്നുവെന്നുമാണ് െഹെമവതിയുടെ പരാതി. വീട്ടിലെ ഉപകരണങ്ങള് നശിപ്പിക്കുകയും ഇഷ്ടികകൊണ്ട് തലയ്ക്കിടിക്കുകയും ചെയ്തു.\nഅവശയായി കിടന്ന െഹെമവതിയെ അരൂര് പോലീസെത്തിയാണ് ആശുപത്രിയിലെത്തിച്ചത്. ഏഴുപേര്‍ക്കെതിരേ അരൂര് പോലീസ് കേസെടുത്തു. നാലു പേരെ അറസ്റ്റു ചെയ്ത് റിമാന്‍ഡ് ചെയ്തു. ആലപ്പുഴമെഡിക്കല് കോളജ് ആശുപത്രിയിലെ 36 ദിവസത്തെ ചികിത്സയ്ക്കുശേഷമാണ് െഹെമവതി വീട്ടിലെത്തിയത്. തന്നെ ആക്രമിച്ചവര്‍ക്കെതിരേ വധശ്രമത്തിനു കേ സെടുക്കണമെന്ന് കാട്ടി ഉന്നതാധികാരികള്‍ക്ക് പരാതിപ്പെട്ടെങ്കിലും നടപടിയുണ്ടായില്ലെന്ന് അവര് പറയുന്നു.\nദേശീയ പട്ടികജാതി കമ്മീഷന് െഹെമവതിയുടെ വീട്ടില് സന്ദര്‍ശനം നടത്തി കുറ്റക്കാര്‍ക്കെതിരേ പട്ടിക ജാതി സംരക്ഷണ നിയമപ്രകാരം കേസെടുക്കാന് ജില്ലാ പോലീസ് മേധാവിക്ക് നിര്‍ദേശം നല്‍കിയിരുന്നു.എന്നാല് പോലീസ് നടപടികള് ഒച്ചിഴയുന്ന പോലെയായെന്ന് െഹെമവതി പറയുന്നു. വീണ്ടുമൊരു ആക്രമണം ഭയന്നാണ് ജീവിക്കുന്നത്. ജാമ്യത്തിലിറങ്ങിയ പ്രതികള് തന്റെ വീടിനു സമീപമുള്ള പുരയിടത്തില് ചില ദിവസങ്ങളില് തമ്പടിക്കാറുണ്ടെന്നും െഹെമവതി പറയുന്നു.\nയുഡിഎഫ് പാനലിന്റെ വിജയം ആഘോഷിക്കാന് മദ്യലഹരിയില് അഴിഞ്ഞാടി പോലീസുകാരന്; സ്റ്റേഷനുള്ളില് ഉരുണ്ട് ഗ്രേഡ് സി.പി.ഒ\nപ്രവാസികളോട് അവഗണന: ലോക കേരള സഭയില് നിന്നും പ്രതിപക്ഷ എം.എല്.എമാര് രാജിവച്ചു\nഎതിരാളികള് ഉത്തരം മുട്ടിക്കും പ്രകോപിപ്പിക്കും ; ജനങ്ങളെ അഭിമുഖീകരിക്കാന് സി.പി.എം പ്രവര്‍ത്തകര്‍ക്ക് പേടി ; അകന്നുപോയവരെ അടുപ്പിക്കാന് സംസ്ഥാന കമ്മിറ്റിയുടെ ഗൃഹസമ്പര്‍ക്ക പരിപാടി അങ്കലാപ്പില്


ദേശീയ സ്‌കൂൾ കായികമേള: അഞ്ചാം വർഷവും മെഡൽ നേടി ആൻ റോസ് | Bharanangaanam\nദേശീയ സ്‌കൂൾ കായികമേള: അഞ്ചാം വർഷവും മെഡൽ നേടി ആൻ റോസ്\nഭരണങ്ങാനം: തുടർച്ചയായ അഞ്ചാം തവണയും ദേശീയ സ്‌കൂൾ കായിക മേളയിൽ മെഡൽ നേടി ആൻ റോസ്. ഡൽഹിയിൽ നടക്കുന്ന ദേശീയ സ്‌കൂൾ കായിക മേളയിൽ 100 മീറ്റർ ഹർഡിൽസിൽ വെങ്കലം നേടിയാണ് ആൻ റോസ് പങ്കെടുത്ത അഞ്ചാമത്തെ സ്‌കൂൾ കായികമേളയിലും മെഡൽ നേടിയത്.\nകോട്ടയം ജില്ലയിൽനിന്ന് പങ്കെടുത്തവരിൽ ആൻ റോസിന് മാത്രമാണ് മെഡൽ ലഭിച്ചത്. സ്പോർട്സ് കൗൺസിലിന്റെ ഭരണങ്ങാനം എസ്.എച്ച്. ജി.എച്ച്.എസിലെ സ്പോർട്സ് അക്കാദമിയിലെ വിദ്യാർഥിനിയാണ് ആൻ റോസ്. പ്ലസ് വൺ വിദ്യാർഥിയായ ആൻ റോസ് ഏഴാംക്ലാസ് വിദ്യാർഥിയായിരിക്കെ 2013-ലെ സ്‌കൂൾ കായിക മേളയിൽ 4x100 മീറ്റർ റിലേയിലെ വെള്ളി മെഡൽ നേട്ടത്തോടെയാണ് നേട്ടങ്ങൾക്ക് തുടക്കമിട്ടത്.\n2014-ൽ 80 മീറ്റർ ഹർഡിൽസിലും 2015-ൽ 100 മീറ്റർ ഹർഡിൽസിലും വെള്ളി നേടിയ ആൻ റോസ് 2016-ൽ 100 മീറ്റർ ഹർഡിൽസ്, 4x100 മീറ്റർ റിലേയിലും വെള്ളി നേടി. 2017-ൽ 4x100 മീറ്റർ റിലേയിൽ സ്വർണവും നേടിയിരുന്നു. ഈ വർഷം സംസ്ഥാന സ്‌കൂൾ കായികമേളയിൽ 100 മീറ്റർ ഹർഡിൽസ്, 4x100 മീറ്റർ റിലേ എന്നിവയിൽ സ്വർണവും 100 മീറ്റർ, 200 മീറ്റർ എന്നിവയിൽ വെള്ളിയും കരസ്ഥമാക്കിയിരുന്നു.\nസംസ്ഥാന യൂത്ത് മീറ്റിൽ 100 മീറ്റർ ഹർഡിൽസിൽ സ്വർണം നേടിയിരുന്നു. ഇടുക്കി കുമ്പളവേലിൽ ടോമിയുടെയും ബിന്ദുവിന്റെയും മൂന്നാമത്തെ മകളാണ് ആൻ റോസ്. സ്പോർട്സ് കൗൺസിലിലെ ജൂലിയസ് ജെ.മനയാനിയാണ് പരിശീലകൻ.


റഫറിയിൽ നിന്നും ചുവപ്പ് കാർഡ് പിടിച്ചുവാങ്ങിയ 2007 അണ്ടർ 20 ലോകകപ്പിലെ വിവാദനായകൻ അത്ലറ്റികോ ഡി കൊൽക്കത്തയിൽ. ~ SouthSoccers\nറഫറിയിൽ നിന്നും ചുവപ്പ് കാർഡ് പിടിച്ചുവാങ്ങിയ 2007 അണ്ടർ 20 ലോകകപ്പിലെ വിവാദനായകൻ അത്ലറ്റികോ ഡി കൊൽക്കത്തയിൽ.\nAugust 14, 2017 by Molbin Thomas\nഇന്ത്യൻ സൂപ്പർ ലീഗിൽ ക്ലബ്ബുകളെല്ലാം മികച്ച വിദേശ താരങ്ങളുടെ പിറകെയാണ്. അടുത്തിടെ എ ടി കെയുമായി കരാറിൽ എത്തിയ ജോസ് എഗസ് ഡോസ് സാന്റോസ് ബ്രാൻകോ എന്ന സെക്യുൻഹ എന്നു വിളിപ്പേരിൽ അറിയപ്പെടുന്ന പോർച്ചുഗീസ് താരം ഇന്ത്യൻ ഫുട്ബോൾ പ്രേമികളുടെ ഇടയിൽ ഈ താരം അത്ര പ്രശസ്തനല്ല.\n30 കാരനായ സെക്യുൻഹ പോർച്ചുഗീസ് അണ്ടർ 20 ടീമിൽ റൂയി പട്രീസിയോ , ഫാബിയോ കോണ്ട്രോവോ എന്നീ താരങ്ങളുടെ കൂടെ 2007 ലെ അണ്ടർ 20 ലോകകപ്പിൽ പങ്കെടുത്തിട്ടുണ്ട്.\nസെക്യുൻഹ ഉൾപ്പെടുന്ന ഒരു സംഭവം കാനഡയിൽ നടന്ന ലോകകപ്പിൽ അരങ്ങേറി. ലോകകപ്പിന് തന്നെ നാണക്കേടായി മാറി ആ സംഭവം.\nലോകകപ്പിൽ പ്രീ ക്വാർട്ടർ മത്സരത്തിൽ ചിലിയും പോർച്ചുഗലും തമ്മിലുള്ള വാശിയേറിയ മത്സരം നടന്നു കൊണ്ടിരിക്കുന്നു. മത്സരത്തിൽ 45ാം മിനുട്ടിൽ ചിലി വിദാൽ നേടിയ ഏക ഗോളിന് മുന്നിൽ. കളിയുടെ അവസാന നിമിഷങ്ങളിൽ സമയം കളയാൻ ചിലി താരങ്ങൾ ശ്രമിക്കുന്നു. ഇത് പോർച്ചുഗീസ് താരങ്ങളെ അസ്വസ്തരാക്കുന്നു. അതിനിടെ ചിലി താരങ്ങളും പോർച്ചുഗീസ് താരങ്ങളും കയ്യാങ്കളിയിലേക്ക് നീങ്ങി. റഫറി സുബ്ബിദ്ദീൻ മുഹമ്മദ് പോർച്ചുഗീസ് താരം മനോക്ക് ചുവപ്പ് കാർഡ് നൽകി പുറത്താക്കാൻ ശ്രമിക്കുമ്പോൾ സെക്യുൻഹ ആ കാർഡ് ബലം പ്രയോഗിച്ച് മേടിക്കുന്നു. ഇത് ലോകകപ്പിന് തന്നെ നാണക്കേടായി മാറി. പോർച്ചുഗീസ് താരങ്ങളുടെ ഈ മോശം പെരുമാറ്റം ലോക ഫുട്ബോളിൽ തന്നെ വലിയ ചർച്ചകൾക്ക് ഇടയാക്കി. ഇരു താരങ്ങളെയും 1 വർഷത്തെക്ക് വിലക്കാൻ ഫിഫ തീരുമാനം എടുക്കുകയും ചെയ്തു. പ്രതിഭ ഉണ്ടായിട്ടു കൂടെ അദ്ദേഹത്തിന്റെ കരിയറിൽ ആ സംഭവം മികച്ച ക്ലബ്ബുകളിൽ നിന്നെല്ലാം മാറ്റി നിർത്തപ്പെടെണ്ട അവസ്ഥ ഒരുക്കി.\nകൂടുതൽ ഫുട്ബോൾ വാർത്തകൾക്കും വിശേഷങ്ങൾക്കും ഫേസ്ബുക്ക് പേജ് സന്ദർശിക്കൂ.\nPosted in ISL, ISL SEASON 2017, NEWS, SOUTHSOCCERS, video / No comments / Edit


ലൈഫ് മിഷൻ ഫ്ലാറ്റ് നിർമാണത്തിൽ സംസ്ഥാന സർക്കാരിന് ബന്ധമില്ലെന്ന മുഖ്യമന്ത്രിയുടെ വാദം പൊളിയുന്നു; രേഖകള് പുറത്തുവിട്ട് അനിൽ അക്കര എംഎൽഎ; അടിയന്തിരമായി സി.ബി.ഐ അന്വേഷണം പ്രഖ്യാപിക്കണമെന്നും ആവശ്യം – Jaihind TV\nലൈഫ് മിഷൻ ഫ്ലാറ്റ് നിർമാണത്തിൽ സംസ്ഥാന സർക്കാരിന് ബന്ധമില്ലെന്ന മുഖ്യമന്ത്രിയുടെ വാദം പൊളിയുന്നു; രേഖകള് പുറത്തുവിട്ട് അനിൽ അക്കര എംഎൽഎ; അടിയന്തിരമായി സി.ബി.ഐ അന്വേഷണം പ്രഖ്യാപിക്കണമെന്നും ആവശ്യം\nവടക്കാഞ്ചേരി ലൈഫ് മിഷൻ ഫ്ലാറ്റ് നിർമാണത്തിൽ സംസ്ഥാന സർക്കാരിന് ബന്ധമില്ലെന്ന മുഖ്യമന്ത്രിയുടെ വാദം പൊളിയുന്നു. ബിൽഡിംഗ് പെർമിറ്റിൽ ലൈഫ് മിഷനാണ് നിർമ്മാണം നടത്തുന്നതെന്ന് വ്യക്തമാക്കുന്ന രേഖ അനിൽ അക്കര എംഎൽഎ പുറത്തുവിട്ടു.\nവടക്കാഞ്ചേരിയിൽ ലൈഫ് മിഷൻ ഫ്ലാറ്റിനെ ചൊല്ലിയുള്ള വിവാദം കൊഴുക്കുകയാണ്. യു.എ ഇ സർക്കാരിന്‍റെ ചാരിറ്റി സ്ഥാപനമായ റെഡ് ക്രസന്‍റാണ് ഇവിടെ മുതൽ മുടക്കിയത്. യൂണിടാക്കിനാണ് നിർമാണ കരാർ.\nസ്ഥലം മാത്രമേ സർക്കാർ കൈമാറിയിട്ടുള്ളൂ എന്നതാണ് മുഖ്യമന്ത്രിയുടെ അവകാശ വാദം. എന്നാൽ 2019 സെപ്റ്റംബർ5ന് വടക്കാഞ്ചേരി നഗരസഭ നൽകിയ ബിൽഡിംഗ് പെർമിറ്റ് ഈ വാദങ്ങൾ പൊളിക്കുന്നതാണ്. ഇതനുസരിച്ച് ലൈഫ് മിഷൻ ചീഫ് എക്സിക്യൂട്ടീവ് ഓഫീസർക്കാണ് പെർമിറ്റ് നൽകിയിരിക്കുന്നത്. ഇത് എന്തു കൊണ്ട് മുഖ്യമന്ത്രി മറച്ചു വെയ്ക്കുന്നു എന്നാണ് അനിൽ അക്കര ചോദിക്കുന്നത്.\nറെഡ് ക്രസന്‍റുമായുള്ള കരാർ പുറത്ത് വിടാൻ മുഖ്യമന്ത്രി തയ്യാറാകണം. ലാവലിന് തുല്യമായ അഴിമതിയാണ് നടന്നിരിക്കുന്നത്. നിയമപരമായ പോരാട്ടം തുടരുമെന്നും അനിൽ അക്കര വ്യക്തമാക്കി.\nമുഖ്യമന്ത്രി വസ്തുതകള് സത്യസന്ധമായി അവതരിപ്പിക്കാതെ റെഡ് ക്രസന്‍റ് എന്ന് പറഞ്ഞ് ബോധപൂര്‍വ്വം ജനങ്ങളെ തെറ്റിദ്ധരിപ്പിക്കുകയാണെന്നും ഇവിടെ പഞ്ചായത്തീരാജ് നിയമം തൊട്ട് വിദേശ നാണയ വിനിമയ ചട്ടം വരെ ലംഘിച്ചിരിക്കുകയാണെന്നും അനില് അക്കര പറഞ്ഞു. കേരളത്തിലെ ജനങ്ങളെ തിരുത്തിയും നുണ പറഞ്ഞും പറ്റിച്ചും ഇനി അധികകാലം മുന്നോട്ട് പോകുവാന് കഴിയില്ല. അടിയന്തിരമായി സി.ബി.ഐ അന്വേഷണം പ്രഖ്യാപിക്കണമെന്നും അദ്ദേഹം ആവശ്യപ്പെട്ടു


സ്വന്തം തട്ടകത്തിൽ തുടർച്ചയായ 6ആം തോൽവി; ആൻഫീൽഡിൽ നാണക്കേടിന്റെ പടുകുഴിയിൽ ലിവർപൂൾ\nഹോം ഗ്രൗണ്ടായ ആൻഫീൽഡിൽ പ്രീമിയർ ലീഗിലെ തുടർച്ചയായ ആറാം തോൽവിയേറ്റു വാങ്ങി നിലവിലെ ചാമ്പ്യന്മാരായ ലിവർപൂൾ. ഫുൾഹാമിനെതിരായ മത്സരത്തിൽ മറുപടിയില്ലാത്ത ഒരു ഗോളിന് പരാജയപ്പെട്ടതോടെയാണ് ക്ലബ്ബിന്റെ ചരിത്രത്തിലെ തന്നെ ഏറ്റവും വലിയ നാണക്കേടുകളിലൊന്ന് യർഗൻ ക്ലോപ്പിന്റെ സംഘത്തിന് സ്വന്തമായത്. ഹോം ഗ്രൗണ്ടിൽ തുടർച്ചയായി ആറ് മത്സരങ്ങൾ പരാജയപ്പെട്ടിരിക്കുന്ന ലിവർപൂൾ ആൻഫീൽഡിൽ കളിച്ച അവസാന 8 മത്സരങ്ങളിലും ജയമറിഞ്ഞിട്ടില്ല.\n1953-54 സീസണിലായിരുന്നു ഇതിന് മുൻപ് ലിവർപൂൾ ഒരു പ്രീമിയർ ലീഗ് സീസണിലെ ആറ് ഹോം മത്സരങ്ങളിൽ പരാജയപ്പെട്ടത്. അന്ന് പോയിന്റ് പട്ടികയിൽ ഏറ്റവും അവസാന സ്ഥാനക്കാരായി ഫിനിഷ് ചെയ്യേണ്ടി വന്ന ചെമ്പട ആ സീസണിൽ ലീഗിൽ നിന്ന് തരം താഴ്ത്തപ്പെടുകയും ചെയ്തു. ഈ സീസണ് ശേഷം ഒരിക്കലും തരംതാഴ്ത്തലിലേക്ക് വീണിട്ടില്ലാത്ത ക്ലബ്ബ് പിന്നീട് ഒരിക്കലും ഹോം ഗ്രൗണ്ടിൽ6ലീഗ് മത്സരങ്ങൾ പരാജയപ്പെട്ടിട്ടുമില്ല (ഒരു സീസണിൽ).\n2020-21 സീസൺ പ്രീമിയർ ലീഗിൽ കളിച്ച അവസാന 8 ഹോം മത്സരങ്ങളിൽ ഒരെണ്ണത്തിൽപ്പോലും ജയിക്കാൻ ക്ലോപ്പിന്റെ ടീമിന് കഴിഞ്ഞിട്ടില്ല. ഇതിൽ6മത്സരങ്ങളിൽ പരാജയപ്പെട്ട അവർ2എണ്ണത്തിൽ സമനില നേടി. 1951 ഒക്ടോബറിനും 1952 മാർച്ചിനുമിടയ്ക്ക് ആൻഫീൽഡിൽ വിജയമറിയാതെ 10 മത്സരങ്ങൾ കളിച്ചതിന് ശേഷം ഇതാദ്യമായാണ് സ്വന്തം തട്ടകത്തിൽ ഇത്ര ദയനീയ പ്രകടനത്തിലേക്ക് ക്ലബ്ബ് വീണിരിക്കുന്നത്.\nഹോം ഗ്രൗണ്ടിൽ പരാജയമറിയാതെ 68 മത്സരങ്ങൾ പൂർത്തിയാക്കി ഈ സീസണിൽ റെക്കോർഡിട്ട ലിവർപൂളിന്റെ പരാജയ പരമ്പര തുടങ്ങുന്നത് ബേൺലിക്കെതിരെ ജനുവരി 22ന് നടന്ന മത്സരത്തിലാണ്. അന്ന് ബേൺലിയോട് തോറ്റ ലിവർപൂൾ തുടർന്ന് ബ്രൈറ്റൺ, മാഞ്ചസ്റ്റർ സിറ്റി, എവർട്ടൺ, ചെൽസി, ഫുൾഹാം എന്നിവരോടാണ് ആൻഫീൽഡിൽ തോൽവിയേറ്റു വാങ്ങിയിരിക്കുന്നത്\nഅതേ സമയം മരിയോ ലെമിനയുടെ ഏകഗോളായിരുന്നു ലിവർപൂളിനെതിരെ ഫുൾഹാമിന് ജയം നേടിക്കൊടുത്തത്. ഈ പരാജയത്തോട് കൂടി ഇക്കുറി പ്രീമിയർ ലീഗിന്റെ പോയിന്റ് പട്ടികയിൽ ആദ്യ നാലിൽ ഫിനിഷ് ചെയ്യാമെന്ന ലിവർപൂളിന്റെ പ്രതീക്ഷകൾക്കും വലിയ തിരിച്ചടിയേറ്റു. നിലവിൽ 28 മത്സരങ്ങളിൽ 43 പോയിന്റുകളുള്ള ചെമ്പട പ്രീമിയർ ലീഗിന്റെ പോയിന്റ് പട്ടികയിൽ ഏഴാം സ്ഥാനത്താണുള്ളത്.


നിങ്ങളുപയോഗിക്കുന്ന 50 ശതമാനം ഉല്‍പ്പന്നങ്ങളിലും പാം ഓയിലുണ്ട്, എന്നാല് അത് സുസ്ഥിരമാണോ? - ദ് ബെറ്റർ ഇൻഡ്യ\nനിങ്ങളുപയോഗിക്കുന്ന 50 ശതമാനം ഉല്‍പ്പന്നങ്ങളിലും പാം ഓയിലുണ്ട്, എന്നാല് അത് സുസ്ഥിരമാണോ?\nപാം ഓയില് എല്ലായിടത്തുമുണ്ട്–ലിപ്സ്റ്റികില് മുതല് ചോക്കലേറ്റില് വരെ. എന്നാല് വനനശീകരണം ഉള്‍പ്പെടാത്ത വിതരണ ശൃംഖല സാധ്യമാണോ? അതിനെ പിന്തുണയ്ക്കാന് നിങ്ങള്‍ക്ക് എന്ത് ചെയ്യാന് കഴിയും?\nആര് എസ് പി ഒ-യുമായുള്ള പാങ്കാളിത്തത്തിലാണ് ഈ ലേഖനം പ്രസിദ്ധീകരിക്കുന്നത്.\nലിപ്സ്റ്റിക് മുതല് സോപ്പുകളും ചോക്ലേറ്റുകളും വരെയുള്ള പല ഉല്‍പ്പന്നങ്ങളിലും പാം ഓയില് അടങ്ങിയിട്ടുണ്ട്. ലോകത്ത് ഏറ്റവും കൂടുതല് ഉപയോഗിക്കപ്പെടുന്ന, വിവിധോദ്ദേശ്യ സാധ്യതകളുള്ള ഭക്ഷ്യ എണ്ണകളിലൊന്നാണിത്.\nഎന്നാല് ഈ പാം ഓയിലിന്‍റെ ഉല്‍പ്പാദനവും വിളവെടുപ്പും പൊതുവില് അത്ര സുസ്ഥിരമോ പരിസ്ഥിതി സൗഹൃദമോ ആയ വിധമല്ല നടക്കുന്നത്. ഈ ജനകീയ ഭക്ഷ്യ എണ്ണ ഒറാങ്ങ്ഉട്ടാന്, സുമാത്രന് കടുവ, സുമാത്രന് കണ്ടാമൃഗം തുടങ്ങി പല തദ്ദേശീയ ജീവിവര്‍ഗങ്ങളുടെയും തനത് ആവാസവ്യവസ്ഥയെ നശിപ്പിക്കുന്നുണ്ടത്രേ. മാത്രമല്ല, ഏകദേശം 25 ദശലക്ഷം ഹെക്റ്റര് വരുന്ന വനപ്രദേശങ്ങളുടെ ആവാസവ്യവസ്ഥയ്ക്ക് പാം ഓയില് ഉല്‍പ്പാദനം ഭീഷണിയുയര്‍ത്തുന്നുണ്ട്.\nഎണ്ണപ്പനയുടെ കുരുവില് നിന്നും വേര്‍തിരിച്ചെടുക്കുന്ന ഭക്ഷ്യ എണ്ണയാണ് പാം ഓയില്. നേരത്തെ പറഞ്ഞ പ്രശ്‌നങ്ങള് നിലനില്‍ക്കുന്നുണ്ടെങ്കിലും ഉയര്‍ന്ന വിളവ് നല്‍കുമെന്നതാണ് എണ്ണപ്പനകൃഷിയുടെ പ്രത്യേകത. സസ്യ എണ്ണയ്ക്കായി കൃഷി ചെയ്യുന്ന മറ്റേതൊരു വിളയെ അപേക്ഷിച്ചും നാല് മുതല് 10 മടങ്ങ് വരെ കുറവ് ഭൂമി മാത്രം മതി എണ്ണപ്പന കൃഷിക്ക്. അനേകം ജനങ്ങള്‍ക്ക് ഭക്ഷ്യ സുരക്ഷയും ഉറപ്പുവരുത്തുന്നു പാം ഓയില്. മാത്രമല്ല ഇന്‍ഡ്യയിലും ലോകത്തിന്‍റെ വിവിധ ഭാഗങ്ങളിലുമുള്ള ദശലക്ഷക്കണക്കിന് ചെറുകിട കര്‍ഷകരുടെ ജീവിതം കരുപ്പിടിപ്പിക്കാനും മെച്ചപ്പെടുത്താനും പാം ഓയിലിന് സാധിക്കുന്നുണ്ട്.\n2017-ലെ ഒരു പഠനം അനുസരിച്ച് നമ്മള് ഉപയോഗിക്കുന്ന ഉല്‍പ്പന്നങ്ങളില് പകുതിയും പാം ഓയിലിന്‍റെ ഏതെങ്കിലുമൊരു ഘടകം ഉള്‍ച്ചേര്‍ന്നതാണ്. കൊതിയൂറും വിഭവങ്ങളായ ഐസ്‌ക്രീമുകളിലും ചോക്ലേറ്റുകളിലും മുതല് സൗന്ദര്യ വര്‍ദ്ധക ക്രീമുകളിലും ലിപ്സ്റ്റിക്കുകളിലും സോപ്പുകളിലും തുണി കഴുകാനുപയോഗിക്കുന്ന ഡിറ്റര്‍ജെന്റിലും വരെ പാം ഓയിലിന്‍റെ സാന്നിധ്യമുണ്ട്.\nഎണ്ണപ്പനയെന്ന വിളയുടെ പ്രശ്നമല്ല, മറിച്ച് അത് ഉല്‍പ്പാദിപ്പിക്കുന്ന രീതിയാണ് കുഴപ്പം, പ്രത്യേകിച്ചും മുന്‍കാലങ്ങളില് അനുവര്‍ത്തിച്ചുവന്നിരുന്ന കൃഷിരീതികളിലാണ് പ്രശ്നം–ഉദാഹരണത്തിന്, വനം വെട്ടി നശിച്ചിപ്പ് തീയിട്ട് നിലമൊരുക്കുന്നതടക്കമുള്ള ഒട്ടും സുസ്ഥിരമോ പരിസ്ഥിതി സൗഹൃദമോ അല്ലാത്ത കൃഷിരീതികളാണ് പ്രശ്നം.\nഎന്നാല് ഇവിടെ ഉയരുന്ന പ്രധാന ചോദ്യം എണ്ണപ്പന കൃഷിയും പാം ഓയില് ഉപഭോഗവും പൂര്‍ണമായും നിര്‍ത്തണോ അതോ കൂടുതല് സുസ്ഥിരമായ രീതികളില് അതുല്‍പ്പാദിക്കണമോ എന്നതാണ്.\nഉത്തരവാദിത്തപൂര്‍ണ്ണമായ ഉപഭോഗത്തെയും ഉല്‍പ്പാദനത്തെയും കുറിച്ച് ഐക്യരാഷ്ട്രസഭയുടെ സുസ്ഥിര വികസന ലക്ഷ്യ (എസ് ഡി പി-സസ്റ്റെയ്‌നബിള് ഡെവലപ്‌മെന്റ് ഗോള്‍സ്) ങ്ങളില് പറയുന്നത് ഇങ്ങനെയാണ്. “ഉല്‍പ്പന്നത്തിന്‍റെ വിതരണ ശൃംഖലയിലുള്ള സകലരുടെയും വ്യവസ്ഥാനുസാരിയായ സഹകരണത്തിലൂടെ ഭാവിയില് അതിന്‍റെ സാമ്പത്തിക, പാരിസ്ഥിതിക, സാമൂഹ്യ ആഘാതങ്ങള് കുറയ്ക്കാം. ഒപ്പം സാമ്പത്തിക മല്‍സരക്ഷമത കൂട്ടുകയും ദാരിദ്ര്യം കുറയ്ക്കുകയും ചെയ്യാം. കൃഷി ചെയ്യുന്ന കര്‍ഷകര് (ഉല്‍പ്പാദന ഘട്ടം) മുതല് ഉല്‍പ്പന്നം ഉപയോഗിക്കുന്ന സാധാരണക്കാരായ ഉപഭോക്താക്കള് വരെ ഉള്‍പ്പെടുന്നതാണ് ഈ ശൃംഖല. ഇവരുടെയെല്ലാം സഹകരണമാണ് ആവശ്യം.”\nകാര്‍ബണ് പുറന്തള്ളല് വളരെ കുറവുള്ള സാമ്പത്തിക വ്യവസ്ഥയായി വികസ്വര രാജ്യങ്ങളെ മാറ്റാന് അന്താരാഷ്ട്രതലത്തിലുള്ള സഹകരണവും സഹായും വേണമെന്നാണ് ക്ലൈമറ്റ് ആക്ഷന് ഗോള്‍സ് നിര്‍ദേശിക്കുന്നത്. സുസ്ഥിര വികസന ലക്ഷ്യങ്ങള് ഉള്‍പ്പടെയുള്ള ഈ പരിസ്ഥിതി മുന്നേറ്റങ്ങളെല്ലാം ആഹ്വാനം ചെയ്യുന്നത് കൂടുതല് സുസ്ഥിരതയോടെയുള്ള കൃഷിയും ഉല്‍പ്പാദനവും സാധ്യമാക്കാനാണ്. എല്ലാവരുടെയും സഹകരണം ഉറപ്പുവരുത്തിയുള്ള നീക്കത്തിലൂടെ മാത്രമേ അത് യാഥാര്‍ത്ഥ്യമാകൂ.\nനേരത്തെ പറഞ്ഞ മാര്‍ഗങ്ങളില് രണ്ടാമത്തേതാണ് പാം ഓയിലിന്‍റെ കാര്യത്തില് ലോകത്തെ പല സംഘടനകളും സ്വീകരിച്ചിരിക്കുന്നത്. അതായത്, ഉത്തരവാദിത്ത പൂര്‍ണ്ണവും, സുസ്ഥിരവുമായ പാംഓയില് കൃഷി പ്രോല്‍സാഹിപ്പിക്കുക. കര്‍ഷകര്, വിതരണക്കാര്, വന്‍കിട ബ്രാന്‍ഡുകള്, സര്‍ക്കാരുകള് തുടങ്ങി പാം ഓയില് വിതരണ ശൃംഖലയുടെ ഭാഗമായ എല്ലാവരുമായും സഹകരിച്ചാണ് അവര് പ്രവര്‍ത്തിക്കുന്നത്. എണ്ണപ്പന കൃഷി സുസ്ഥിരമാക്കുകയെന്നതാണ് അവര് അതിലൂടെ ലക്ഷ്യമിടുന്നത്. ഇതിലൊരു സംഘടനയാണ് റൗണ്ട് ടേബിള് സസ്‌റ്റെയ്‌നബിള് പാം ഓയില് (ആര്‍എസ് പി ഒ). 2004-ല് സ്ഥാപിതമായ ഈ രാജ്യാന്തര സംഘടനയില് വിവിധ വിഭാഗങ്ങളില് നിന്നുള്ളവരുടെ സജീവമായ സാന്നിധ്യമുണ്ട്.\nപാം ഓയില് വ്യവസായത്തിന്‍റെ ഭാഗമായ എല്ലാവരെയും ഒന്നിപ്പിക്കുകയാണ് ആര്‍എസ് പി ഒ ചെയ്യുന്നത്. എണ്ണപ്പന കര്‍ഷകര്, അത് സംസ്‌കരിക്കുന്നവര്, സംഭരിക്കുന്നവര്, വ്യാപാരികള്, ഉപഭോക്തൃ ഉല്‍പ്പന്ന കമ്പനികള്, ചില്ലറ വില്‍പ്പന ബ്രാന്‍ഡുകള്, ബാങ്കുകള്, നിക്ഷേപകര്, പരിസ്ഥിതി സംരക്ഷണ സന്നദ്ധ സംഘടനകള്, സാമൂഹ്യ സംഘടനകള് തുടങ്ങിയവരെയെല്ലാം ഒരു കുടക്കീഴില് കൊണ്ടുവന്ന് സുസ്ഥിരമായ ഉല്‍പ്പാദന രീതികള് ദീര്‍ഘകാലാടിസ്ഥാനത്തില് നടപ്പാക്കുന്നതിനുള്ള മാര്‍ഗങ്ങള് വികസിപ്പിക്കുകയാണ് ആര്‍എസ് പിഒ. ആധികാരികതയുള്ള, എന്നാല് ആഗോള നിലവാരം പുലര്‍ത്തുന്ന സുസ്ഥിര രീതികളിലൂടെ പരിസ്ഥിതിയെ ദോഷകരമായി ബാധിക്കുന്ന ഉല്‍പ്പാദന രീതികളില് നിന്ന് പുറത്തുകടക്കാന് കര്‍ഷകരെ സഹായിക്കുകയെന്ന ദൗത്യവും ഇവര്‍ക്കുണ്ട്.\nപാം ഓയില് ഉല്‍പ്പാദന, സംഭരണ പ്രക്രിയകള് കൂടുതല് സുസ്ഥിരമാക്കുന്നതിനായി ആര്‍എസ് പി ഒ-യുമായി ചേര്‍ന്ന് പ്രവര്‍ത്തിക്കുന്നവരില് ഡബ്ല്യുഡബ്ല്യുഎഫ് (വേള്‍ഡ് വൈല്‍ഡ്‌ലൈഫ് ഫണ്ട്), ഐയുസിഎന് (ഇന്റര്‍നാഷണല് യൂണിയന് ഫോര് കണ്‍സര്‍വേഷന് ഓഫ് നാച്ച്വര്) പോലുള്ള ആഗോള സംഘടനകളും യൂണിലിവര്, പിഎം ഹേസ് പോലുള്ള ബഹുരാഷ്ട്ര കമ്പനികളുമുണ്ട്.\nപാം ഓയിലിന്‍റെ യാത്ര\nപുതിയ കാലത്തെ കണ്ടെത്തലൊന്നുമല്ല പാം ഓയില്. ഓയില് പാം (Elaeis guineensis) എന്ന പനയാണ് എണ്ണയ്ക്കായി ഉപയോഗപ്പെടുത്തുന്നത്. അതിന്‍റെ കുരുവിന്‍റെ പുറംതോടില് നിന്നാണ് നമ്മളുപയോഗിക്കുന്ന പാം ഓയില് ഉണ്ടാക്കുന്നത്. വലിയ ചരിത്രമുണ്ട് ഇതിന്.\nഎലെയിസ് ഗ്‌നീനിന്‍സിസ് എന്നറിയപ്പെടുന്ന എണ്ണപ്പനയുടെ ആദ്യവരവ് പശ്ചിമ ആഫ്രിക്കയില് നിന്നാണെന്ന് കരുതപ്പെടുന്നു. 3000 ബിസി വരെ പഴക്കം നിര്‍ണ്ണയിക്കപ്പെട്ടിട്ടുള്ള ഈജിപ്തിലെ കല്ലറകളില് പാം ഓയിലിന്‍റെ സാന്നിദ്ധ്യം പുരാവസ്തുഗവേഷകര് കണ്ടെത്തിയിട്ടുണ്ട്. വര്‍ഷം കഴിയുന്തോറും ലോകത്തിന്‍റെ മറ്റു ഭാഗങ്ങളില്, പ്രത്യേകിച്ച് യൂറോപ്പില് ,ജനകീയമായിത്തീര്‍ന്നു ഈ ഭക്ഷ്യ എണ്ണ. വ്യാവസായിക വിപ്ലവത്തിന്‍റെ കാലത്തേക്ക് കടന്നതോടെ ലോകത്ത് ഏറ്റവും ആവശ്യകതയുള്ള ഉല്‍പ്പന്നങ്ങളില് മുന്‍നിരയിലെത്തി ഇത്.\n2018-ലെ കണക്കനുസരിച്ച് 77 ദശലക്ഷം ടണ്ണാണ് പാം ഓയിലിന്‍റെ ആഗോള ഉല്‍പ്പാദനം. 2050 ആകുമ്പോഴേക്കും ഇത് 240 ദശലക്ഷം ടണ്ണിലേക്ക് ഉയരുമെന്നാണ് പ്രതീക്ഷിക്കപ്പെടുന്നത്. ഉഷ്ണമേഖലാ പ്രദേശങ്ങളിലും മലേഷ്യ, ഇന്‍ഡോനേഷ്യ തുടങ്ങിയ രാജ്യങ്ങളിലുമാണ് എണ്ണപ്പന കൃഷി കൂടുതലും നടക്കുന്നത്. മൊത്തം എണ്ണപ്പന കൃഷിയിടങ്ങളുടെ 13 ദശലക്ഷം ഹെക്റ്ററും മലേഷ്യയിലും ഇന്‍ഡോനേഷ്യയിലുമാണ്. അതായത് ലോകത്തിന്‍റെ മൊത്തം പാം ഓയില് ഉല്‍പ്പാദനത്തിന്‍റെ 85 ശതമാനവും സംഭാവന ചെയ്യുന്നത് ഇവരാണെന്നര്‍ത്ഥം.\nമൊത്തം പാം ഓയില് ഉല്‍പ്പാദനത്തിന്‍റെ 12 ശതമാനം വാങ്ങുന്നത് ഇന്‍ഡ്യയാണെന്നും അറിയുക.\n2001-ന് ശേഷം നമ്മുടെ പാം ഓയില് ആവശ്യകതയിലുണ്ടായിരിക്കുന്നത് 230 ശതമാനം വര്‍ധനയാണ്. ആവശ്യത്തിന് എണ്ണപ്പന കൃഷി ഇന്‍ഡ്യയിലില്ലാത്തതിനാല് തന്നെ നമ്മള് ഇറക്കുമതിയെയാണ് ആശ്രയിക്കുന്നത്. പ്രതിവര്‍ഷം ഒമ്പത് ദശലക്ഷം ടണ് പാം ഓയിലാണ് ഇന്‍ഡ്യ ഇറക്കുമതി ചെയ്യുന്നത്. ഇതില് ബഹുഭൂരിഭാഗവും വരുന്നത് മലേഷ്യയില് നിന്നും ഇന്‍ഡോനേഷ്യയില് നിന്നുമാണ്.\nപലതരത്തിലുള്ള ഭൂമികളിലാണ് എണ്ണപ്പന കൃഷി ചെയ്യുന്നത്. ശോഷിച്ച കാടുകള്, വനഭൂമികള്, കൃഷിയിടങ്ങള്, മുന്‍പ് പ്ലാന്‍റേഷനുകളായിരുന്ന സ്ഥലങ്ങള് എന്നിങ്ങനെ വ്യത്യസ്ത തരത്തിലുള്ള ഭൂമികളില് എണ്ണപ്പന കൃഷി വ്യാപിക്കുന്നത്. ഇതിന് പുറമെ പീറ്റ്ലാന്‍ഡ് എന്ന് അറിയപ്പെടുന്ന സവിശേഷമായ ചതുപ്പുകളിലും എണ്ണപ്പന കൃഷി നടത്തുന്നുണ്ട്. പീറ്റ്‌ലാന്‍ഡിന് സാധാരണ മണ്ണുള്ള മഴക്കാടുകളേക്കാള് 28 മടങ്ങ് കാര്‍ബണ് സംഭരിക്കാന് ശേഷിയുണ്ട്. ഈ പീറ്റ്‌ലാന്‍ഡുകളെയാണ് പലപ്പോഴും എണ്ണപ്പന കൃഷിക്കായി രൂപമാറ്റം വരുത്തുന്നത്. പ്രകൃതിയോടും മനുഷ്യരാശിയുടെ വരും തലമുറകളോടും ചെയ്യുന്ന വലിയ ദ്രോഹമാണത്.\nഒരു ഹെക്റ്റര് പീറ്റ്‌ലാന്‍ഡ് എണ്ണപ്പന കൃഷിയിടമായി മാറ്റുമ്പോള് തന്നെ 6,000 ടണ് കാര്‍ബണ് ഡയോക്‌സൈഡാണ് അന്തരീക്ഷത്തിലേക്ക് അധികമായി പുറന്തള്ളപ്പെടുന്നത്. സമ്പന്നമായ കാടുകള് നശിപ്പിക്കുന്നതിലൂടെ ആയിരക്കണക്കിന് മൃഗങ്ങളുടെ ആവാസസ്ഥാനങ്ങള് കൂടിയാണ് നമ്മള് കവര്‍ന്നെടുക്കുന്നത്. വംശനാശ ഭീഷണി നേരിടുന്ന ഒറാങ്ങ്ഉട്ടാനും കണ്ടാമൃഗങ്ങളും കടുവകളുമെല്ലാം ഇതില് പെടും.\nപാം ഓയിലിന്‍റെ വ്യാപകമായ ഉപഭോഗവും ഇറക്കുമതിയും ബോധ്യപ്പെടുത്തുന്നത് കാര്‍ബണ് പുറന്തള്ളല് കുറയ്ക്കുന്നതിനും ജൈവവൈവിധ്യം സംരക്ഷിക്കുന്നതിനും സുസ്ഥിരമായ ശീലങ്ങളിലേക്ക് നമ്മള് തിരിയണമെന്നാണ്. പാം ഓയിലിന്‍റെ ഉല്‍പാദനവും ഉപഭോഗവും പൂര്‍ണമായും അവസാനിപ്പിക്കണമെന്നാണ് പലരും മുന്നോട്ടുവയ്ക്കുന്ന ഒരു നിര്‍ദേശം. എന്നാല് പാം ഓയില് ഉപയോഗം നിര്‍ത്തുകയെന്നത് സുസ്ഥിരവും സാധ്യമാകുന്നതുമായ ഒരു പരിഹാരമാണോ?\nഅല്ല എന്നുതന്നെയാണ് ഉത്തരം. മാത്രമല്ല, കൂടുതല് ദോഷമാകും അതുകൊണ്ട് സംഭവിക്കുക. പാം ഓയില് ഉല്‍പ്പാദനം നിര്‍ത്തി മറ്റ് വിളകളിലേക്ക് തിരിഞ്ഞാല് കൂടുതല് കാടുകള് നശിപ്പിക്കപ്പെടും, ജൈവവൈവിധ്യം ഇതിനേക്കാള് ഭീകരമായി തകരാറിലാകുകയും ചെയ്യും. അതിന് പകരം നമുക്ക് വേണ്ടത് നിയന്ത്രണങ്ങളാണ്, സുസ്ഥിരമായ ശീലങ്ങളാണ്, പാം ഓയില് കൃഷിയിലൂടെയുണ്ടാകുന്ന കാര്‍ബണ് ബഹിര്‍ഗമനവും പാരിസ്ഥിക ആഘാതവും കുറയ്ക്കാനുള്ള പുതിയ മാനദണ്ഡങ്ങളാണ്.\nഎന്തുകൊണ്ട് നാം സുസ്ഥിര പാം ഓയില് തന്നെ ആവശ്യപ്പെടണം?\nപാം ഓയില് ബഹിഷ്‌കരിച്ചാല് എന്താണ് സംഭവിക്കുക? പകരം ലഭ്യമാകുന്ന എണ്ണകളിലേക്ക് കമ്പനികള് തിരിയും. അത് കൃഷി ചെയ്യാന് പാം ഓയിലിന് വേണ്ടതിനേക്കാള് പത്ത് മടങ്ങ് ഭൂമിയും വെള്ളവും മറ്റ് പ്രകൃതി വിഭവങ്ങളും അധികമായി വേണ്ടി വരും. ഇത് പരിസ്ഥിതിക്ക് ഏല്‍പ്പിക്കുന്ന ആഘാതം സമാനതകളില്ലാത്തതായിരിക്കും. ഇപ്പോള് സസ്യഎണ്ണയ്ക്കായി കൃഷിചെയ്യുന്ന ആകെ ഭൂമിയില് 10 ശതമാനത്തിന് താഴെ മാത്രം പ്രദേശത്ത് കൃഷി ചെയ്യുന്ന എണ്ണപ്പന ആകെ സസ്യഎണ്ണ ഉല്‍പ്പാദനത്തിലേക്ക് 35 ശതമാനവും സംഭാവന ചെയ്യുന്നുവെന്നാണ് ഐ യു സി എന്-ന്‍റെ ഒരു റിപ്പോര്‍ട്ട് പറയുന്നത്.\nസുസ്ഥിര പാം ഓയില് എന്നത് യാഥാര്‍ത്ഥ്യമാക്കാന് ആര്‍എസ് പിഒ പ്രാവര്‍ത്തികമാക്കാന് ശ്രമിക്കുന്ന ചില നടപടികള് ഇവയാണ്\nചെറുകിടക്കാരെ ഉള്‍പ്പെടുത്തുക: പ്രാദേശിക പങ്കാളികളുമായി സഹകരണം ശക്തമാക്കാന് ആര്‍എസ് പിഒ നടപടികള് ആരംഭിച്ചിട്ടുണ്ട്. കൂടുതല് ചെറുകിട കര്‍ഷകരെ എണ്ണപ്പന കൃഷിയിലേക്ക് കൊണ്ടുവരണം. ആര് എസ് പി ഒ-യുടെ ഇന്‍ഡിപ്പെന്‍ഡെന്‍റ് സ്‌മോള് ഹോള്‍ഡര് സ്റ്റാന്‍ഡേര്‍ഡ് ലക്ഷ്യമിടുന്നത് ചെറുകിട എണ്ണപ്പന കര്‍ഷകരെ വിതരണശൃംഖലയിലേക്ക് പരമാവധി ഉള്‍ച്ചേര്‍ക്കാനാണ്. അവര് നേരിടുന്ന വെല്ലുവിളികളും മറ്റ് കാര്യങ്ങളും പരിഗണിച്ചാകും അത്. നിലവിലെ അവസ്ഥകളില് മാറ്റം വരുത്തുന്നതിനുള്ള ആര് എസ് പി ഓ-യുടെ തിയറി ഓഫ് ചെയ്ഞ്ച് (ടിഒസി) തത്വങ്ങളെ അടിസ്ഥാനപ്പെടുത്തിയാകും ചെറുകിട കര്‍ഷകരുടെ ശാക്തീകരണം. സമൃദ്ധി, ജനത, ഭൂമി (Prosperity, People, Planet) എന്നീ തത്വങ്ങളെ അടിസ്ഥാനപ്പെടുത്തിയാണ് പ്രവര്‍ത്തനങ്ങള്. ഇതിനായി പരിശീലനങ്ങളും വിഭവങ്ങളും ആര് എസ് പി ഒ ലഭ്യമാക്കുന്നു. മാത്രമല്ല, അവരെ സാമ്പത്തികമായി പിന്തുണയ്ക്കുന്നതിനായി സ്‌മോള്‍ഹോള്‍ഡര് സപ്പോര്‍ട്ട് ഫണ്ട് എന്ന സഹായ പദ്ധതിയുമുണ്ട്. ഇതിലൂടെ ചെറുകിട കര്‍ഷകര്‍ക്ക് പ്രയാസങ്ങളൊന്നുമില്ലാതെ സുസ്ഥിര പാം ഓയില് വിതരണ ശൃംഖലയുടെ ഭാഗമാകാന് സാധിക്കും.\nവനനശീകരണം തടയുക, ജൈവവൈവിധ്യം കാക്കുക: നിയമപരമായും സാമ്പത്തികപരമായും പ്രശ്‌നങ്ങളില്ലാത്ത, കാലാവസ്ഥയ്ക്ക് അനുഗുണമായ, സാമൂഹ്യ നേട്ടങ്ങളുണ്ടാക്കുന്ന രീതിയാണ് സുസ്ഥിര പാം ഓയില് ഉല്‍പ്പാദനം എന്നതുകൊണ്ട് ഉദ്ദേശിക്കുന്നത്. ആര് എസ് പി ഒ-യുടെ മനദണ്ഡങ്ങളും തത്വങ്ങളും അഥവാ പ്രിന്‍സിപ്പിള്‍സ് ആന്‍ഡ് ക്രൈറ്റീരിയ (പി&സി) അടിസ്ഥാനപ്പെടുത്തിയാണ് ഇത് സാധ്യമാക്കുന്നത്. ഇതിനായുള്ള സൂചകങ്ങളും മാര്‍ഗനിര്‍ദേശങ്ങളും ആര്‍എസ് പിഒ വികസിപ്പിച്ചിട്ടുണ്ട്. സാധാരണ പാം ഓയില് ഉല്‍പ്പാദനം കാരണം ആഗോള താപനത്തിലുണ്ടാകുന്ന വര്‍ധനയെ അപേക്ഷിച്ച് 35 ശതമാനം കുറവാണ് ആര് എസ് പിഒ സര്‍ട്ടിഫൈ ചെയ്ത പാം ഓയില് മൂലമുള്ള ആഘാതം എന്ന് അടുത്തിടെ പ്രസിദ്ധീകരിച്ച ഒരു പഠനം പറയുന്നു. മറ്റ് പാം ഓയിലുകള് ജൈവവൈവിധ്യത്തിനുണ്ടാക്കുന്ന ആഘാതത്തെ അപേക്ഷിച്ച് 20 ശതമാനം കുറവ് ആഘാതം മാത്രമേ ആര്‍എസ്പിഒ സര്‍ട്ടിഫൈ ചെയ്ത പാം ഓയിലുകള് സൃഷ്ടിക്കുന്നുള്ളൂ.\nസുസ്ഥിരമായ ഒരു പാം ഓയില് വിതരണ ശൃംഖല സാധ്യമാക്കുക: കര്‍ഷകര് മുതല് ഉപഭോക്താക്കള് വരെ പാം ഓയില് ശൃംഖലയില് കണ്ണികളായ എല്ലാവരെയും ഉള്‍പ്പെടുത്തിയുള്ള ഒരു ചട്ടക്കൂട് വികസിപ്പിച്ചിട്ടുണ്ട് ആര്‍എസ് പിഒ. സപ്ലൈ ചെയിന് സര്‍ട്ടിഫിക്കേഷന് സ്റ്റാന്‍ഡേര്‍ഡ് ആന്‍ഡ് സിസ്റ്റംസ് എന്നാണ് ആ സംവിധാനത്തിന്‍റെ പേര്. പാം ഓയിലുമായി ബന്ധപ്പെട്ട ബിസിനസ് വ്യവഹാരങ്ങളില് ലോകത്തുടനീളം ഉത്തരവാദിത്തവും സുതാര്യതയും ഉറപ്പുവരുത്തുകയാണ് ഇതിന്‍റെ ലക്ഷ്യം.\nസുസ്ഥിര പാം ഓയില് എന്നത് ജനകീയമാകുന്ന കാലം വരെ, അല്ലെങ്കില് നിര്‍ബന്ധിതമാകുന്നതുവരെ, വിവിധ തരത്തില് പാം ഓയില് ഉല്‍പ്പാദിപ്പിക്കാമെന്നത് സാധാരണക്കാരായ ഉപഭോക്താക്കള് മനസിലാക്കേണ്ടതുണ്ട്. അതുകൊണ്ടുതന്നെ പാം ഓയില് വാങ്ങുമ്പോള് ഉപഭോക്താക്കള് ഉല്‍പ്പന്നത്തിന്‍റെ പുറത്തുള്ള അടയാളം ശ്രദ്ധിച്ചാല് അവര്‍ക്കും ഈ പ്രകൃതി സൗഹൃദ മുന്നേറ്റത്തിന്‍റെ ഭാഗമാകാം. സര്‍ട്ടിഫൈഡ് സസ്റ്റെയ്‌നബിള് പാം ഓയില് (സിഎസ് പിഒ), ആര്‍എസ് പിഒ ട്രേഡ് മാര്‍ക്കുകള് എന്നിവ ലേബല് ചെയ്ത ഉല്‍പ്പന്നങ്ങളിലൂടെ “സുസ്ഥിര” പാം ഓയിലിനെ എളുപ്പത്തില് തിരിച്ചറിയാന് സാധിക്കുന്നതാണ്.


കെൽട്രോണിൽ തൊഴിലധിഷ്ഠിത കോഴ്‌സുകൾ – PRD Live\nHome /വിദ്യാഭ്യാസം/കെൽട്രോണിൽ തൊഴിലധിഷ്ഠിത കോഴ്‌സുകൾ\nസംസ്ഥാന സർക്കാർ സ്ഥാപനമായ കെൽട്രോൺ ഐ.റ്റി രംഗത്ത് പ്രാവീണ്യം നേടിയെടുക്കാൻ സഹായിക്കുന്ന വെബ് ആന്റ് ഡവലപ്‌മെന്റ്, കമ്പ്യൂട്ടർ ഹാർഡ്‌വെയർ ആന്റ് നെറ്റ്‌വർക്കിംഗ് മെയിന്റനൻസ് വിത്ത് ഗാഡ്ജറ്റ് ടെക്‌നോളജീസ്, ഡിജിറ്റൽ മീഡിയ ഡിസൈൻ ആന്റ് ആനിമേഷൻ ഫിലിം മേക്കിംഗ് കോഴ്‌സുകളിലേക്കും വിദേശ രാജ്യങ്ങളിലുൾപ്പടെ തൊഴിൽ കണ്ടെത്താൻ സഹായിക്കുന്ന ലോജിസ്റ്റിക്‌സ് ആന്റ് സപ്ലൈ ചെയിൻ, റീറ്റൈയിൽ ആന്റ് ലോജിസ്റ്റിക്‌സ് മാനേജ്‌മെന്റ് കോഴ്‌സുകളിലേക്കും അഡ്മിഷൻ ആരംഭിച്ചു. അപേക്ഷ സമർപ്പിക്കേണ്ട അവസാന തിയതി ജൂൺ 30. വിശദവിവരങ്ങൾക്ക്: 0471-2325154/4016555. വെബ്‌സൈറ്റ്: ksg.keltron.in.\nസ്‌കോൾ കേരള: ഡി.സി.എ. പരീക്ഷ ജൂൺ രൺണ്ടിന് ആരംഭിക്കും\nവേറിട്ട വിജയത്തിളക്കവുമായി ഒളശ്ശ അന്ധവിദ്യാലയം


2002ലെ കലാപത്തില് ദലിതരെ എങ്ങനെ ഉപകരണം ആക്കാം എന്ന് കാണിച്ച് കൊടുത്ത സംസ്ഥാനം കൂടിയാണ് ഗുജറാത്ത്. കലാപം ഉണ്ടാക്കുക എന്നത് മാത്രമല്ല അതോടൊപ്പം ദലിതരേയും ആദിവാസികളേയും വേട്ടക്കാരാക്കാന് കഴിഞ്ഞു എന്നത് നിസ്സാരമായി തള്ളികളയേണ്ട ഒന്നല്ല. പല പഠനങ്ങളിലും ഇത് വ്യക്തമാക്കിയിട്ടുണ്ട്. അടുത്ത കാലത്ത് ഇറങ്ങിയ റാണ അയ്യൂബിന്റെ ഗുജറാത്ത് ഫയല്‍സ് എന്ന പുസ്തകത്തില് ഇത് രേഖപ്പെടുത്തിയിട്ടുണ്ട്. സാമൂഹിക അരക്ഷിതാവസ്ഥയും സാമ്പത്തിക പിന്നോക്കാവസ്ഥയുമായിരുന്നു ഒരു സമൂഹത്തെ വേട്ടക്കാരാക്കിയത്. ജാതി-വംശീയ ബോധത്തില് നിന്നും ഉണ്ടാകുന്ന മേധാവിത്വ ബോധം മുസ്ലീങ്ങളെ അകറ്റി മുഖ്യധാരയില് നിന്നും നിര്‍ത്തുന്നതില് മാത്രമല്ല പ്രകടമായത് ദലിത് ആദിവാസി സമൂഹത്തെ പൊതു വ്യവഹാരങ്ങളില് നിന്നും അകറ്റി നിര്‍ത്തുന്നതിലും വിജയിച്ചു. കൊട്ടിഘോഷിക്കപ്പെടുന്ന ഗുജറാത്ത് മാതൃക ഏറ്റവും കൂടുതല് ദുരിതത്തിലാക്കിയത് കീഴാള ജനവിഭാഗങ്ങളെ തന്നെയായിരുന്നു. ഗുജറാത്തും ദലിതരും


fb-viral-post | ജീവിച്ചു ഇരുന്നപ്പോൾ തിരിഞ്ഞു നോക്കാത്തവർ ഇന്ന് കണ്ണ് നനയ്ക്കുന്നു; ആത്മാവിനു പോലും നാണക്കേട് തോന്നിക്കാണും; എന്തു സംഭവിച്ചാലും ഒരാൾ മാത്രം വരും മമ്മൂക്ക; സഹായിക്കൂ എന്നിട്ട് പോസ്റ്റ് ഇടൂ; മരിച്ചിട്ടു വരുന്ന പോസ്റ്റ് ആ മനുഷ്യനുള്ള ചെകിട്ടത്തടി; വൈറലായി കുറിപ്പ് - MarunadanMalayali.com\nSeptember 19, 2019 | 05:13 PM IST | Permalink\nകൊച്ചി; ജീവിച്ചിരുന്നപ്പോൾ നടൻ സത്താറിനെ തിരിഞ്ഞു നോക്കാത്തവർ മരിച്ചപ്പോൾ അനുശോചന പോസ്റ്റിടുന്നതിനെ വിമർശിച്ച് സീരിയൽ നടനും നടൻ ജയന്റെ സഹോദര പുത്രനുമായ ആദിത്യൻ ജയൻ. മരിച്ചു പോയ അദ്ദേഹത്തിന്റെ ചെകിട്ടത്ത് അടിക്കുന്നതിനു തുല്യമാണ് ഇതെന്ന് ആദിത്യൻ ജയൻ ഫേസ്‌ബുക്കിൽ കുറിക്കുന്നു. എന്തു സംഭവിച്ചാലും അവിടെ എത്തുന്ന ഒരാൾ മമ്മൂട്ടി മാത്രമാണെന്നും ആദിത്യൻ പറഞ്ഞുവയ്ക്കുന്നുണ്ട്. രണ്ടു ദിവസം മുന്നേയാണ് സത്താർ സ്വകാര്യ ആശുപത്രിയിൽ മരിച്ചത്.\nആലുവയിലെ സ്വകാര്യ ആശുപത്രിയിൽ വച്ചായിരുന്നു അന്ത്യം. മൂന്ന് മാസമായി കരൾ രോഗത്തിന് ചികിത്സയിലായിരുന്നു.എഴുപതുകളുടെ തുടക്കത്തിൽ മലയാള സിനിമയിലെ സജീവ സാന്നിധ്യമായിരുന്നു സത്താർ. 1975 ൽ എം കൃഷ്ണൻ നായർ സംവിധാനം ചെയ്ത ഭാര്യയെ ആവശ്യമുണ്ട് എന്ന സിനിമയിലൂടെയാണ് സത്താർ മലയാള സിനിമാ ലോകത്ത് അരങ്ങേറ്റം കുറിക്കുന്നത്. 1976 ൽ വിൻസെന്റ് മാസ്റ്റർ സംവിധാനം ചെയ്ത അനാവരണം എന്ന സിനിമയിലൂടെ നായക വേഷത്തിലെത്തി. തുടർന്ന് 300 ഓളം മലയാള സിനിമകളിൽ അഭിനയിച്ചു.\nനോമ്പ് നോക്കാത്തവർക്കും കുട്ടികൾക്കുമായി ദുബായ് മാളുകളിൽ പ്രത്യേകം ഫുഡ് കോർട്ടുകൾ\nഒരമ്മയുടെ ഇത്തിരി തുറന്നിരിക്കുന്ന മാറിടത്തിലെ തൊലി അപരന് കണ്ണുകൊണ്ട് ആസ്വദിക്കാനുള്ള ഇടമല്ല; മറ്റൊരുവന് കുറ്റപ്പെടുത്തലിന്റെ പോസ്റ്റർ ഒട്ടിക്കാനുള്ള ഇടവുമല്ല; ചെറിയ കുഞ്ഞുങ്ങൾക്കും ഭക്ഷണം അന്തസ്സോടെ കഴിക്കാൻ അവകാശമുണ്ട്; ആ അവകാശത്തിനു മേൽ തുണിയിട്ട് മറയ്ക്കാൻ 'അമ്മ'ക്കെന്ത് അവകാശം? ദീപ പ്രവീൺ എഴുതുന്നു\nഫേസ്‌ബുക്ക് കുറിപ്പ് വായിക്കാം\nജീവിച്ചു ഇരുന്നപ്പോൾ തിരിഞ്ഞു നോക്കാത്തവർ ഇന്ന് സങ്കടം കാണിക്കുന്നു. കഷ്ടം ഈ നടൻ എവിടെ എന്നുപോലും മരണവാർത്ത അറിയുന്നതിന് തൊട്ടു മുൻപു വരെ ഓർകാത്തവർ ഇന്ന് കണ്ണു നനയ്ക്കുന്നു. ആത്മാവിനു പോലും നാണക്കേട് തോന്നിക്കാണും. എന്തു സംഭവിച്ചാലും ഒരാൾ മാത്രം വരും മമ്മൂക്ക. ഒരാൾ ജീവിച്ചിരിക്കുമ്പോൾ സ്നേഹിക്കൂ, സഹായിക്കൂ എന്നിട്ട് പോസ്റ്റ് ഇടൂ. അല്ലാതെ മരിച്ചിട്ടു വരുന്ന പോസ്റ്റ് ആ മനുഷ്യനുള്ള ചെകിടത്തടിയാണ്. ചിലർക്ക് സാധിക്കും ചില സഹായം. ആദ്യം അതു ചെയ്യ്. അല്ലാതെ ജീവിച്ച് ഇരിക്കുമ്പോൾ കുറെ കുറ്റം കണ്ടുപിടിച്ച് ഉപദ്രവിച്ചിട്ട്. ഇതുപോലും ഉണ്ടാകില്ലാ എന്റെ കാര്യത്തിൽ.


Use chickpea flour to make your face look bright | മുഖം മിനിസമുള്ളതാകാന് കടലമാവ് ഇങ്ങനെ ഉപയോഗിക്കൂ..., ദോഷം വരുത്താതെ ബ്ലീച്ചിംഗ് ഇഫക്ട് കിട്ടും - Malayalivartha.com Widgets Magazine\n13 OCTOBER 2021 09:43 AM IST\nകടലമാവിന്റെ ഗുണങ്ങളെ കുറിച്ച് പലര്‍ക്കും അറിയാം. ഭക്ഷ്യ വസ്തുവായി ഉപയോഗിക്കുന്നതിനേക്കാള് കൂടുതലായി മുഖ സംരക്ഷത്തിനാണ് ഉപയോഗിക്കുന്നത്. പല ചര്‍മ്മ പ്രശ്നങ്ങള്‍ക്കുമുള്ള നല്ലൊരു പരിഹാരമാണ് കടലമാവ്. ചര്‍മ്മത്തിന് നിറം നല്‍കുക, കരുവാളിപ്പു മാറ്റുക തുടങ്ങിയ പല പ്രശ്നങ്ങള്‍ക്കുമുള്ള നല്ലൊരു പ്രതിവിധിയാണിത്. യാതൊരു ദോഷവും വരുത്താതെ ചര്‍മത്തിന് ബ്ലീച്ചിംഗ് ഇഫക്ടു നല്‍കാന് ശേഷിയുള്ള ഒന്നാണിത്.\nഎണ്ണമയമുള്ള ചര്‍മ്മമുള്ളവര്‍ക്ക് വളരെയേറെ അനുയോജ്യമായ ഒന്നാണ് കടലമാവ്. സോപ്പിനു പകരം കടലമാവുപയോഗിച്ച് മുഖം കഴുകുന്നത് മൃദുത്വവും നിറവും നല്‍കാന് സഹായിക്കും.\n* ഒരു സ്പൂണ് കടലമാവില് തേന് ഒഴിച്ചു കുഴമ്പുരൂപത്തിലാക്കി മുഖത്തു പുരട്ടി അരമണിക്കൂര് കഴിഞ്ഞ് കഴുകിക്കളയുക. ആഴ്ചയില് രണ്ടോ മൂന്നോ തവണ ഇങ്ങനെ ചെയ്താല് മുഖകാന്തി വര്‍ധിക്കും.\n* രണ്ട് ടീസ്പൂണ് കടലമാവ്, ഒരു ടീസ്പൂണ് നാരങ്ങാനീര് എന്നിവ യോജിപ്പിച്ച് മിശ്രിതമാക്കുക. ശേഷം മുഖത്തും കഴുത്തിലുമായി ഇടുക. 15 മിനുട്ട് കഴിഞ്ഞ് തണുത്ത വെള്ളത്തില് കഴുകി കളയുക. മുഖത്തെ എണ്ണമയം നീക്കിക്കളയാന് ഈ ഫേസ് പാക്ക് സഹായിക്കും.\n* രണ്ട് ടീസ്പൂണ് തൈരും രണ്ട് ടീസ്പൂണ് കടലമാവും ചേര്‍ത്ത് മുഖത്തിടുക. ചര്‍മ്മം കൂടുതല് ലോലമാകാന് ഈ പാക്ക് സഹായിക്കും. ഇതും നല്ലൊരു ബ്ലീച്ചിംഗ് ഇഫക്ടു നല്‍കുന്ന ഒന്നാണ്. തൈരും ബ്ലീച്ചിംഗ് ഗുണങ്ങളുള്ള ഒന്നാണ്.


ലിവർപൂളിൽ വിമൻസ് ഫോറം പ്രവർത്തന വർഷ ഉദ്ഘാടനം\nഷൈമോൻ തോട്ടുങ്കൽ November 23, 2021 03:33 PM IST\nലിവർപൂൾ∙ ലിവർപൂൾ സമാധാന രാജ്ഞിയുടെ ഇടവകയിലെ വിമൻസ് ഫോറത്തിൻ്റെ പ്രവർത്തന വർഷ ഉദ്ഘാടനം നടന്നു. രൂപതാ വിമൻസ് ഫോറം കമ്മീഷൻ ചെയർപേഴ്സൻ റവ. സി. കുസുമം എസ്എച്ച് മുഖ്യാഥിതിയായിരുന്നു. ഇടവക വികാരി ഫാ. ആൻഡ്രൂസ് ചെതലൻ അനുഗ്രഹ പ്രഭാഷണം നടത്തി. വിമൻസ് ഫോറം പ്രസിഡൻ്റ് ജെസ്സി റോയി അദ്ധ്യക്ഷത വഹിച്ചു.\nഇടവകയിലെ പുരുഷന്മാർക്കും സ്ത്രീകൾക്കും ഒരുപോലെ ഉപകാരപ്പെടുന്ന ഫിസിക്കൽ ഫിറ്റ്നസ്സിനെക്കുറിച്ച് സച്ചിൻ ജെയിംസ് ക്ലാസ്സ് നയിച്ചു. യു കെയിൽ എത്തിയിട്ടുള്ള ആരെയും നർമ്മം കലർത്തി ചിന്തിപ്പിക്കുന്ന സ്കിറ്റ് ഏവരുടെയും ശ്രദ്ധയാകർഷിച്ചു.\nസംഘടനാംഗമായ അനു തോമസ് രചനയും സംവിധാനവും നിർവ്വഹിച്ച് ജാൻസി ജോർജിന്റെ നേതൃത്വത്തിൽ സംഘടനാംഗങ്ങൾ തന്നെ അവതരിപ്പിച്ച സ്കിറ്റ് യുകെ ജീവിതത്തിന്റെ നേർക്കാഴ്ചയായിരുന്നു.\nവിമൻസ് ഫോറം പ്രെസ്റ്റൻ റീജിയൻ പ്രസിഡൻ്റ് റെൻസി ഷാജു, യൂണിറ്റ് സെക്രട്ടറി സിസിലി രാജു എന്നിവർ ആശംസകൾ നേർന്ന് സംസാരിച്ചു. കമ്മിറ്റി അംഗങ്ങളായ ബെറ്റ്സി രാജു, മനുമോൾ മാത്യു, മേരിക്കുട്ടി സാലൻ, രാജി സന്തോഷ്, സ്മിത ജെറീഷ് എന്നിവർ നേതൃത്വം നൽകി. അംഗങ്ങൾ ഒരുമിച്ച് ആലപിച്ച വിമൻസ് ഫോറം ആൻതത്തോടെ യോഗം അവസാനിച്ചു.


മനസ്സാക്ഷി – Tibaq Magazine\nഒരു യുദ്ധം പൊട്ടിപ്പുറപ്പെട്ടു. ലുയീജി എന്ന ചെറുപ്പക്കാരൻ, ഒരു വളണ്ടിയറായി യുദ്ധത്തിൽ പങ്കെടുക്കാൻ സാധിക്കുമോ എന്നന്വേഷിച്ചു.\nഎല്ലാവരും അവനെ പുകഴ്ത്തിപ്പറഞ്ഞു. യുദ്ധത്തിനു വേണ്ട ആയുധങ്ങൾ കൈപറ്റുന്നിടത്ത് ചെന്ന് ലുയീജിയും ഒരു തോക്കു വാങ്ങി. “യുദ്ധത്തിന് പോകാനും ആൽബർട്ടോയെ കൊല്ലാനും ഞാനിതാ ഒരുങ്ങിക്കഴിഞ്ഞു.”\nആൽബർട്ടോ ആരാണെന്ന് അവരവനോടു ചോദിച്ചു.\n“അവൻ ശത്രുവാണ്,” ലുയീജി പറഞ്ഞു, “എന്റെ ശത്രു.”\n“അതിനെന്താ?” ലുയീജി ചോദിച്ചു, “ഞാനൊരു പൊട്ടനാണെന്നാണോ നിങ്ങൾ വിചാരിക്കുന്നത്? ആൽബർട്ടോ തീർച്ചയായും അവരുടെ കൂട്ടത്തിൽ പെട്ട ഒരാൾ തന്നെയാണ്. നിങ്ങൾ യുദ്ധം ചെയ്യുന്നത് അവരോടാണെന്നറിഞ്ഞിട്ടാണ് ഞാനീ യുദ്ധത്തിൽ പങ്കെടുക്കാൻ തീരുമാനിച്ചത്. ഈ യുദ്ധത്തിനു പോകുന്ന വഴിയിൽ വെച്ച് എനിക്ക് ആൽബർട്ടോയെ കൊല്ലാമല്ലോ എന്നാണ് എന്റെ സമാധാനം. എനിക്കറിയാം, ആൽബർട്ടോ ചതിയനാണ്. അവനെന്നെ ഒറ്റിക്കൊടുത്തു. ഒരു പെണ്ണിനേയും കൂട്ടുപിടിച്ച് അവനെന്നെ പറ്റിച്ചു. ഒന്നിനും കൊള്ളാത്തവനാക്കി. അതൊരു പഴങ്കഥയാണ്. നിങ്ങൾക്ക് വിശ്വസിക്കാൻ ബുദ്ധിമുട്ടുണ്ടെങ്കിൽ ഞാനാ കഥ മുഴുവനും പറയാം.”\nഇപ്പോഴതിന്റെ ആവശ്യമില്ലെന്ന് അവർ പറഞ്ഞു.\n“എന്നാ വേണ്ട,” ലുയീജി പറഞ്ഞു, “ആൽബർട്ടോ എവിടെയാണെന്ന് നിങ്ങളെനിക്കു പറഞ്ഞ് തരൂ. ഞാനവിടെ പോയി യുദ്ധം ചെയ്യാം.”\nആൽബർട്ടോ എവിടെയാണുള്ളതെന്ന് അവർക്കാർക്കുമറിയില്ല എന്നവർ പറഞ്ഞു.\n“കുഴപ്പമില്ല,” അവൻ പറഞ്ഞു, “അവനെവിടെയാണുള്ളതെന്നറിയാവുന്ന ആരെയെങ്കിലും ഞാൻ കണ്ടു പിടിച്ചോളാം. ഇന്നല്ലെങ്കിൽ നാളെ ഞാനവനെ പിടികൂടിയിരിക്കും.”\nലുയീജിക്കതിന് സാധിക്കില്ലെന്ന് അവരവന് പറഞ്ഞുകൊടുത്തു. അവർ എവിടേക്കാണോ അവനെ പറഞ്ഞയക്കുന്നത്, അവിടെ പോകാനും അവിടെ കാണുന്നവരുമായിട്ടൊക്കെ യുദ്ധം ചെയ്യാനും അവൻ ബാധ്യസ്ഥനാണെന്ന് അവർ അവനെ ബോധ്യപ്പെടുത്തി. അവൻ പറയുന്ന ആൽബർട്ടോയെ കുറിച്ച് അവർക്കൊന്നും തന്നെ അറിയില്ലായിരുന്നു.\n“നിങ്ങൾ നോക്കൂ,” ലൂയിജി അവരുടെ പിന്നാലെ തന്നെ കൂടി, “ഞാൻ നിങ്ങളോട് ആ കഥ പറയണമെന്നാണ് എനിക്ക് തോന്നുന്നത്. കാരണം, അവനൊരു ചതിയനാണ്. അവനെതിരിൽ നിങ്ങൾ യുദ്ധം ചെയ്യുന്നത് നല്ലൊരു കാര്യമാണ്.”\nപക്ഷേ മറ്റുള്ളവർക്ക് അതിനെ കുറിച്ച് അറിയണമെന്നില്ലായിരുന്നു. ലുയീജിക്ക് അതിന്റെ കാരണം മനസ്സിലായില്ല.\n“എന്നോട് ക്ഷമിക്കൂ. ഞാൻ ഏതെങ്കിലുമൊരു ശത്രുവിനെ കൊല്ലുന്നതും വേറെയേതെങ്കിലുമൊരു ശത്രുവിനെ കൊല്ലുന്നതും നിങ്ങൾക്ക് ഒരു പോലെയായിരിക്കാം. പക്ഷേ ആൽബർട്ടോയുമായി യാതൊരു ബന്ധവുമില്ലാത്ത ഒരാളെ കൊല്ലുന്നത് എനിക്ക് വിഷമകരമാണ്.”\nമറ്റുള്ളവർക്ക് ക്ഷമ നശിച്ചു തുടങ്ങിയിരുന്നു. യഥാർത്ഥത്തിൽ ഈ യുദ്ധം എന്തിനു വേണ്ടിയാണ് എന്നതിനെക്കുറിച്ചും, അവനവന് തോന്നിയ ആളുകളെ മാത്രം കൊല്ലുന്നത് ശരിയല്ല എന്നതിനെക്കുറിച്ചും ഒരാൾ വിശദമായ ഒരു പ്രസംഗം നടത്തി.\nലുയീജി തോൾ വെട്ടിച്ച് അതിനെയെതിർത്തു പറഞ്ഞു, “അങ്ങനെയാണെങ്കിൽ നിങ്ങളെന്നെ പുറത്താക്കിക്കോളൂ.”\n“നീയിപ്പോൾ ഇതിനകത്താണ്. നീ ഇതിനകത്തു തന്നെ നിൽക്കുകയും ചെയ്യും.” അവർ തറപ്പിച്ച് പറഞ്ഞു.\n“സൈന്യം മുന്നോട്ട് നീങ്ങട്ടെ! വൺ, ടു..” അവർ അവനെ യുദ്ധത്തിലേക്ക് പറഞ്ഞയച്ചു.\nലുയീജി ഒട്ടും സന്തുഷ്ടനായിരുന്നില്ല. അവൻ ഒരുപാട് പേരെ കൊന്നു. പല കൊലപാതകങ്ങളും യാതൊരുവിധ മുൻധാരണകളുമില്ലാത്തവയായിരുന്നു. ആൽബർട്ടോയോ, അവന്റെ ഏതെങ്കിലുമൊരു കുടുംബാംഗമോ തന്റെ ഇരകളിൽ പെടുന്നുണ്ടാകുമോ എന്നു മാത്രമായിരുന്നു അവൻ ചിന്തിച്ചിരുന്നത്. ഓരോ ശത്രുവിനെ വധിക്കുമ്പോഴും അവർ അവന് ഓരോ മെഡലുകൾ സമ്മാനിച്ചു. പക്ഷേ, അതുകൊണ്ടൊന്നും ലുയീജി സന്തോഷിച്ചില്ല. ‘ആൽബർട്ടോയെ കൊന്നില്ലെങ്കിൽ ഇത്രയും പേരെ ഞാൻ കൊന്നത് വെറുതെയായിപ്പോകും’ എന്നവൻ ചിന്തിച്ചു. അവന് എന്തോ ഒരു അസ്വസ്ഥത അനുഭവപ്പെട്ടു.\nഅപ്പോഴും അവരവന് ഒന്നിനു പുറകെ മറ്റൊന്നായി മെഡലുകൾ സമ്മാനിച്ചുകൊണ്ടേയിരുന്നു. വെള്ളിയും സ്വർണവുമെല്ലാം അവന് ലഭിച്ചു.\nലുയീജി വിചാരിച്ചു: “ഇന്ന് കുറച്ചു പേരെ കൊല്ലുക, നാളെയും കുറച്ചു പേരെ കൊല്ലുക. അങ്ങനെ അവരുടെ എണ്ണം കുറഞ്ഞു കുറഞ്ഞ് വരും. ഉടനെത്തന്നെ ആ ചതിയൻ എന്റെ കൈവെള്ളക്കുള്ളിൽ പെടും.”\nഎന്നാൽ, ലുയീജി ആൽബർട്ടോയെ കണ്ടെത്തുന്നതിനും മുമ്പേ, ശത്രുക്കൾ അടിയറവു പറഞ്ഞു. എത്രയോ ജനങ്ങളെ കൊന്നത് മുഴുവനും വെറുതെയായിപ്പോയെന്ന് അവനു തോന്നി. പക്ഷേ അവരെല്ലാവരും മരിച്ചു കഴിഞ്ഞിരുന്നു. അവനു ലഭിച്ച മെഡലുകൾ മുഴുവൻ ഒരു സഞ്ചിയിലാക്കി അവൻ ശത്രു രാജ്യത്തേക്ക് പുറപ്പെട്ടു. മരണപ്പെട്ടവരുടെ ഭാര്യമാർക്കും കുട്ടികൾക്കും ആ മെഡലുകൾ വിതരണം ചെയ്തു.\nഅങ്ങനെയിരിക്കെ, അവൻ ആൽബർട്ടോയെ കണ്ടുമുട്ടി. “നല്ലത്,” അവൻ പറഞ്ഞു, “തീരെ ചെയ്യാതിരിക്കുന്നതിനേക്കാൾ നല്ലത് വൈകിയെങ്കിലും ചെയ്യലാണ്.” ഒടുവിൽ, അവൻ ആൽബർട്ടോയെ കൊന്നു.\nഅതിന് അവരവനെ അറസ്റ്റ് ചെയ്തു. കൊലപാതകക്കുറ്റത്തിന് വിചാരണ നടത്തി. അവനെ തൂക്കിക്കൊല്ലാൻ വിധിച്ചു. തന്റെ മനസ്സാക്ഷിയുടെ സമാധാനത്തിനു വേണ്ടി മാത്രമാണ് താനതു ചെയ്തതെന്ന് വിചാരണയുടെയിടയിൽ ലുയീജി പറഞ്ഞുകൊണ്ടേയിരുന്നു. പക്ഷേ, ഒരാളും അവനെ ശ്രദ്ധിച്ചതേയില്ല.\nFeatured Image: Two German soldiers and their mule wearing gas masks in World War One, 1916.


newshead: രാജാവിന്റെ കരങ്ങളാൽ ആദരിക്കപ്പെട്ട മശാഇൽ\nരാജാവിന്റെ കരങ്ങളാൽ ആദരിക്കപ്പെട്ട മശാഇൽ\n* കടലാസ് റോക്കറ്റിൽനിന്ന് റോക്കറ്റ് എൻജനീയറിംഗിലേക്ക് വളർന്ന സൗദി യുവതി\nതിരുഗേഹങ്ങളുടെ സേവകൻ സൽമാൻ രാജാവിന്റെ അൽഖസീം സന്ദർശനത്തിനിടെ ആദരവ് ഏറ്റുവാങ്ങിയതിന്റെ സന്തോഷത്തിലാണ് ലോകപ്രശസ്തയായ റോക്കറ്റ് എൻജിനീയർ മശാഇൽ ബിൻത് നാസിർ അൽശുമൈമരി. മശാഇൽ അടക്കം അൽഖസീം പ്രവിശ്യയിലെ ആറു മികച്ച പ്രതിഭകളെയാണ് ചൊവ്വാഴ്ച രാത്രി അൽഖസീം നിവാസികൾ നൽകിയ ജനകീയ സ്വീകരണത്തിനിടെ രാജാവ് പുരസ്‌കാരങ്ങൾ നൽകി ആദരിച്ചത്. ഗൾഫിലെ ആദ്യത്തെ വനിതാ റോക്കറ്റ് എൻജിനീയറായ മശാഇൽ അൽശുമൈമരി മനുഷ്യനെ ചൊവ്വയിലേക്ക് അയക്കുന്നതിന് ലക്ഷ്യമിട്ടുള്ള ആണവ റോക്കറ്റ് പദ്ധതിയെ കുറിച്ച് നാസയിൽ ഗവേഷകയായി സേവനമനുഷ്ഠിച്ചിട്ടുണ്ട്.\n1984 ൽ ജനിച്ച മശാഇൽ അൽശുമൈമരി ആണവ റോക്കറ്റ് രൂപകൽപന മേഖലയിൽ പ്രവർത്തിക്കുന്ന ആദ്യ സൗദി യുവതിയാണ്. നാസയിൽ ചേർന്ന് സ്‌പേസ് ഗവേഷണ മേഖലയിൽ പ്രവർത്തനം തുടങ്ങുമ്പോൾ മശാഇലിന് 22 വയസ്സ് മാത്രമാണ് പ്രായം. 2006 ലായിരുന്നു ഇത്. അൽഖസീം പ്രവിശ്യയിലെ ഉനൈസയിലാണ് മശാഇലിന്റെ ജനനം. പത്താം വയസ്സിൽ കുടുംബം അമേരിക്കയിലേക്ക് താമസം മാറി. സെക്കണ്ടറി വിദ്യാഭ്യാസം പൂർത്തിയാക്കുന്നതിന് മശാഇൽ പിന്നീട് സൗദിയിൽ തിരിച്ചെത്തി.\nകുട്ടിക്കാലത്തു തന്നെ സാങ്കേതിക വിദ്യകളിൽ മശാഇൽ അതീവ തൽപരയായിരുന്നു. വൈദ്യുതി കേബിളുകൾ കൂട്ടിയോജിപ്പിക്കുന്നതിലും പേപ്പറുകൾ ഉപയോഗിച്ച് റോക്കറ്റുകൾ നിർമിക്കുന്നതിലും രസം കണ്ടെത്തിയിരുന്ന മശാഇൽ സെക്കണ്ടറി തലത്തിൽ പഠിക്കുന്ന കാലത്ത് സഹപാഠികൾക്കൊപ്പം ചേർന്ന് റോബോട്ട് നിർമിച്ച് മികവ് തെളിയിച്ചിരുന്നു. മത്സരത്തിൽ പങ്കെടുത്ത എൺപതു സംഘങ്ങളുടെ കൂട്ടത്തിൽ റോക്കറ്റ് നിർമിച്ച് ഒന്നാം സ്ഥാനം ലഭിച്ചത് മശാഇൽ നേതൃത്വം നൽകിയ ഗ്രൂപ്പിനായിരുന്നു. മെൽബൺ ഫ്‌ളോറിഡ ഇൻസ്റ്റിറ്റിയൂട്ട് ഓഫ് ടെക്‌നോളജിയിൽനിന്ന് ഏവിയേഷൻ എൻജിനീയറിംഗിൽ ബാച്ചിലർ ബിരുദം നേടിയ മശാഇൽ ഇതേ സ്ഥാപനത്തിൽ നിന്ന് അപ്ലൈഡ് മാത്തമാറ്റിക്‌സിലും ബിരുദം നേടി. ഇതിനു ശേഷമാണ് ഏവിയേഷൻ എൻജിനീയറിംഗിൽ മാസ്റ്റർ ബിരുദത്തിന് പഠിക്കുന്നതിന് നാസ മശാഇലിന് സ്‌കോളർഷിപ്പ് അനുവദിച്ചത്. പഠനം പൂർത്തിയാക്കിയ മശാഇൽ നാസയിൽ ജോലിയിൽ പ്രവേശിച്ചു. നാസയിൽ ജോലി ലഭിക്കുന്ന ആദ്യ സൗദി, ഗൾഫ് വനിതയെന്ന റെക്കോർഡ് മശാഇലിന് സ്വന്തമാണ്. കാലാവസ്ഥാ നിരീക്ഷണത്തിനുള്ള റോക്കറ്റ് നിർമിക്കുന്ന സംഘത്തിന്റെ ഭാഗമായാണ് നാസയിൽ മശാഇൽ പ്രവർത്തിച്ചത്. ഈ സംഘത്തിന് നേതൃത്വം നൽകിയിരുന്നത് മശാഇൽ ആയിരുന്നു. ലോകത്ത് ഏറ്റവും സ്വാധീനമുള്ള പത്ത് അറബ് വനിതകളിൽ ഒരാളായി ബിസിനസ് ഡോട്ട്‌കോം മാസിക മശാഇലിനെ തെരഞ്ഞെടുത്തിരുന്നു.\nമാസ്റ്റർ ബിരുദവും നാസയിലെ ജോലിയും പൂർത്തിയാക്കിയ മശാഇൽ ലോകത്തെ ഏറ്റവും വലിയ പ്രതിരോധ കമ്പനികളിൽ ഒന്നിനു വേണ്ടി പ്രവർത്തിച്ചു. കമ്പനിക്കു വേണ്ടി 22 റോക്കറ്റുകൾ ഇവർ രൂപകൽപന ചെയ്തു. 2010 ൽ ഇരുപത്തിയാറാം വയസ്സിൽ ഇവർ സ്വന്തം പേരിൽ എയ്‌റോസ്‌പേസ് കമ്പനി സ്ഥാപിച്ചു. 2011 മുതൽ റോക്കറ്റുകൾ വികസിപ്പിച്ചു വരികയാണ്. ചെറിയ സാറ്റലൈറ്റുകൾ ഭൂമിക്കു ചുറ്റുമുള്ള താഴ്ന്ന ഭ്രമണപഥത്തിൽ എത്തിക്കുന്നതിന് കഴിയുന്ന റോക്കറ്റുകൾ നിർമിക്കുകയാണ് സ്വന്തം കമ്പനിയിലൂടെ മശാഇൽ ലക്ഷ്യമിടുന്നത്.\n16:15 PM, Nov 09\nmashael bint nasar\nmashael bint nasar saudi rocket engineer


എയ്ഡഡ് മേഖലയെ അവഹേളിക്കുന്ന നിലപാട് തിരുത്തണം- ടീച്ചേഴ്സ് ഗിൽഡ് : Deepika.com Nattu Visesham\nതൊടുപുഴ: എയ്ഡഡ് വിദ്യാഭ്യാസ മേഖലയോടുള്ള അവഗണന അവസാനിപ്പിക്കുക, 2016 മുതലുള്ള അധ്യാപക നിയമനങ്ങൾ അംഗീകരിക്കുക, ഹൈസ്കൂൾ ഹയക്കൻഡറി ഏകീകരണം ഉപേക്ഷിക്കുക എന്നീ ആവശ്യങ്ങളുന്നയിച്ച് കോതമംഗലം രൂപത ടീച്ചേഴ്സ് ഗിൽഡിന്‍റെ നേതൃത്വത്തിൽ പ്രതിഷേധ സംഗമം സംഘടിപ്പിച്ചു.\nയോഗം രൂപത വികാരി ജനറൽ മോണ്. ചെറിയാൻ കാഞ്ഞിരക്കൊന്പിൽ ഉദ്ഘാടനം ചെയ്തു .\nകോർപ്പറേറ്റ് എഡ്യുക്കേഷൻ സെക്രട്ടറി റവ.ഡോ. സ്റ്റാൻലി കുന്നേൽ അധ്യക്ഷത വഹിച്ചു. എയ്ഡഡ് വിദ്യാഭ്യാസ മേഖലയെ പൊതു സമൂഹത്തിൽ അവഹേളിക്കുന്ന സർക്കാർ നിലപാട് തിരുത്തണമെന്നും കേരളത്തിന്‍റെ വിദ്യാഭ്യാസ പുരോഗതിക്ക് സഭയുടെ വിദ്യാഭ്യാസ കേന്ദ്രങ്ങൾ വഹിച്ച പങ്ക് വിസ്മരിക്കാൻ കഴിയാത്തതാണെന്നും അദ്ദേഹം പറഞ്ഞു. ടീച്ചേഴ്സ് ഗിൽഡ് പ്രസിഡന്‍റ് സജി മാത്യു പ്രമേയാവതരണം നടത്തി.\nടൗണ് പള്ളി വികാരി റവ.ഡോ. ജിയോ തടിക്കാട്ട് മുഖ്യ പ്രഭാഷണം നടത്തി. ഗിൽഡ് സെക്രട്ടറി അനീഷ് ജോർജ്, ബിസോയി മാത്യു, അനിൽ എം. ജോർജ്, ജിയോ സ്കറിയ, ദീപ മാത്യു എന്നിവർ പ്രസംഗിച്ചു.


‘ട്രാക്കിൽ കുടുങ്ങിക്കിടന്ന ഓരോ നിമിഷവും മരണത്തെ മുഖാമുഖം കണ്ടു; ഭയന്നു വിറച്ചുപോയ നിമിഷങ്ങൾ’: സൈനിക ഓഫിസറാകാൻ കൊതിച്ച രാധിക, വേണം കൈത്താങ്ങ് | crisis\nSaturday 14 May 2022 11:14 AM IST : By ദീപക് എസ്. ദാസ്\nBy ദീപക് എസ്. ദാസ്\nSaturday 14 May 2022 11:14 AM IST\n‘സൈനിക ഓഫിസറാകണ‍മെന്നായിരുന്നു എന്റെ ഏറ്റവും വലിയ ആഗ്രഹം. ഇനിയതു നടക്കില്ലല്ലോ? പത്താം ക്ലാസ് വരെ ആയോധന കലയായ തയ്ക്വാൻഡോയിൽ പരിശീലനം നേടി. ഇനി പരിശീലിക്കാൻ കാലുകളില്ല... എനിക്ക് ബിഎ ഇംഗ്ലിഷ് ലിറ്ററേച്ചർ പഠിക്കണം. ഇംഗ്ലിഷ് അധ്യാപികയാകണം... കാലുകൾ ഇല്ലെങ്കിലും എനിക്കു പഠിക്കണം, പഠിച്ചുയരണം... ജീവൻ തന്നെ നഷ്ടപ്പെടാമായിരുന്ന സാഹചര്യത്തിൽ നിന്ന് ഭൂമിയിൽ തുടരാൻ അനുവദിച്ച ദൈവത്തിന് എന്നെക്കുറിച്ച് പല പദ്ധതികളുമുണ്ടാകും. അതാണ് എന്നെ മുന്നോട്ടു നയിക്കുന്നത്....’\nമുട്ടിനു താഴെ മുറിച്ചു മാറ്റിയ ഇടതുകാലിനെയും, കാൽപ്പാദത്തിനു തൊട്ടുമുകളിൽ വച്ചു മുറിച്ചു മാറ്റിയ വലതുകാലിലെ ചോര പടർന്ന മുറിവിലേക്കും നോക്കി രാധിക ഇതു പറയുമ്പോൾ കണ്ണുകൾ നിറഞ്ഞൊഴുകി. തിരുവനന്തപുരം മെഡിക്കൽ കോളജ് ആശുപത്രിയിലെ 20–ാം വാർഡിൽ മൂന്നാം നമ്പർ കിടക്കയിൽ, വേദന സംഹാരികളുടെ ലോകത്തു ജീവിക്കുമ്പോഴും ഭാവിയെക്കുറിച്ചുള്ള പ്രതീക്ഷകളിലാണ് പ്ലസ്ടു പരീക്ഷയെഴുതി ഫലം കാത്തിരിക്കുന്ന രാധിക.\nനെയ്യാറ്റിൻകര റെയിൽവേ സ്റ്റേഷനിൽ ട്രെയിനിൽ കയറുന്നതിനിടെയുണ്ടായ അപകടത്തിലാണ് തൃശൂർ പുറനാട്ടുകര പറമ്പുവീട്ടിൽ പി.ആർ.രാധിക(17)യുടെ കാലുകൾ നഷ്ടമായത്. തൃശൂർ ശ്രീ ശാരദാമഠം ഗേൾസ് ഹയർ സെക്കൻഡറി സ്കൂളിൽ പ്ലസ്ടു വിദ്യാർഥിയായ രാധിക, അടുത്ത ബന്ധുവിന്റെ പിറന്നാൾ ആഘോഷിക്കാനായി തിരുവനന്തപുരത്ത് എത്തിയ ശേഷം നാട്ടിലേക്കു മടങ്ങാൻ റെയിൽവേ സ്റ്റേഷനിലെത്തിയപ്പോഴായിരുന്നു അപകടം.\n‘എങ്ങനെ സംഭവിച്ചുവെന്ന് അറിയില്ല....’\n‘തിങ്കളാഴ്ച രാത്രി 11.20നായിരുന്നു സംഭവം. നാട്ടിലെത്തി പൂരം കാണാനുള്ള തിടുക്കത്തിലായിരുന്നു. മടക്കയാത്രയ്ക്കായി റെയിൽവേ സ്റ്റേഷനിൽ എത്തുമ്പോൾ നല്ലതിരക്കായിരുന്നു. ടിക്കറ്റ് ബുക്ക് ചെയ്യാൻ ശ്രമിച്ചെങ്കിലും നടന്നില്ല. ജനറൽ കംപാർട്ട്മെന്റിൽ യാത്ര ചെയ്യാൻ തീരുമാനിക്കുകയായിരുന്നു. രാത്രി 10.30ന് ആണ് ട്രെയിൻ എങ്കിലും ഒരു മണിക്കൂർ വൈകിയാണ് എത്തിയത്. ട്രെയിൻ എത്തിയപ്പോൾ എല്ലാവരും തിടുക്കം കാട്ടി. അതിനിടെയാണ് ട്രെയിനിൽ നിന്നും പ്ലാറ്റ്ഫോമിനിടയിലൂടെ ട്രാക്കിൽ വീണത്. അതെങ്ങനെ സംഭവിച്ചുവെന്ന് ഇപ്പോഴും അറിയില്ല’– രാധികയുടെ വാക്കുകൾ.\nആ മനുഷ്യൻ ആരാണ്..?\n‘ട്രാക്കിൽ വീണു പോയ എന്റെ കാലുകൾക്കു പുറത്തു കൂടി ട്രെയിൻ ചക്രങ്ങൾ കയറിയിറങ്ങി. വേദനയാൽ ഞാൻ അലറിക്കരഞ്ഞു. ട്രാക്കിൽ കുടുങ്ങിക്കിടന്ന ഒരോ നിമിഷവും മരണത്തെ മുഖാമുഖം കണ്ടു. ഭയന്നു വിറച്ചു പോയ ആ നിമിഷങ്ങളിൽ, ഞാൻ ഇതുവരെ കണ്ടിട്ടില്ലാത്ത ഒരാൾ പ്ലാറ്റ്ഫോമിനും ട്രെയിനിനും ഇടയിലുള്ള ആ ചെറിയ വിടവിലൂടെ എന്റെ അടുത്തേക്ക് ഇഴഞ്ഞു വന്നു.\nഎന്റെ രണ്ടു കൈകളും ചേർത്തു പിടിച്ചിട്ട് പതിഞ്ഞ സ്വരത്തിൽ പറഞ്ഞു ‘പേടിക്കണ്ട, ഞങ്ങളുണ്ട് കൂടെ.’ പിന്നീട് എന്റെ മനസ്സു മന്ത്രിച്ചു, ‘രക്ഷപ്പെടും...’ കുറച്ചുനേരം കഴിഞ്ഞപ്പോഴാണ് ഫയർഫോഴ്സ് ജീവനക്കാരെത്തി എന്നെ രക്ഷപ്പെടുത്തിയത്’– രാധിക പറയുന്നു.\n‘അവളുടെ വാക്കുകൾ, എന്റെ ഹൃദയം പിടയുന്നു...’\n‘രാധികയ്ക്ക്5വയസ്സുള്ളപ്പോഴാണ് അച്ഛൻ രാജൻ ഹൃദയാഘാതത്തെ തുടർന്നു മരിച്ചത്. ഏറ്റവും കൂടുതൽ സ്നേഹിച്ചിരുന്ന അച്ഛനെ ചെറുപ്രായത്തിൽ വിട്ടുപിരിഞ്ഞപ്പോഴും എന്റെ മകൾ വേദന കടിച്ചമർത്തി എല്ലാം സഹിച്ചു’.– അമ്മ മഞ്ജുള പറയുന്നു. ‘കാലുകൾ ഇല്ലെന്ന യാഥാർഥ്യം മനസ്സിലാക്കിയിട്ടും, സാരമില്ലെന്നു പറഞ്ഞ് അവൾ ഞങ്ങളെ ആശ്വസിപ്പിക്കുമ്പോഴും പിടയുന്നത് എന്റെ ഹൃദയമാണ്’– അമ്മ വിതുമ്പുന്നു.\nവേണം, 15 ലക്ഷം\nമുറിവ് ഉണങ്ങുന്നതു വരെ ആശുപത്രിയിൽ കഴിയണം.2ആഴ്ചയെങ്കിലും വേണ്ടി വരും. തുടർ ചികിത്സയ്ക്കും ശസ്ത്രക്രിയയ്ക്കും, കൃത്രിമ കാൽ വച്ചു പിടിപ്പിക്കുന്നതിനുമായി കുറഞ്ഞത് 15 ലക്ഷം രൂപയെങ്കിലും വേണ്ടി വരും. മഞ്ജുളയ്ക്ക് സ്വകാര്യ സ്ഥാപനത്തിലാണ് ജോലി. രാധികയ്ക്ക് രണ്ടു സഹോദരങ്ങൾ കൂടിയുണ്ട്. തുടർ ചികിത്സാ ചെലവിനു വകയില്ലാതെ ബുദ്ധിമുട്ടുകയാണ് കുടുംബം. പി.ആർ.രാധികയുടെ പേരിൽ കനറാ ബാങ്ക് പുറനാട്ടുകര ശാഖയിൽ അക്കൗണ്ട് ഉണ്ട്.( നമ്പർ: 110038163066). IFSC:CNRB0014555. രാധികയുടെ അമ്മ മഞ്ജുളയുടെ ഫോൺ: 9142914075.\nകുട്ടികൾ പരാതി പറഞ്ഞിട്ടും കൂടെ നിൽക്കാത്ത ആ അധ്യാപകർ കൂട്ടിക്കൊടുപ്പുകാർ: അധ്യാപകന്റെ പീഡനം: രോഷക്കുറിപ്പ്\n‘മുപ്പതു വർഷം നിന്ന് കൊടുത്തില്ലേ?’ എന്ന അളിഞ്ഞ ചോദ്യം ചോദിക്കുന്നവരോട് ഒന്നേ പറയാനുള്ളൂ..; രോഷക്കുറിപ്പുമായി ഡോക്ടർ ഷിംന അസീസ്\nസോഫയിൽ മൂത്രം ഒഴിച്ചതിന് ഏഴു വയസ്സുകാരനെ ഭിത്തിയിൽ അടിച്ചു കൊലപ്പെടുത്തി; പ്രതി അരുൺ ആനന്ദിന് 21 വർഷം തടവ്!


ഗാലറി + സ്റ്റോറി: CHAMPS! യുടിഇപി വനിതാ ട്രാക്കും ഫീൽഡും ആദ്യത്തെ സി-യുഎസ്എ do ട്ട്‌ഡോർ ശീർഷകം പിടിച്ചെടുക്കുന്നു - എൽ പാസോ ബാക്ക് ക്ലിനിക് 915 850-0900-XNUMX\nഗാലറി + സ്റ്റോറി: ചേമ്പുകൾ! UTEP വനിതാ ട്രാക്ക് ആൻഡ് ഫീൽഡ് ക്യാപ്ചറസ് ആദ്യ സി-യുഎസ്എ ഔട്ട്ഡോർ ടൈറ്റിൽ\nby ഡോ. അലക്സ് ജിമനേസ് DC, CCST | UTEP (പ്രാദേശികം) ആർ.എസ്.എസ്\nUTEP വനിതാ ട്രാക്കും ഫീൽഡ് ടീമിനും അതിന്റെ ആദ്യ കോൺഫറൻസ് യുഎസ്എ ഔട്ട്ഡോർ ചാമ്പ്യൻഷിപ്പിൽ ചാമ്പ്യൻഷിപ്പിൽ ആകെ പോയിന്റ് നേടി. ഞായറാഴ്ച.\n"ഞങ്ങളുടെ വനിതാ ടീമിന് അവരുടെ ആദ്യ സ്മോൾ ടൈറ്റിൽ ക്യാപ്ചർ ചെയ്യുന്നത് വലിയ പ്രതിസന്ധിയാണെന്നും അത് വീട്ടിൽ കൂടുതൽ ചെയ്യാൻ കഴിയുമെന്നും" ഹെഡ് കോച്ച് മൈക ലകസൺ പറഞ്ഞു. "ഞങ്ങൾ ഒരു നല്ല കുടീരം ടീമിലുണ്ട്, ഞങ്ങൾക്ക് ഒന്നിലധികം സംഭവങ്ങളിൽ സ്കോർ ചെയ്യാറുണ്ട്, നിർഭാഗ്യവശാൽ ഒരുപാട് സീനിയർമാരും ഉണ്ട്. അതിനാൽ, ഞങ്ങൾ തിരക്കെടുക്കുകയും പുനരാരംഭിക്കാൻ തുടങ്ങുകയും ചെയ്യും. "\nവനിതാ ലോക ചാമ്പ്യൻഷിപ്പിൽ ലവാഹനേൻ ഈ വർഷത്തെ വനിതയുടെ സി-യുഎസ് കോച്ച് ആയി പ്രഖ്യാപിച്ചു.\nസോഫോമർ സംവേദനം തോബി അമുസാൻ മൈനെർസിനെ നയിച്ച് 24.5 ടീം പോയിന്റുകൾ നേടി. കെനിയൻ സ്വദേശി രണ്ടു സ്വർണവും ഒരു സ്വർണ്ണവും (100mm) ലോണ്ടറിലൂടെ അഞ്ചാം സ്ഥാനവും കരസ്ഥമാക്കി. അമുസാൻ4ക്ലബ്ബിൽ 100 മട്ടിലടച്ച് നൂറ്റി ഇരുപത്തിമൂന്നാം മിനിറ്റുകളിൽ ഒരു വ്യക്തിഗത മികച്ചത്.\nരണ്ട് സ്വർണ്ണമെഡലുകളും (20: 10,000), 35m റണ്ണും (44.15), സ്വർണം പിടിച്ചെടുത്തുകൊണ്ട്, Winny Koech എൺപത്തിയഞ്ച് പോയിന്റുകൾ നേടി. ലിനൻ കോച്ച് 5,000: XXX, 16 മുകളിലെ 52.87m വരിയിൽ രണ്ട് വെള്ളി മെഡലുകൾ നേടി.\nരണ്ട് ഘട്ടങ്ങളിലായി ലിൻഡ സെരുയോയോട്ട് ഗോൾ നേടി. എൺപതാം ജേതാവാണ് ഈ ഗെയിം. എൺപതാം ജേതാവാണ് ഈ ഗോൾ. റെബേക്കാ ഓഷിൻബഞ്ചോക്ക് ആറാം സ്ഥാനത്തെത്തി, 5,000 മൽസരങ്ങളിൽ ഒരു മികച്ച വ്യക്തിഗത സ്കോർ നേടി, മൂന്ന് ടീമുകൾ.\nഎട്ടാം റാങ്കുകാരിയായ അദ ബെഞ്ചമിൻ (ഫ്ളോറൻസ് ഉവാക്വ്), വെള്ളിയും വെങ്കല മെഡലും സ്വന്തമാക്കി. രണ്ട് ഖനികൾ കൂടാതെ, എൺപത് പോയിൻറുകളോളം എൺപത് മിനിറ്റ് നീണ്ടുനിന്ന രണ്ടാമത്തെ ഇടവേളയിൽ യാനിക് ബെന്നെറ്റും ഇമാനി ആഡംസുമായിരുന്നു.\nപുരുഷന്മാരുടെ ഭാഗത്ത് ഖനനം ചെയ്തത് മൂന്നാമത്തെ സ്ഥാനമാണ്.\nപുരുഷന്മാരുടെ യോഗത്തിൽ, പുതുതലമുറയായ ഇമ്മാനുവൽ കോറിർ, ലോകത്തെ നാലാമത്തെ ഏറ്റവും വേഗതയേറിയ സമയം 44.53- ൽ സജ്ജമാക്കി. ബെർറ്റ് കാമറോൺ മുമ്പ് ഉണ്ടായിരുന്ന സ്കൂൾ റെക്കോർഡ് കോരിയർ തകർത്തു. ജെയിംസ് ബിയാസ്, ഡൊനിവാൻ ഓർട്ടഗ, അസ, ചെ ഗുവേര എന്നിവരുടെ മൈതാന റിലേയുടെ കോർകാർ ഓടി. കോരിറിന്റെ പിളർപ്പ് കാലഘട്ടം 400 ആയിരുന്നു.\nജോനാ കോച്ച് (3: 44.64), മൈക്കിൾ സരുണി, ഒരു വ്യക്തിഗത നേതാവിൻറെ സ്വർണം, വെള്ളി മെഡൽ എന്നിവ നേടിയെടുത്തു. എൺപതാം മിനിറ്റിൽ ഇവർ ഇരുവരും മടങ്ങിയപ്പോൾ, സരുണി എട്ടുശതമാനം സമയം കൊണ്ട് സ്വർണ്ണം നേടിയെടുത്തു. XECX:3ഒരു സമയം ഒരു അഞ്ചാം സ്ഥലം ഫിനിഷ് ചെയ്തു. മൊത്തം രണ്ട് ന്യൂനത ടീമിന് വേണ്ടി രണ്ട് മൈനിംഗും കൂട്ടിച്ചേർത്തു.\nനാലാം റാങ്കിലുള്ള എട്ടാം റാങ്കും 400m (47.43), 200m (21.37) എന്നിവയിൽ ക്ലോക്ക് ചെയ്തു.\nവെങ്കല മെഡൽ, കോസ്മാസ് ബോട്ട് (5,000: 15), ആൻറണി കോസ്ഗിയെ (15.73: 15), വെങ്കലം, ഡാനിയൽ ചെരുയോയെറ്റ് (17.22: 15) നേടിയത്. ഏഴാം സ്ഥാനത്തായിരുന്നു ഇത്.\nNCAA വെസ്റ്റ് റീജിയണൽ മീറ്റ് നടക്കും രണ്ടാഴ്ച ടെക്സസിലെ ആസ്ടിന്യിൽ\nXULTS CUSA ട്രാക്ക് ആൻഡ് ഫീൽഡ് മീറ്റ്, ഫിനിട്സ് കിഡ് ഫീൽഡ് എൽ പാസ് പാസ് ടെക്സാസ്\nUTEP ന്റെ ടോബി അമുസൻ 100 CUSA ട്രാക്ക് ആൻഡ് ഫീൽഡ് മീറ്റിൽ 2017 മീറ്റർ ഹർഡിൽസ് ഗോൾഡ് മെഡൽ കരസ്ഥമാക്കി, ഫിൻലാൻഡ് കിഡ് ഫീൽഡ് എൽ പാസ് പാസ് ടെക്സാസ്\nUTEP 'XXX CUSA ട്രാക്ക് ആൻഡ് ഫീൽഡ് മീറ്റിൽ ഹംഗേറിയൻ മെഡൽ നേട്ടം XXXX4, ഫൈനൽസ് കിഡ് ഫീൽഡ് എൽ പാസ് പാസ് ടെക്സാസ്\nയു.എൻ.ഇ.ടി യുടെ ജോന കൊച്ച് (എൻഎക്സ്എൻഎക്സ്), സിൻസിഎ ട്രാക് ആൻഡ് ഫീൽഡ് മീറ്റിൽ മാൻസിൻ 410 മീറ്റർ ഡാഷ്,\nUTEP ന്റെ Tobi Amusan4CUSA ട്രാക്ക് ആൻഡ് ഫീൽഡ് മീറ്റിൽ അവളുടെ 100XX സ്വർണ്ണ മെഡൽ പിടിക്കുക, ഫൈനൽസ് കിഡ് ഫീൽഡ് എൽ പാസോ ടെക്സസ്\nകിഡ് ഫീൽഡ് എൽ പാസോ ടെക്സാസിൽ നടന്ന 2017 കുസ do ട്ട്‌ഡോർ ട്രാക്ക് & ഫീൽഡ് ചാമ്പ്യൻഷിപ്പിൽ വനിതാ ഹിഗ് ജമ്പിൽ യുടിഇപിയുടെ ഇസി റാംസെ\nUTEP ന്റെ ടോബി അമുസൻ വനിതാ XXXX4 ഫൈനലിൽ അവസാന ലീഗ് ലീഡ് നയിക്കുന്നു 100 CUSA ട്രാക്ക് ആൻഡ് ഫീൽഡ് മീറ്റിൽ, ഫൈനൽസ് കിഡ് ഫീൽഡ് എൽ പാസോ ടെക്സസ്\nഇസീസ് റാംസെ4XXX വനിതാ ഫൈനലിനായി കാസ് ട്രാക് ആൻഡ് ഫീൽഡ് മീറ്റിംഗിൽ ഫൈനൽസ് കിഡ് ഫീൽഡ് എൽ പാസോ ടെക്സിലെത്തുന്നു\nയു.എൻ.ഇ.ടി യുടെ ജോന കൊച്ച് (എൻഎക്സ്എൻഎക്സ്) 21 ആം കണ്ടസ് ട്രാക്ക് ആൻഡ് ഫീൽഡ് മീറ്റിൽ മെൻസ് 410 മീറ്റർ ഡാഷിൽ വിക്റ്റോറിയത്തിൽ കൈകൾ ഉയർത്തുന്നു, ഫൈനൽസ് കിഡ് ഫീൽഡ് എൽ പാസ് പാസ് ടെക്സാസ്


അകം പുറം തിരിച്ചിട്ട കുപ്പായം പോലെ\nപൂമുഖം അകത്തും ശയനമുറി പുറത്തുമായി...\nപേടിപ്പെടുത്തുന്ന കെട്ടുകഥ കണക്കെ\nമുഴങ്ങുന്ന ഒരുശബ്ദം മാത്റമായി\nചില്ലകള് ഒടിഞ്ഞ അശോകം\nഉല്‍ത്സവ മേളങ്ങള്‍ക്കു കാതുകൊടുത്ത്\nഭാഗ്യതാരം തേടി കണ്‍കഴച്ച്\nമരണപ്പെട്ട എന്‍റെ മുഖം മാത്റം\nഈയ്യലുകളുടെ മാംസം നുണഞ്ഞ\nഭാനു കളരിക്കല് April 23, 2010 at 7:51 AM\nഎന്‍റെ വീട് ചിതറിപ്പോയിരിക്കുന്നു\nപട്ടേപ്പാടം റാംജി April 23, 2010 at 9:27 AM\nചിതറിപ്പോയ വീടിന്റെ ചിത്രം ചെറിയ വരികളില് നന്നായി വരച്ചു.\nVayady April 23, 2010 at 9:43 AM\nഭാനു, ഇതിനു മുന്‍പ് ഇവിടെ വന്ന് "ദൈവവും കുട്ടികളും" എന്ന കവിത വായിച്ചിരുന്നു. അന്ന് അഭിപ്രായം എഴുതാന് സമയം കിട്ടിയില്ല.\nഈ കവിത വായിച്ചു. നന്നായിട്ടുണ്ട്. മരണത്തെക്കുറിച്ച് വായിക്കുമ്പോഴും, ഓര്‍ക്കുമ്പോഴും എന്തോ ഒരു അസ്വസ്ഥത! പേടിതന്നെ.. അല്ലാതെന്താ? :)\nസോണ ജി April 23, 2010 at 11:31 AM\n''മരിച്ചവന്റെ വീട്'- എന്ന താങ്കളുടെ കവിത വായിച്ചു.ഒരു മരണവീടിന്റെ അവസ്ഥ നന്നായി ചിത്രീകരിച്ചിരിക്കുന്നു....അതില് നൊമ്പരങ്ങള് ഇഴചേരുന്ന കാഴ്ച വായനക്കാരനെ അസ്വസ്ഥനാക്കുന്നു....അവിടെ കവി വിജയിച്ചെന്നു നിസംശയം പറയാന് കഴിയും .\nഒരു യാത്രികന് April 23, 2010 at 11:40 AM\nപല്ലികളുടെ പ്രവചനം...നല്ല പ്രയോഗം...ഇഷ്ടമായി...സസ്നേഹം\nഎന്.ബി.സുരേഷ് April 23, 2010 at 11:55 AM\nഇത്ര വിശദീകരിക്കണൊ ഭാനു.?\nഎന്നേ മരിച്ചവന് ഞാന്. എന്റെ ശവഘോഷയാത്രയാണെന്റെ ജീവിതം\nഎന്നാണീ കവിതയുടെ സാരം.\nചത്തതിനൊക്കുമേ ജീവിച്ചിരിക്കിലും എന്നു എഴുത്തഛന് പറഞ്ഞല്ലൊ.\nആരാണ് ഇക്കാലത്ത് പാതി ചത്തവരല്ലാതെ ജീവിക്കുന്നത്. ഗംഭീരമായ നാട്യങ്ങളല്ലെ.\nഭീരു തന്നെ ഞാന് നോക്കൂ എന് തല\nനാരുനാരായ് നരച്ചിരിക്കുന്നു. എന്നു വൈലോപ്പിള്ളി.\nഓരോന്നിനും വിശദമായ നിര്‍വചനം കൊടുത്തപ്പോള് ഒരു അയവ്.\nഏറ്റവും ചൂടുള്ള ഹൃദയം?\nഏറ്റവും കടിനമായ പദപ്രശ്നം?\nഏറ്റം ഉപ്പുള്ള സമുദ്രം?\nഏറ്റവും നിശബ്ദമായ കരച്ചില്?\nഏറ്റവും അനാഥമായ ജഡം?\nഏറ്റവും വികൃതമായ മുഖം?\nചുരുക്കി പറയുന്നതിന്റെ ഒരു ഉദാഹരണം എന്ന നിലയില് ഉദ്ധരിച്ചതാ.\nകുറച്ചൂകൂടി ആന്തരികതയെ ധ്യനിച്ചു കവിത ഉജ്ജ്വലമാക്കുമെന്നു ഞാന് പ്രതീക്ഷിക്കുന്നു.\njunaith April 23, 2010 at 3:19 PM\nlekshmi April 23, 2010 at 7:29 PM\nമരണം തികച്ചും ഭയാനകം...\nമഷിത്തണ്ട് (രാജേഷ് ചിത്തിര) April 23, 2010 at 10:08 PM\nപരിചയപ്പെടുത്താന് ശ്രീ. ഭാനുവിന്റെ\nസുരേഷ് പറഞ്ഞ പോലെ\nചില ബിംബകല്‍പ്പനകള് അധികരണത്തിന്റെ\nസ്വഭാവം കൈക്കൊള്ളുന്നുണ്ടോ എന്നു സംശയിക്കുന്നു\nവരികളും അവയ്ക്ക് വഴിവച്ച ചിന്തകളും നല്ലതു തന്നെ\nഭാനു കളരിക്കല് April 24, 2010 at 1:07 AM\nമുന്‍പേ ആലോചിച്ചുറച്ച വരികളിലല്ല എണ്റ്റെ കവിത വികസിക്കുന്നത്. ഒരാശയം അല്ലെങ്കില് അനുഭവം ഉണ്ടാകും. അതെഴുതുമ്പോള് വരികളും ബിംബങ്ങളും ഞാന് തന്നെ അറിയാതെ ഉയിര്‍കൊള്ളുകയാണ്. ഒരു എഡിറ്റിംഗ് നടക്കുന്നില്ല. അതിണ്റ്റെ കുറവ് തീര്‍ച്ചയായും ഉണ്ടാവും.\nചൂണ്ടികാണിച്ചതിന് സുരേഷ് മാഷ്‌ക്കും രാജേഷിനും ഏറെ നന്ദിയുണ്ട്.\nഇവിടെ വരികയും അഭിപ്രായം കുറിക്കുകയും ചെയ്തതിന്\nപട്ടേപ്പാടം റാംജിക്കും, വയാടിക്കും, സോണാജിക്കും, യാത്രികനും, ജുനൈതിനും, ലക്ഷ്മിക്കും\n»¦ മുഖ്‌താര് ¦ udarampoyil ¦« April 24, 2010 at 12:51 PM\nപാവപ്പെട്ടവന് April 25, 2010 at 1:51 AM\nഒരു പ്രവചനം വേണം ശരിയ അന്വഷണം\nManoraj April 25, 2010 at 8:17 AM\nമരണം എന്നും നമുക്ക് ഉള്ളിൽ ഭീതിയോടെ മാത്രം കാണാൻ കഴിയുന്ന വികാരം.. വളരെ നന്നായെഴുതി.. ആശംസകൾ\nബിലാത്തിപട്ടണം / Bilatthipattanam April 25, 2010 at 11:04 AM\nഭാനു,മരണത്തിന്റെ ഭീകരതകൾ ഭയാനകമായി തന്നെ കുറിച്ചിട്ടിരിക്കുന്നവരികൾ നന്നായിരിക്കുന്നു ...കേട്ടൊ\nsakthivillwamangalam April 25, 2010 at 9:03 PM\nabhipraayam ezuthaan pediyaakunnu..\nninde chindakalil thanne nee ninne nashtapeduthunnu...ninde uttavare nie neettunnu.. kavitha chindippikkanam, pakshe pedippikkaruthu...athinaal kavithayil kurachu lasya narma bhavangal cherkkuka...\nnalla bhavi nerunnu..ezuthuka kooduthal oojassode..\ngr8 !!!! good one :)\nkurachu valichizhacha pole:(\nsarikkum manasil thatti\nAnonymous April 27, 2010 at 11:48 PM\nഅമ്മ, അച്ഛന്, അനുജത്തി, അനിയന്......മനസ്സില്‍് ബിംബങ്ങള് കൊണ്ട് ചിത്രങ്ങള് തൂക്കിയിടുമ്പോള് ഒരു ചൂള്ളിക്കാട് ടച്ച്... യാത്രമൊഴിയിലെ അനുജത്തിയെയും താതവാക്യത്തിലെ അച്ഛനെയും കാണാന് കഴിയുന്നുണ്ടെങ്കിലും ഇതൊന്നും എനിക്കും നിനക്കുമെല്ലാം ജീവിതത്തില് നീറ്റിയ അനുഭവങ്ങള് തന്നെയാണ്...\nകവിത മനസ്സിനെ അസ്വസ്ഥമാക്കുന്നുവെന്നത് നേര് തന്നെ...പ്രത്യേകിച്ച് അനുജത്തിയെ കുറിച്ചുള്ള വരികള് ഗംഭീരമായിരിക്കുന്നു....\nകവിതയുടെ പ്രകാശത്തിലേക്ക് എഴുത്തിന്റെ ഭൂതക്കണ്ണാടി കുറച്ചു കൂടി കൃത്യമായി പിടിച്ചാല് ഈ വികാരമെല്ലാം കേന്ദ്രീകരിച്ച്...വളരെ കുറച്ചു വരികളിലൂടെ ഞങ്ങളുടെ ഹൃദയങ്ങളെ തീ പിടിപ്പിക്കാന് സഖാവിന് കഴിയും...\nപരാജിതര്‍ക്ക് ഒരു സ്തൂപം


പൗരത്വ ഭേദഗതി നിയമം; കേരളത്തിലും പ്രതിഷേധം ശക്തമാകുന്നു; രാജ്ഭവനിലേക്ക് നടത്തിയ ഡിവൈഎഫ്‌ഐ മാര്‍ച്ച് സംഘര്‍ഷാവസ്ഥയിലേക്ക് | Kairali News | kairalinewsonline.com\nപൗരത്വ ഭേദഗതി നിയമം; കേരളത്തിലും പ്രതിഷേധം ശക്തമാകുന്നു; രാജ്ഭവനിലേക്ക് നടത്തിയ ഡിവൈഎഫ്‌ഐ മാര്‍ച്ച് സംഘര്‍ഷാവസ്ഥയിലേക്ക്\nപൗരത്വ ഭേദഗതി നിയമത്തില് പ്രതിഷേധിച്ച് കേരളത്തിലും പ്രതിഷേധം ശക്തമാകുന്നു. പ്രതിഷേധ സൂചകമായി കോഴിക്കോട് ഡിവൈഎഫ്‌ഐ പ്രവര്‍ത്തകര് 10 മിനിട്ടോളം മലബാര് എക്‌സ്പ്രസ് തടഞ്ഞിട്ടു. ഡിവൈഎഫ്‌ഐ പ്രവര്‍ത്തകരുടെ നേതൃത്വത്തില് ആലപ്പുഴയില് റോഡ് ഉപരോധിച്ചു.\nതിരുവനന്തപുരത്ത് മ്യൂസിയം പൊലീസ് സ്റ്റേഷന് പരിസരത്ത് നിന്ന് ഡിവൈെഎഫ്ഐ പ്രവര്‍ത്തകര് രാജ്ഭവനിലേക്ക് മാര്‍ച്ച് നടത്തി. രാജ്ഭവന് മുന്നിലേക്ക് മാര്‍ച്ച് നടത്തിയ ഡിവൈഎഫ്ഐ പ്രവര്‍ത്തകരുടെ നേരെ പൊലീസ് ജലപീരങ്കി പ്രയോഗിച്ചു.\nഅതേസമയം ജാമിയ മില്ലിയ ഇസ്ലാമിയയില് നടന്ന പൊലീസ് അതിക്രമത്തിനെതിരെ ദില്ലി പൊലീസ് ആസ്ഥാനത്ത് വിദ്യാര്‍ഥികളുടെ വന് പ്രതിഷേധം.


Homeഡീസൽപെട്രോളിന് 233.89 രൂപ, ഡീസലിന് 263.31; ഇന്ത്യയെ ‘കടത്തിവെട്ടി’ പാക്ക് കുതിപ്പ്!\nഇസ്‍ലാമാബാദ് ∙ സാമ്പത്തിക പ്രതിസന്ധിയിൽ നട്ടംതിരിയുന്ന പാക്കിസ്ഥാനിൽ ഇന്ധനത്തിനു പൊള്ളുന്ന വില. ഒറ്റ ദിവസം 24 രൂപ വർധിച്ചതോടെ ഒരു ലീറ്റർ പെട്രോളിന്റെ വില 233.89 രൂപയായി! 16.31 രൂപ കൂടിയതോടെ ഡീസൽ വിലയും റെക്കോർഡ് ഉയരത്തിലാണ്– 263.31 രൂപ. 20 ദിവസമായി ഇന്ധനമുൾപ്പെടെ സകലതിനും പാക്കിസ്ഥാനിൽ തീവിലയാണ്.\nജൂൺ 15 അർധരാത്രി മുതൽ പുതുക്കിയ ഇന്ധനവില പ്രാബല്യത്തിലായെന്നു പാക്ക് ധനമന്ത്രി മിഫ്താ‌ഹ് ഇസ്‌മായിൽ വാർത്താ സമ്മേളനത്തിൽ പറഞ്ഞു. മണ്ണെണ്ണ വിലയും കൂടിയിട്ടുണ്ട്. ലീറ്ററിന് 29.49 രൂപ കൂടിയതോടെ മണ്ണെണ്ണ വില 211.43 രൂപയായി. ലൈറ്റ് ഡീസലിന് 29.16 രൂപ കൂടി ലീറ്ററിന് 207.47 രൂപയിലെത്തി. വില വർധിപ്പിക്കാതെ സർക്കാരിനു മുന്നിൽ മറ്റു വഴികളില്ലെന്നു ചോദ്യത്തിനു മറുപടിയായി ധനമന്ത്രി പ്രതികരിച്ചു.\nകഴിഞ്ഞ 20 ദിവസത്തിനിടെ 84 രൂപയാണ് പെട്രോളിനു കൂട്ടിയത്. രാജ്യാന്തര തലത്തിൽ പെട്രോൾ വില ലീറ്ററിന് 120 യുഎസ് ഡോളറാണ്. പെട്രോൾ സബ്സിഡിയായി 120 ബില്യൻ രൂപ പാക്കിസ്ഥാൻ ചെലവിടുന്നുണ്ട്. 30 വർഷമായി രാജ്യത്തെ അവസ്ഥ താൻ വീക്ഷിക്കുന്നുണ്ടെന്നും ഇതുപോലെ പണപ്പെരുപ്പം ഉണ്ടായിട്ടില്ലെന്നും ധനമന്ത്രി കൂട്ടിച്ചേർത്തു.


Congress| 50% ശതമാനം യുവജന പ്രാതിനിധ്യം; ഒരു കുടുംബാംഗത്തിന് ഒരു ടിക്കറ്റ്; അടിമുടി മാറാനൊരുങ്ങി കോൺഗ്രസ്| Congress Working Committee approves one family one ticket rule 50 per cent representation for those below 50 years – News18 Malayalam\nരാജ്യത്തെ ഒരുമിപ്പിക്കുക എന്ന മുദ്രാവാക്യം ഉയർത്തിക്കൊണ്ട് കന്യാകുമാരി മുതൽ കശ്മീർ വരെ കോൺഗ്രസ് റാലി സംഘടിപ്പിക്കും. മഹാത്മാ ഗാന്ധിയുടെ ജന്മദിനമായ ഒക്ടോബർ രണ്ടിന് ജാഥ ആരംഭിക്കും.\nLast Updated : May 15, 2022, 19:40 IST\nഉദയ്പുർ: അടിമുടി മാറ്റത്തിനൊരുങ്ങി കോൺഗ്രസ് പാർട്ടി. സംഘടനാ തലത്തിലടക്കം സമൂലമായ പരിഷ്‌കരണം ലക്ഷ്യമിടുന്ന പ്രഖ്യാപനങ്ങളാണ് ഉദയ്പുരിലെ ചിന്തൻ ശിബിരത്തിൽ ഉണ്ടായിരിക്കുന്നത്. എല്ലാ സമിതികളിലും 50 ശതമാനം യുവജന പ്രാതിനിധ്യം, ഭാരത് യാത്ര, കോണ്‍ഗ്രസിനെക്കുറിച്ച് പഠിക്കാൻ ഇൻസ്റ്റിറ്റ്യൂട്ട്, ഉപദേശക സമിതികൾ തുടങ്ങിയ വൻ മാറ്റങ്ങളാണ് പ്രഖ്യാപിച്ചിട്ടുള്ളത്.\nകോൺഗ്രസിന്റെ എല്ലാ സമിതികളിലും യുവജനങ്ങൾക്ക് 50 ശതമാനം പ്രാതിനിധ്യം നൽകണമെന്നതാണ് ചിന്തൻ ശിബിരത്തിൽ എടുത്തിരിക്കുന്ന പ്രധാന തീരുമാനം. ഒരു കുടുംബം, ഒരു ടിക്കറ്റ് നിർദ്ദേശത്തിനും പ്രവർത്തക സമിതി അംഗീകാരം നൽകി. അതേസമയം, അഞ്ചു വർഷത്തെ പ്രവർത്തനപരിചയം ഉണ്ടെങ്കിൽ കുടുംബത്തിലെ ഒരാൾക്കു കൂടി ടിക്കറ്റ് നൽകാനും ധാരണയായി. കുടുംബ ഭരണമാണ് എന്ന ആക്ഷേപത്തെ നേരിടാൻ വേണ്ടിയാണ് ഇത്തരത്തിൽ ഒരു തീരുമാനത്തിലേക്ക് കോൺഗ്രസ് എത്തിച്ചേർന്നിരിക്കുന്നത് എന്നാണ് വിവരം.\nAlso Read- Thrikkakara Bypoll| കോൺഗ്രസ് നൽകിയ പേരുകൾ വോട്ടര്‍പട്ടികയില് നിന്നും നീക്കിയ നടപടി; തെരഞ്ഞെടുപ്പ് കമ്മീഷനെ സമീപിക്കുമെന്ന് വിഡി സതീശൻ\nകോൺഗ്രസ് ഭാരവാഹിത്വത്തിൽ പകുതി പേർ 50 വയസ്സിൽ താഴെ ഉള്ളവരായിരിക്കും. ഇതിന് പുറമെ ഒരു നേതാവിന് ഒരു പദവി മാത്രമായിരിക്കും എന്ന തീരുമാനവും എടുത്തു. 90 - 120 ദിവസങ്ങൾക്കിടെ എല്ലാ മണ്ഡലം കമ്മിറ്റികളും ബ്ലോക്ക് കമ്മിറ്റികളും രൂപീകരിക്കും. ഡിസിസികളേയും പിസിസികളുടേയും പ്രവർത്തനം നിരീക്ഷിക്കാൻ പ്രത്യേക സമിതി. എല്ലാ വർഷവും എഐസിസിസി പിസിസി യോഗങ്ങൾ നടന്നിരിക്കണം എന്നും യോഗത്തിൽ തീരുമാനമെടുത്തു.\nAlso Read- KV Thomas| 'മാനസികമായും രാഷ്ട്രീയമായും ദ്രോഹിച്ചവരുടെ കൂടാരത്തിലേക്കാണ് പോകുന്നത്'; കെ വി തോമസിനെതിരെ മുൻ പിഎയുടെ കുറിപ്പ്\nരാജ്യത്തെ ഒരുമിപ്പിക്കുക എന്ന മുദ്രാവാക്യം ഉയർത്തിക്കൊണ്ട് കന്യാകുമാരി മുതൽ കശ്മീർ വരെ കോൺഗ്രസ് റാലി സംഘടിപ്പിക്കും. മഹാത്മാ ഗാന്ധിയുടെ ജന്മദിനമായ ഒക്ടോബർ രണ്ടിന് ജാഥ ആരംഭിക്കും. രാജ്യമാകെ സഞ്ചരിച്ച് ജനങ്ങളുടെ തുടിപ്പ് അറിയുമെന്നാണ് സോണിയയും രാഹുലും അറിയിച്ചത്. ഇതിനു പുറമേ ബാലറ്റ് പേപ്പർ തിരികെ കൊണ്ടുവരാൻ രാജ്യവ്യാപകമായി പ്രക്ഷോഭം സംഘടിപ്പിക്കാനും കോൺഗ്രസ് തീരുമാനിച്ചു. ഇതിനായി കമൽനാഥിന്റെ നേതൃത്വത്തിൽ പ്രത്യേക സമിതി വരും.\nഎന്താണ് കോൺഗ്രസ്? എന്താണ് കോൺഗ്രസിന്റെ രീതി? എന്താണ് കോൺഗ്രസിന്റെ ആശയം എന്ന് പഠിപ്പിക്കുന്നതിന് വേണ്ടി കോൺഗ്രസ് ദേശീയ തലത്തിൽ ഇൻസ്റ്റിറ്റ്യൂട്ട് സ്ഥാപിക്കും. എല്ലാ കോൺഗ്രസ് നേതാക്കൾക്കും പാർട്ടിയെക്കുറിച്ച് അറിയാനും പഠിക്കാനുമുള്ള വേദിയായി ഇത് മാറും.\nദേശീയതലത്തിൽ തെരഞ്ഞെടുപ്പ് സമിതി രൂപവത്കരിക്കും. തിരഞ്ഞെടുപ്പുമായി ബന്ധപ്പെട്ട കാര്യങ്ങളില് സമിതി തീരുമാനമെടുക്കും. ഒപ്പം തന്നെ പ്രവർത്തക സമിതിയിലുള്ള പ്രധാനപ്പെട്ട നേതാക്കൾ ചേർന്ന് കോൺഗ്രസ് അധ്യക്ഷനെ ഉപദേശിക്കുന്നതിന് വേണ്ടി ഒരു ഉപദേശക സമിതി, ദേശീയ തലത്തിലും സംസ്ഥാന തലങ്ങളിലും രാഷ്ട്രീകാര്യ സമിതി എന്നിവയും നിലവിൽ വരും.\nFirst published: May 15, 2022, 19:40 IST


പുതുകവിതയുടെ അധോലോകങ്ങള്! | Literature notes on Malayalam new poetry by Resmi TN\nThiruvananthapuram, First Published 30, Jan 2020, 3:33 PM\nവാക്കുല്‍സവത്തില് ഇന്ന് കവിതയെക്കുറിച്ചുള്ള കുറിപ്പ്. രശ്മി ടി എന് എഴുതുന്നു\nലക്ഷ്മി പി യുടെ 'ലലാടെ നിധിദര്‍ശനം', ടി പി അനില്‍കുമാറിന്റെ 'ഇവിടെയായിരുന്നു ആ വീടുണ്ടായിരുന്നത്' എന്നീ കവിതകളെ മുന്‍നിര്‍ത്തി കവിതയിലെ വ്യത്യസ്ത ലോകങ്ങളെ കുറിച്ചുള്ള ആലോചന. രശ്മി ടി എന് എഴുതുന്നു\nഇടത്തിന് സാഹിത്യത്തില് ഭാവനാത്മകവും ഭൂമിശാസ്ത്രപരവുമായ തലങ്ങളുണ്ട്. ഭൂമിശാസ്ത്രപരമായ ഇടത്തിന്റെ ഭാവനാത്മകതലമെന്നത് അവയുടെ മുന്‍കാല പ്രയോഗങ്ങളിലും അവയെ സംബന്ധിച്ച് വന്ന തീര്‍പ്പുകളിലും വൈരുദ്ധ്യങ്ങള് പുലര്‍ത്തുന്നു. പുതുകവിതയിലെ ഇടങ്ങള് പലപ്പോഴും ഒരു കണ്ണാടിയെപോലെ പ്രവര്‍ത്തിക്കുന്നു. അത് പൂര്‍വ്വനിശ്ചിതമായ ഒന്നിനെയും പ്രതിനിധീകരിക്കുന്നില്ല. പകരം കാണേണ്ടവര് എന്തുകൊണ്ടുവന്നുവോ അതിനെ പ്രതിബിംബിപ്പിക്കുന്നു.\nഅതായത് കാഴ്ചകളെ തീരുമാനിക്കുന്നത് കാണേണ്ടവര് തന്നെയാകുന്നു. കാണിച്ചു തരുന്നതല്ല, കണ്ടെത്തുന്നതാണ് പുതുകവിതയിലെ ഇടങ്ങളെല്ലാം. കവിതതന്നെ ഇടത്തെ നിര്‍മ്മിക്കുകയും ഇടത്താല് നിര്‍മിക്കപ്പെടുകയും ചെയ്യുന്നു. ആണിയുറപ്പിച്ചുവച്ച ഒരു ഭൂമിശാസ്ത്ര പശ്ചാത്തലമല്ല പുതുകവിതയിലെ ഇടം. ഓരോ ചുവടടിയിലും അത് മാറിക്കൊണ്ടിരിക്കുന്നു.\nനിലനില്‍ക്കുന്നതും നീട്ടിവയ്ക്കപ്പെടുന്നതും ഓര്‍ത്തെടുക്കുന്നതുമായ രീതിയില് ഭാവി-ഭൂത-വര്‍ത്തമാനങ്ങള് ചേര്‍ന്ന് രൂപപ്പെടുത്തുന്ന പുതുകവിതാലോകങ്ങള് ചലനാത്മകവും നൈരന്തര്യമുള്ളവയുമാണ്.\nതെളിഞ്ഞതും വ്യക്തമായതുമായ ലോകങ്ങള്‍ക്കപ്പുറം മറഞ്ഞതും അവ്യക്തവുമായ ഇടങ്ങളിലേക്കുള്ള കുഴിച്ചെടുക്കലുകള് പുതിയ കവിത നടത്തുന്നതിന്റെ ഉദാഹരണം ആണ് ലക്ഷ്മി പി യുടെ 'ലലാടെ നിധിദര്‍ശനം'.\nചെറുതുകളിലേക്കുള്ള വഴിനടത്തങ്ങള് ജീവിതത്തിന്റെ താങ്ങാനാവാത്ത വലിപ്പങ്ങളോടുള്ള ചെറുത്തുനില്‍പ്പുകളായി തീരുന്നു. ഈ കവിതയില് സ്ഥാപിക്കപ്പെടുന്ന വസ്തുക്കളോ ലോകങ്ങളോ ഇല്ല. അന്വേഷിക്കപ്പെടുന്ന ഇടങ്ങളും വസ്തുക്കളുമാണ് സമസ്യാരൂപത്തില് പ്രത്യക്ഷപ്പെടുന്നത് .അതിരുകളെ സംശയിക്കാവുന്ന തരത്തില് അധോതലത്തിലേക്ക് അന്വേഷിച്ചെത്തുന്നു, കവിത .\n'തടുത്തേടത്തും പിടിച്ചെടത്തും നിന്നു തന്നില്ല\nപരപ്പില് നിന്നും ആഴത്തിലേക്ക് കവിതയുടെ വര്‍ത്തമാനം കണ്ണ് പായിക്കുമ്പോള്, കാലം കുഴിയിലിട്ട് മറച്ച വസ്തുക്കളില് തട്ടി ഓര്‍മ്മകള് പ്രതിഫലിക്കുന്നു .\nഅടക്കം ചെയ്തവ ലഭിക്കും തോറും മനുഷ്യന് നശിച്ചു പോവുന്നു. പോയകാലത്തിന്റെ ശേഷിപ്പുകളെ പോലെ തന്നെ സൂക്ഷിപ്പുകളെയും മനുഷ്യന് താങ്ങാനായിക്കൊള്ളണം എന്നില്ലല്ലോ. കാലം തെറ്റി ജീവിതത്തിലേക്ക് പ്രവേശിക്കുന്നവ ടൈമിംഗ് തെറ്റിയ രംഗപ്രവേശം നാടകത്തെ അലോസരപ്പെടുത്തുംപോലെ ജീവിതത്തിന്റെ താളപ്പിഴകളാകുന്നു. ഓരോന്നിനും അതാതു കാലത്തില് തന്നെ അടക്കം സംഭവിക്കേണ്ടതുണ്ട്.\nഭൂതകാലത്തു നിന്നും വസ്തുലോകത്തെ ഖനനം ചെയ്‌തെടുക്കുന്നതാണ് ലക്ഷ്മിയുടെ ഈ കവിതയെങ്കില് നിലനില്‍ക്കുന്ന വസ്തുക്കളില് ഭൂതകാലത്തെ കണ്ടെത്തുന്ന കവിതയാണ് ടി പി അനില്‍കുമാറിന്റെ ഇവിടെയായിരുന്നു ആ വീടുണ്ടായിരുന്നത്' എന്ന കവിത.\nനടുകുഴിഞ്ഞു കിടക്കുന്ന അമ്മിക്കല്ലില് അരച്ചു തീര്‍ന്ന രുചിയും സുഗന്ധങ്ങളും ദ്രവിക്കാതെ കാണുന്ന മണ്‍പാത്രവക്കിനപ്പുറം കാണാത്ത കല്ലുസ്‌ളേറ്റ് പൊട്ടിനെയും മണ്ണിലലിഞ്ഞിരിക്കാവുന്ന ചോക്ക് കഷ്ണത്തെയും നാല് വെറും കല്ലുകളില് അവയിലുണ്ടായിരുന്നിരിക്കാവുന്ന കോഴിക്കൂടിനേയും കണ്ടെത്തിയുറപ്പിക്കാനും കവിത ശ്രമിക്കുന്നു. കാണായവയില് കാണാത്തവയെക്കൂടി ആരോപിച്ചെടുത്തുയര്‍ത്തുന്ന ഭൂതകാല നിര്‍മിതിയാണിവിടെ കവിത.\nഇടത്തെ സംബന്ധിക്കുന്ന ഭാവനാത്മകവും വൈകാരികവുമായ കാഴ്ച്ചയുടെ വിരുദ്ധദ്വന്ദ്വങ്ങള് ഈ കവിതയുടെ നോട്ടത്തിന്റെ അടിസ്ഥാനമാണ്. അപ്പക്കഷ്ണംപോലെയുള്ള സ്ഥലത്തിന്റെ അസാധാരണമായ വിലക്കുറവിന്റെ കാരണങ്ങള് ദല്ലാള് നിരത്തിവെക്കുമ്പോള്, സാധാരണമായ ഒരിടത്തിലെ തീര്‍ത്തും സാധാരണമായ കാഴ്ചകളിലേക്ക് ഏത് നിമിഷത്തിലും വന്നുപതിക്കാവുന്ന ഭാവനാത്മകമായ ജീവിതത്തെയാണ് കവിത കണ്ടെടുക്കുന്നത്. എത്രയും പതിഞ്ഞൊതുങ്ങിയ ജീവിതങ്ങളിലും അവയ്ക്ക് മാത്രം നില്‍ക്കാവുന്ന ചുരുങ്ങിയ ഇടങ്ങളിലും അസാധാരണത്വങ്ങള് പതിപ്പിക്കുന്ന മുറിവുകളെ കാലം ചേര്‍ത്ത് തുന്നിയെടുക്കുന്നു. തൊട്ടുനോക്കുമ്പോള് മാത്രം തെളിയുന്ന വടുക്കളെ അവശേഷിപ്പിക്കുന്നു.\nവര്‍ത്തമാനത്തില് നിന്നുകൊണ്ട് ഭൂതകാലത്തിലേക്ക് പുതുകവിത വസ്തുലോകങ്ങളെ കുഴിച്ചെടുക്കുകയും നിര്‍മിച്ചെടുക്കുകയും ചെയ്യുന്നു. കാലമോ ഇടമോ അതിരുകളില്ലാതെ, യാഥാര്‍ഥ്യമോ സ്വപ്നമോ ഭേദങ്ങളില്ലാതെ പുതുകവിത അതിന്റെ അധോലോകത്തെ നിര്‍മിച്ചു കൊണ്ടിരിക്കുന്നു.\nLast Updated 30, Jan 2020, 3:38 PM\nMalayalam new poetry\nരശ്മി ടി എന്


തിരഞ്ഞെടുപ്പ് ഒറ്റഘട്ടം; കര്‍ണാടകയില് മെയ് 12ന് വോ\nHome/ദേശീയം (National)/തിരഞ്ഞെടുപ്പ് ഒറ്റഘട്ടം; കര്‍ണാടകയില് മെയ് 12ന് വോട്ടെടുപ്പ്\nതിരഞ്ഞെടുപ്പ് ഒറ്റഘട്ടം; കര്‍ണാടകയില് മെയ് 12ന് വോട്ടെടുപ്പ്\nന്യൂഡല്‍ഹി: കര്‍ണാടക നിയമസഭയിലേക്കുള്ള തിരഞ്ഞെടുപ്പ് തീയതി കേന്ദ്ര തിരഞ്ഞെടുപ്പ് കമ്മിഷന് പ്രഖ്യാപിച്ചു. മെയ് 12ന് വോട്ടെടുപ്പ് നടക്കും. വോട്ടെണ്ണല് മെയ് 15ന് ആണെന്നും കേന്ദ്ര തിരഞ്ഞെടുപ്പ് കമ്മിഷണര് ഒ. പി. റാവത്ത് വാര്‍ത്താ സമ്മേളനത്തില് പ്രഖ്യാപിച്ചു.\nകര്‍ണാടകയില് ഏപ്രില് 17നാണ് തിരഞ്ഞെടുപ്പ് വിജ്ഞാപനം. നാമനിര്‍ദ്ദേശ പത്രിക നല്‍കാനുള്ള അവസാന തീയതി ഏപ്രില് 24നാണ്. പത്രികകള് സൂക്ഷ്മ പരിശോധന നടത്തുന്നത് ഏപ്രില് 25നുമാണ്. പത്രിക പിന്‍വലിക്കാനുള്ള അവസാന തീയതി ഏപ്രില് 27.\nമാർച്ച് 20, 2018\nसदन की कार्यवाही शुरू, CM येदियुरप्पा समेत 221 विधायकों ने शपथ ली\nമെയ് 19, 2018


ബ്രഹ്മപുരം മാലിന്യ സംസ്‌കരണ പ്ലാന്റിന് തീപിടിച്ചു; രക്ഷാപ്രവര്‍ത്തനം പുരോഗമിക്കുന്നു - BIG14NEWS\nബ്രഹ്മപുരം മാലിന്യ സംസ്‌കരണ പ്ലാന്റിന് തീപിടിച്ചു; രക്ഷാപ്രവര്‍ത്തനം പുരോഗമിക്കുന്നു\nബ്രഹ്മപുരം മാലിന്യ സംസ്‌കരണ പ്ലാന്റില് വീണ്ടും തീപിടിത്തം. തീയണയ്ക്കാനായി പത്ത് ഫയര് യൂണിറ്റുകളാണ് സ്ഥലത്തെത്തിയിരിക്കുന്നത്. തീപിടിത്തത്തിന്റെ കാരണങ്ങള് വ്യക്തമായിട്ടില്ല.\nകഴിഞ്ഞ വര്‍ഷം രണ്ട് തവണയാണ് ബ്രഹ്മപുരം മാലിന്യ പ്ലാന്റില് തീപിടിത്തം ഉണ്ടായത്. കഠിന പരിശ്രമത്തിലൂടെയാണ് അന്നത്തെ തീയണച്ചത്.\nമാലിന്യ പ്ലാന്റില് നിന്ന് 15 കിലോമീറ്റര് ദൂരപരിധി വരെ വിഷപ്പുക എത്തിയിരുന്നു. രണ്ട് ദിവസത്തെ പരിശ്രമത്തിന് ശേഷമായിരുന്നു ഫെബ്രുവരിയിലെ തീപിടിത്തം നിയന്ത്രിച്ചത്.\nPrevious articleപോലീസിന് യൂണിഫോമില് ഘടിപ്പിക്കുന്ന ക്യാമറകള് വാങ്ങിയതിലും വൻ ക്രമക്കേട്\nNext articleഗവർണർ ഒപ്പിട്ടു;തദ്ദേശ സ്ഥാപനങ്ങളുടെ വാർഡ് വിഭജന ബില്ല് നിയമമായി


വിവിധ അക്രമങ്ങളില് 14മരണം; പാര്‍ട്ടി ഓഫീസുകളും തകര്‍ത്തു | Future Kerala\nവിവിധ അക്രമങ്ങളില് 14മരണം; പാര്‍ട്ടി ഓഫീസുകളും തകര്‍ത്തു\nകൊല്‍ക്കത്ത: ബംഗാളില് തൃണമൂല് കോണ്‍ഗ്രസ് അഴിച്ചുവിട്ട അക്രമങ്ങളില് ഇന്നലെ വൈകിട്ടുവരെ കുറഞ്ഞത് 14 പേര് കൊലചെയ്യപ്പെട്ടു. അക്രമങ്ങള് ഇപ്പോഴും തടസമില്ലാതെ തുടരുകയാണ്. എല്ലാ പാര്‍ട്ടികളും അക്രമം തങ്ങളുടെ കേഡര്‍മാരെ ബാധിച്ചുവെന്ന് അവകാശപ്പെടുന്നു. ബിജെപിയുടെ ഒന്‍പത് പ്രവര്‍ത്തകര് ഇതുവരെ കൊല്ലപ്പെട്ടതായി പാര്‍ട്ടി പറയുന്നു.തൃണമൂല് കോണ്‍ഗ്രസ് (ടിഎംസി) തങ്ങളുടെ മൂന്ന് പ്രവര്‍ത്തകര് മരിച്ചുവെന്ന് അവകാശപ്പെട്ടു. അതേസമയം സിപിഐയും ഇന്ത്യന് സെക്യുലര് ഫ്രണ്ടും തങ്ങള്‍ക്ക് ഒരു പ്രവര്‍ത്തകനെ നഷ്ടപ്പെട്ടതായും പറയുന്നു.\nതൃണമൂല് കോണ്‍ഗ്രസ് അംഗങ്ങള് രണ്ട് വനിതാപ്രവര്‍ത്തകരെ കൂട്ടബലാത്സംഗത്തിനിരയാക്കിയെന്ന് ആരോപണമുയര്‍ന്നിട്ടുണ്ട്. എന്നാല് ഇത് വ്യാജമാണെന്ന് പശ്ചിമ ബംഗാള് പോലീസ് ട്വീറ്റില് അറിയിച്ചു.അതേസമയം വിവിധ ജില്ലകളില് നിന്ന് 14 മരണങ്ങളെങ്കിലും റിപ്പോര്‍ട്ട് ചെയ്യപ്പെട്ടതായി ഒരു ഉന്നത പോലീസ് ഉദ്യോഗസ്ഥന് സ്ഥിരീകരിച്ചു. ഇതോടൊപ്പം പാര്‍ട്ടി ഓഫീസുകള്‍ക്കെതിരായ ആക്രമണങ്ങളും സ്വകാര്യ സ്വത്ത് കൊള്ളയടിക്കലും സംബന്ധിച്ചും വാര്‍ത്തകളുണ്ട്.\nബംഗാള് ഗവര്‍ണര് ജഗദീപ് ധന്‍ഖര് തിങ്കളാഴ്ച മുതല് ഡിജിപിയുമായും സംസ്ഥാന ആഭ്യന്തര സെക്രട്ടറിയുമായും നിരവധി കൂടിക്കാഴ്ചകള് നടത്തി. ചൊവ്വാഴ്ച രാജ്ഭവനില് വെച്ച് നടത്തിയ ഒരു മണിക്കൂര് കൂടിക്കാഴ്ചയില് മുഖ്യമന്ത്രിയുമായി പ്രശ്നങ്ങള് ചര്‍ച്ച ചെയ്തു. പ്രധാനമന്ത്രി നരേന്ദ്ര മോദിയെ വിളിച്ച് സ്ഥിതിഗതികള് അറിയിച്ചതായും അദ്ദേഹം ട്വീറ്റ് ചെയ്തു.\nPrevious ബംഗാളില് വ്യാപക അക്രമം : പ്രവര്‍ത്തകര്‍ക്കൊപ്പം നില്‍ക്കുമെന്ന് ബിജെപി\nNext മമത മൂന്നാമതും മുഖ്യമന്ത്രിയായി അധികാരമേറ്റു


വലിയ തിരക്കിലാണ് ഇപ്പോള്..വിവാഹത്തെ കുറിച്ച് ചിന്തിക്കാന് പോലും സമയമില്ലെന്ന് തുറന്ന്പറഞ്ഞ് നടി - Rashtrabhoomi\nസിനിമയില് ഇപ്പോള് തിളങ്ങിനില്‍ക്കുന്ന ഒരു താരമാണ് തപ്‌സി പന്നു. താരം വലിയ തിരക്കിലാണിപ്പോള്. താരം ബോളിവുഡില് അഭിനയ മികവ് കാഴ്ചവെച്ച് കൊണ്ട് മുന്നേറിയിരിക്കുകയാണ്. അമിതാഭ് ബച്ചനൊപ്പം അഭിനയിച്ച പിങ്ക് എന്ന ചിത്രത്തിന് ശേഷം തപ്സിയ്ക്ക് പിന്നെ സിനിമകളുടെ കൊയ്ത്താണ്.\nഇപ്പോള് തെലുങ്കിലും തമിഴിലും ഹിന്ദിയിലു എല്ലാം തപ്സി നിറസാന്നിധ്യമാണ്. തിരക്കിനിടയില് ചെന്നൈയില് ഒരു മാധ്യമപ്രവര്‍ത്തകനോട് സംസാരിക്കവെയാണ് തപ്സി തന്റെ വിവാഹത്തെ കുറിച്ചുള്ള കാര്യങ്ങള് വ്യക്തമാക്കിയത്. അടുത്തൊന്നും വിവാഹത്തെ കുറിച്ച് ചിന്തിക്കാന് പോലും എനിക്ക് സമയമില്ല എന്നാണ് തപ്സി പറഞ്ഞത്.\nഇപ്പോഴാണ് ഒരു നടി എന്ന നിലയില് കഴിവ് തെളിയിക്കാനുള്ള അവസരം എനിക്ക് ലഭിയ്ക്കുന്നത്. അത് പരമാവധി ഉപയോഗപ്പെടുത്തണം. എന്നാല് താനൊരിക്കലും വിവാഹം എന്ന സമ്പ്രദായത്തിന് എതിരല്ല എന്നും തപ്സി വ്യക്തമാക്കി. സമയമായാല് ലോകത്തോട് എന്റെ വിവാഹത്തെ കുറിച്ച് ഞാന് തന്നെ അറിയിക്കുന്നതായിരിക്കും-\nതപ്സി പറഞ്ഞു. ഗെയിം ഓവര് എന്ന ചിത്രത്തിന്റെ റിലീസിനായി കാത്തിരിയ്ക്കുകയാണ് തപ്സി. മിഷന് മംഗള്, തഡക്, ശാന്ത് കി ആങ്ക് തുടങ്ങിയവയാണ് മറ്റ് ചിത്രങ്ങള്. തമിഴില് ജയം രവിയ്ക്കൊപ്പം ഒരു സിനിമയില് ചെയ്യാന് ഒരുങ്ങുകയാണ്.\nപുല്‍വാമയില് ഏറ്റുമുട്ടലില് രണ്ട് ഭീകരരെ സൈന്യം വധിച്ചു


ജിദ്ദയില് ആദ്യ മള്‍ട്ടിപ്ലക്‌സ് തുറക്കാന് വോക്‌സ് സിനിമാസ് - FUTURE KERALA - Future Kerala\nഅടുത്ത അഞ്ച് വര്‍ഷത്തിനുള്ളില് സൗദി അറേബ്യയില് 600 സ്‌ക്രീനുകള് പ്രവര്‍ത്തനക്ഷമമാക്കാനുള്ള നീക്കത്തിലാണ് മജീദ് അല് ഫുട്ടയിമിന്റെ ഭാഗമായ വോക്‌സ് സിനിമാസ്\nറിയാദ്: സിനിമാ വിലക്ക് നീങ്ങിയതോടെ സൗദി അറേബ്യയില് വിനോദ വ്യവസായരംഗത്ത് വലിയ ഉണര്‍വാണുണ്ടായിരിക്കുന്നത്. ഇത് പരമാവധി മുതലെടുക്കുന്ന രീതിയിലാണ് യുഎഇ കേന്ദ്രമാക്കി പ്രവര്‍ത്തിക്കുന്ന മജീദ് അല് ഫുട്ടയിമിന്റെ ഭാഗമായ വോക്‌സ് സിനിമാസ്. ജിദ്ദിയലെ തങ്ങളുടെ ആദ്യ മള്‍ട്ടിപ്ലക്‌സ് ഡിസംബര് അവസാനത്തോടെ പ്രവര്‍ത്തനം തുടങ്ങുമെന്ന് വോക്‌സ് സിനിമാസ് പ്രഖ്യാപിച്ചുകഴിഞ്ഞു.\nസൗദി അറേബ്യയിലെ പ്രധാന നഗരങ്ങളിലെല്ലാം വിനോദ ബിസിനസ് രംഗത്ത് സജീവ സാന്നിധ്യമാകാനുള്ള തയാറെടുപ്പിലാണ് വോക്‌സ്. അടുത്ത അഞ്ച് വര്‍ഷത്തിനുള്ളില് സൗദി അറേബ്യയില് 600 സ്‌ക്രീനുകള് പ്രവര്‍ത്തനക്ഷമമാക്കാനുള്ള നീക്കത്തിലാണ് വോക്‌സ് സിനിമാസ്. ഇതിന്റെ ഭാഗമായാണ് ജിദ്ദയിലെ മള്‍ട്ടിപ്ലക്‌സ്. 600 സ്‌ക്രീനുകള് പ്രവര്‍ത്തനക്ഷമമാക്കുന്നതിനായി2ബില്ല്യണ് സൗദി റിയാലിന്റെ നിക്ഷേപമാണ് വോക്‌സ് സിനിമാസ് നടത്തുന്നത്.\nജിദ്ദയിലെ റെഡ് സീ മാളിലായിരിക്കും പുതിയ മള്‍ട്ടിപ്ലക്‌സ് പ്രവര്‍ത്തനമാരംഭിക്കുക. രാജ്യത്തെ ജനകീയ ഷോപ്പിംഗ് ഡെസ്റ്റിനേഷനുകളിലൊന്നാണിത്. 145,000 സ്‌ക്വയര് മീറ്റര് വലുപ്പമുള്ള മാളിലെ സന്ദര്‍ശകരുടെ എണ്ണം 2018 അവസാനമാകുമ്പോഴേക്കും 18.5 ദശലക്ഷം ആയി ഉയരുമെന്നാണ് പ്രതീക്ഷിക്കപ്പെടുന്നത്.\nമാളിലെ മള്‍ട്ടിപ്ലക്‌സില് 12 സ്‌ക്രീനുകളാകും ഉണ്ടാകുകയെന്ന് വോക്‌സ് അറിയിച്ചു. സിനിമയ്‌ക്കൊപ്പം നവീന ഡൈനിംഗ് അനുഭവവും പകരുന്ന തരത്തിലുള്ള ആഡംബര പാക്കേജുകളും നല്‍കും. സിനിമ കണ്ടുകൊണ്ടിരിക്കുമ്പോള് തന്നെ പുതുമയാര്‍ന്ന രീതിയില് ഭക്ഷണം കഴിക്കാനുള്ള സജ്ജീകരണങ്ങളുമൊരുക്കും. ലോകോത്തര നിലവാരത്തിലുള്ള സിനിമാ അനുഭവം സൗദിയിലെ ജനങ്ങള്‍ക്ക് പകരുകയാണ് ലക്ഷ്യമെന്ന് വോക്‌സ് സിനിമാസ് സിഇഒ കാമെറണ് മിഷേല് പറഞ്ഞു.\nഇലക്ട്രിക് വാഹന വിപണിയില് 36% വളര്‍ച്ചയുണ്ടാകുമെന്ന് പഠനം\nമുംബൈ ഭീകരാക്രമണത്തിന്റെ ഉണങ്ങാത്ത മുറിവു പേറുന്ന നരിമാന് ഹൗസിലേക്ക് നെതന്യാഹുവും മോശെയും എത്തി; കൊല്ലപ്പെട്ടവര്‍ക്ക് ആദരാഞ്ജലികളര്‍പ്പിച്ചു


മൂന്നു വയസ്സുകാരിയുടെ വായിലിട്ട് പടക്കം പൊട്ടിച്ച് യുവാവിന്റെ ക്രൂരത; പെണ്‍കുട്ടി ഗുരുതരാവസ്ഥയില് – Chandrika Daily\nBy chandrika Thursday November 8, 2018 10:54 am\nമൂന്നു വയസ്സുകാരിയുടെ വായിലിട്ട് പടക്കം പൊട്ടിച്ച് യുവാവിന്റെ ക്രൂരത; പെണ്‍കുട്ടി ഗുരുതരാവസ്ഥയില്\nലക്‌നോ: മൂന്നു വയസ്സുകാരിയുടെ വായിലിട്ട് പടക്കം പൊട്ടിച്ച് യുവാവിന്റെ ക്രൂരത. ദീപാവലി ആഘോഷത്തിനിടെ ഉത്തര്‍പ്രദേശിലെ മീററ്റിലാണ് സംഭവമുണ്ടായത്. വായിലും തൊണ്ടയിലും മാരകമായി പൊള്ളലേറ്റ പെണ്‍കുട്ടിയെ സമീപത്തെ മെഡിക്കല്…\nലക്‌നോ: മൂന്നു വയസ്സുകാരിയുടെ വായിലിട്ട് പടക്കം പൊട്ടിച്ച് യുവാവിന്റെ ക്രൂരത. ദീപാവലി ആഘോഷത്തിനിടെ ഉത്തര്‍പ്രദേശിലെ മീററ്റിലാണ് സംഭവമുണ്ടായത്. വായിലും തൊണ്ടയിലും മാരകമായി പൊള്ളലേറ്റ പെണ്‍കുട്ടിയെ സമീപത്തെ മെഡിക്കല് കോളജ് ആസ്പത്രിയില് പ്രവേശിപ്പിച്ചിരിക്കുകയാണ്.\nപെണ്‍കുട്ടിയുടെ ആരോഗ്യനില അതീവ ഗുരുതരമാണെന്ന് ആസ്പത്രി വൃത്തങ്ങള് പറഞ്ഞു. മീറ്ററിലെ മിലക് ഗ്രാമത്തിലെ ശശികുമാറിന്റെ മൂന്നു വയസ്സുകളുടെ മകളുടെ വായിലിട്ടാണ് യുവാവ് പടക്കം പൊട്ടിച്ചത്. വീടിനു പുറത്ത് കളിക്കുകയായിരുന്ന പെണ്‍കുട്ടിയെ സമീപവാസിയായ ഹര്‍പാല് കൂട്ടിക്കൊണ്ടുപോയി വായില് പടക്കം വെച്ച് തീ കൊളുത്തുകയായിരുന്നു.\nശശികുമാറിന്റെ പരാതിയില് പൊലീസ് ഹര്‍പാലിനെതിരെ കേസെടുത്തു. എന്നാല് സംഭവത്തിനു ശേഷം പ്രതി ഒളിവിലാണ്. ഇയാളെ കണ്ടെത്താന് അന്വേഷണം ഊര്‍ജിതമാക്കിയതായി പൊലീസ് അറിയിച്ചു.\nപടക്കം പൊട്ടിത്തെറിച്ചതിനെത്തുടര്‍ന്ന് ഗുരുതരാവസ്ഥയിലായ പെണ്‍കുട്ടിക്ക് ഇതുവരെ അമ്പതോളം തുന്നലുകളിട്ടതായി ഡോക്ടര്‍മാര് അറിയിച്ചു.


പ്രതിക്ഷേധ ഭയം; കാര്‍ഷിക ബില്ലുകള് ഇന്ന് രാജ്യസഭയില് അവതരിപ്പിച്ചേക്കില്ല - ദി ഗൾഫ് ഇന്ത്യൻസ്\nകര്‍ഷക സംഘടനകളുടെ ശക്തമായ പ്രതിഷേധം തുടരുന്നതിനിടെ കാര്‍ഷിക ബില്ലുകള് ഇന്ന് രാജ്യസഭയില് അവതരിപ്പിച്ചേക്കില്ല. കഴിഞ്ഞ ദിവസം ലോക്‌സഭ പാസാക്കിയ ബില്ലുകള് ഇന്ന് രാജ്യസഭയുടെ അജണ്ടയില് ഉള്‍പ്പെടുത്തുമെന്ന റിപ്പോര്‍ട്ടുകളുണ്ടായിരുന്നു. എന്നാല്, പ്രതിഷേധം തുടരുന്നതിനിടെ ബില്ലുകള് കൊണ്ടുവന്നാല് തിരിച്ചടിയുണ്ടാകുമെന്ന കണക്കുകൂട്ടലിലാണ് കേന്ദ്ര സര്‍ക്കാര്.\nAlso read: ഇന്ത്യയില് 75,000 കോടിയുടെ നിക്ഷേപം പ്രഖ്യാപിച്ച് ഗൂഗിള്\nAgriculture billsfarmers bill 2020Fear of protestin the Rajya Sabha todayindiamay not be introducedRajyasabha\nലോകത്താകെ കോവിഡ് ബാധിതരുടെ എണ്ണം മൂന്ന് കോടി പിന്നിട്ടു


ഐഎസ്ആർഒ ചാരക്കേസ്: നമ്പി നാരായണനെതിരായ ഹർജിയിൽ വിധി ജൂലൈ 23ന് – News18 Malayalam\nനമ്പി നാരായണൻ്റെ അനധികൃത സ്വത്ത് സമ്പാദനവും കൈമാറ്റവും അന്വേഷിക്കാൻ ഉത്തരവിടണമെന്ന് എസ് വിജയൻ കോടതിയിൽ ആവശ്യപ്പെട്ടു\nLast Updated : July 15, 2021, 21:32 IST\nതിരുവനന്തപുരം: ഐ എസ് ആർ ഒ ചാരക്കേസ് അട്ടിമറിച്ചതിൽ നമ്പി നാരായണന് പങ്കുണ്ടെന്നും അന്വേഷണ ഉദ്യോഗസ്ഥർക്ക് ഭൂമി നൽകിയാണ് ചാരക്കേസ് അട്ടിമറിച്ചതെന്നും ഗുഢാലോചന കേസിലെ ഒന്നാം പ്രതി എസ് വിജയൻ. ഐ എസ് ആർ ഒ ചാരക്കേസിൽ സിബിഐ ആദ്യം കേസന്വേഷണം അവസാനിപ്പിച്ചത് അട്ടിമറി ആണെന്നും നമ്പി നാരായണനെതിരെ അന്വേഷണം വേണമെന്നും ചൂണ്ടിക്കാട്ടിയാണ് എസ് വിജയൻ കഴിഞ്ഞ ദിവസം കോടതിയെ സമീപിച്ചത്. തിരുവനന്തപുരം സി ജെ എം കോടതിയിൽ 24 രേഖകളും വിജയൻ സമർപ്പിച്ചിരുന്നു. ഈ രേഖകളിലാണ് നമ്പി നാരായണനും മുൻ സിബിഐ ഉദ്യോഗസ്ഥരും തമ്മിൽ ഭൂമി ഇടപാട് നടന്നതായി പറയുന്നത്.\n2004ൽ തിരുനെൽവേലി ജില്ലയിലാണ് 17 ഏക്കറിലധികം വരുന്ന ഭൂമിയിടപാട് നടന്നിരിക്കുന്നത്. കേസിൽ ആരോപണം നേരിട്ട മുൻ ഡിജിപി രമൺ ശ്രീവാസ്തവയുടെ ഭാര്യ അഞ്ജലി ശ്രീവാസ്തവയുമായി നമ്പി നാരായണൻ നടത്തിയ ഭൂമിയിടപാടിൻ്റെ രേഖകളും എസ് വിജയൻ ഹാജരാക്കിയിട്ടുണ്ട്. പണവും ഭൂമിയും നൽകി സിബിഐ ഉദ്യോഗസ്ഥരെ നമ്പി നാരായണൻ സ്വാധീനിച്ചെന്നാണ് എസ് വിജയൻ്റെ വാദം.\nനമ്പി നാരായണൻ്റെ അനധികൃത സ്വത്ത് സമ്പാദനവും കൈമാറ്റവും അന്വേഷിക്കാൻ ഉത്തരവിടണമെന്ന് എസ് വിജയൻ കോടതിയിൽ ആവശ്യപ്പെട്ടു. എന്നാൽ ഹർജി കോടതി പരിഗണിക്കവേ സിബിഐ ഇതിനെ എതിർത്തു. അഴിമതി അടക്കം അന്വേഷിക്കണമെന്ന് ആവശ്യമുള്ളതിനാൽ ഹർജി പരിഗണിക്കാൻ സിജെഎം കോടതിക്ക് അധികാരമില്ലെന്നായിരുന്നു സിബിഐയുടെ വാദം.\nകേരള പോലീസിലേയും ഐ.ബി, സിബിഐ ഉദ്യോഗസ്ഥരെയും നമ്പി നാരായണൻ സ്വാധീനിച്ചതായി ഹർജിയിൽ ആരോപിക്കുന്നു. നമ്പി നാരായണൻ അനധികൃതമായി സമ്പാദിച്ച സ്വത്ത് ഉപയോഗിച്ചാണ് കേസ് അട്ടിമറിച്ചത്.\nAlso Read- 'കോൺഗ്രസിലെ ചിലർക്ക് പട്ടികജാതിക്കാരെ ഇഷ്ടമല്ല; ഞാൻ പൊട്ടിവീണ നേതാവല്ല: കൊടിക്കുന്നിൽ സുരേഷ്\nകഴിഞ്ഞ ദിവസം ഹൈക്കോടതിയിൽ വിജയൻ്റെ ജാമ്യ അപേക്ഷ പരിഗണിച്ചപ്പോൾ ഭൂമി ഇടപാടുമായി ബന്ധപ്പെട്ട കാര്യങ്ങൾ പരാമർശിച്ചിരുന്നു. എന്നാൽ ഇത്തരം കാര്യങ്ങൾ പരിഗണിക്കേണ്ടതില്ലെന്നായിരുന്നു കേന്ദ്ര സർക്കാർ വാദം.\nഐ എസ് ആർ ഒ ഗുഢാലോചന കേസിൽ മുൻ പോലീസ് മേധാവി സിബി മാത്യൂസ്, മുൻ ഡിവൈഎസ്പി ജോഷ്വ എന്നിവരുടെ മുൻ‌കൂർ ജാമ്യ അപേക്ഷ തിരുവനന്തപുരം പ്രിൻസിപ്പൽ സെഷൻസ് കോടതി വെള്ളിയാഴ്ച പരിഗണിക്കും.\nമന്ത്രി കെ. രാധക്യഷ്ണനെ കൊലപ്പെടുത്തുമെന്ന് ഫോണിൽ ഭീഷണി; ഐ.എൻ.എൽ നേതാവ് അറസ്റ്റിൽ\nദേവസ്വം-പട്ടികജാതി പട്ടിക വകുപ്പ് മന്ത്രി കെ രാധാകൃഷ്ണനെ ഫോണിൽ വിളിച്ച് വധഭീഷണി മുഴക്കിയ ഐ എൻ എൽ നേതാവ് അറസ്റ്റിൽ. എസ്‌സി എസ്ടി വിഭാഗങ്ങൾക്കുള്ള ധനസഹായം വേണ്ട ഗുണഭോക്താക്കളെ നേരിട്ട് കണ്ട് ഫണ്ട് ലഭ്യമാക്കുകയും അതിന് കമ്മീഷൻ വാങ്ങുകയും ചെയ്യുന്ന ഇടനിലക്കാരനായ തിരുവനന്തപുരം കാച്ചാണി സ്വദേശി കാച്ചാണി അജിത്തിനെ കഴിഞ്ഞ ദിവസമാണ് പൊലീസ് അറസ്റ്റ് ചെയ്തത്. മന്ത്രി കെ. രാധക്യഷ്ണൻ്റെ ഓഫീസ് ഫോണിൽ വിളിച്ച് കൊല്ലുമെന്ന് ഭീഷണി മുഴക്കിയതിനെ തുടർന്നായിരുന്നു അറസ്റ്റ്. ഇടനിലക്കാരെ ഒഴിവാക്കിയതിലുള്ള അമർഷമാണ് ഇയാൾ മന്ത്രി ഓഫീസിൽ വിളിച്ച് ഭീഷണിപ്പെടുത്തുവാൻ കാരണം.\nഐ എൻ എൽ തിരുവനന്തപുരം ജില്ലാ വൈസ് പ്രസിഡൻ്റ് കൂടിയായ അജിത്തിൻ്റെ ഭീഷണിക്ക് പിന്നാലെ നേതാക്കൾക്കൊപ്പമുള്ള ചിത്രങ്ങളാണ് ഇപ്പോൾ പുറത്ത് വന്നത്. സംസ്ഥാനത്തെ പ്രമുഖ ഐ എൻ എൽ നേതാക്കൾക്കൊപ്പം പാർട്ടി പരിപാടികളിൽ അജിത്ത് മുൻനിരയിലുള്ളത് ചിത്രങ്ങളിൽ കാണാം. ചിത്രങ്ങൾ പുറത്ത് വന്നതോടെ അജിത്തിന് പാർട്ടിയുമായി ബന്ധമില്ലെന്നാണ് ഐ എൻ എൽ നേതാവ് എം. എം.മാഹിൻ ന്യൂസ് 18 നോട് പറഞ്ഞു. പക്ഷേ അജിത്തിന് എതിരെ നാളിതുവരെയും പാർട്ടി ഒരു നടപടി സ്വീകരിച്ചിട്ടില്ല.\nFirst published: July 15, 2021, 21:32 IST